Did “Tora aanuipa 


oţeanyeu NPoULAI 2e 15 


“a UPA UIGeS | 


CUVÂNT ÎNAINTE 

Medicina zilelor noastre a făcut progrese uriaşe considerate 
odinioară ca fiind de domeniul fanteziei. 

Cine ar fi crezut că variola poate fi eradicată, că tuberculoza, febra 
tifoidă, meningita, holera, difteria, scarlatina - boli care pană nu demult 
secerau într-un singur an milioane de vieţi -, vor fi învinse de banalul 
mucegai de penicilină și derivatele sale? 

Cine şi-ar fi imaginat că unui om i se va transplanta o altă inimă, un 
alt rinichi sau un alt organ, cu ajutorul cărora să mai poată trăi încă mulți 
ani? 

Cine şi-ar fi închipuit că ereditatea poate fi influenţată cu ajutorul 
ingineriei genetice? 

Şi cine şi-ar mai fi închipuit că embrionul uman poate fi conceput 
în eprubetă, iar din el să se mai dezvolte un viitor locuitor al Terrei? 

Desigur că lista marilor cuceriri ale medicinii modeme este cu mult 
mai lungă. „în ultimii 40 de ani, spune savantul francez J. Bernard prin 
anii '950, medicina a făcut mai multe progrese decât în 40 de secole”. 

Şi totuşi, ca un paradox, vizavi de aceste minuni ale ştiinţei, tot mai 
mulţi oameni renunţă la serviciile unor medicamente, înlocuindu-le cu 
tradiționalele remedii naturale: plante medicinale, homeoterapie ! , 
acupunctura, diete speciale, fizioterapie, organoterapie ? etc. Toate aceste 
metode de tratament, nenocive şi trecute prin aspra probă a timpului, sunt 
din ce în ce mai mult folosite, chiar în ţările cu o industrie farmaceutică 
foarte dezvoltată. Aceste metode naturale de tratament formează noul 
capitol al medicinii, denumit bioterapie. Specialiştii consideră că aceste 
terapii naturale vor fi medicamentele secolului al XXI-lea! 

De ce această bruscă cotitură în plin avânt al medicamentelor de 
sinteză? Cele peste 35 000 de specialităţi, câte se află în rafturile 
farmaciilor din întreaga lume, nu aduc ele servicii imense omului bolnav? 
Nu s-au dovedit ele, antibioticele, cele mai eficiente mijloace de luptă 


! Cuvântul derivă din greceşte (homoios = egal, asemănător; pathos = boală) şi defineşte o 
metodă terapeutică ce constă în administrare de substanţe în doze extrem de mici, care în concentraţii 
mai mari, administrate unui om sănătos, ar provoca aceleași simptome cu ale bolnavului tratat. 
Metoda a fost descoperită de medicul german S. Hahnemann (1755-1843), care a fost şi în slujba lui 
S. Brukenthal, guvernatorul Transilvaniei şi consilier al Măriei Tereza. 

2 Metodă terapeutică ce constă în injectare de celule proaspete de organe embrionare 
prelevate de la animale (vaci, 01). Această metodă, numită și celuloterapie, a fost folosită pentru 
prima dată în Elveţia, în 1931, de către P. Niehans. 


împotriva microbilor? Aspirina şi piramidonul n-au fost destul de 
eficiente împotriva febrei sau a durerilor? Cortizonul n-a ajutat el oare 
atâția bolnavi cu reumatism sau astm bronşic? Ba, dimpotrivă, nimeni nu 
contestă medicamentul, acest auxiliar preţios al omului, grație căruia a 
fost posibilă menţinerea unei bune stări de sănătate şi prelungirea vârstei 
medii de viață. Progresul civilizaţiei modeme ar fi fost imposibil fără 
medicamente. 

Şi atunci de ce să înlocuim medicamentele cu remedii naturale? 
Pentru că medicamentul are două tăișuri: vindecă, dar uneori produce și 
unele boli, mai ales când este consumat în mod abuziv și necontrolat de 
medic. Mai întâi s-a observat că unele medicamente sunt rău tolerate de 
bolnavi, fiind chiar însoțite de fenomene secundare. Lucrurile s-au 
agravat când s-a observat că, o dată cu vindecarea bolii tratate, apar alte 
suferinţe, produse de însuşi medicamentul administrat. Aceste boli 
numite iatrogene! conform statisticilor, ocupă locul al IV-lea pe lista 
flagelelor sociale, după bolile cardiovasculare, cancer şi accidente de 
circulație. 

Dar medicamentul poate deveni otravă nu numai consumat în mod 
abuziv și necontrolat, ci și în doze terapeutice (pe care le prescrie 
medicul), dacă se asociază unei alte substanţe, care îi poate crește 
toxicitatea. Sunt totuşi medicamente care, și dacă sunt consumate 
singure, pot produce, de multe ori, accidente grave. Așa, de exemplu, 
aspirina, medicamentul la îndemâna oricui, provoacă hemoragii 
digestive, mai ales la bolnavii „suferinzi” de stomac (la o tabletă se pierd 
0,3 ml sânge); piramidonul, ce nu lipsește din nici o farmacie personală, 
consumat peste măsură poate ataca măduva osoasă, cea care produce 
globule albe, atât de necesare organismului pentru a se apăra; fenacetina, 
pe care o găsim în aproape toate antinevralgicele, consumată în mod 
abuziv, produce îmbolnăvirea rinichiului şi chiar cancer ureteral sau 
vezical. S-a mai dovedit că printre substanţele cu potential cancerigen se 
numără şi „penicilina noastră cea de toate zilele”. 

Toate aceste argumente constituie ele, oare, o pledoarie pentru 
părăsirea completă a medicamentelor şi înlocuirea lor cu remedii 


! Cuvântul derivă din greceşte: iatros = medic; genan = produce. Bolile iatrogene se 
datoresc fie medicamentelor, fie unui act chirurgical sau medical efectuat în scop profilactic, de 
diagnostic sau terapeutic. Din totalul bolnavilor internaţi în spitalele din S.U.A., 10% dintre aceştia 
sunt internați pentru afecţiuni produse de medicamente. In Franţa, în luna decembrie a anului 1980, 
într-un spital, din totalul bolnavilor internaţi, 18,7% erau cu boli produse de medicamente. 


naturale? Nici gând să fi avut o asemenea intenție! A renunța la 
medicamente, când situația o impune, şi a le înlocui cu acupunctura, 
presopunctura, homeopatie, plante medicinale etc. este un fapt de 
neconceput. Dar a abuza de ele, când suferinţa respectivă poate beneficia 
de un remediu natural, ar fi mai mult decât o greşeală. „A dobândi 
vindecarea, spunea Hipocrate, este mai presus de orice în ştiinţa 
medicală; din mai multe căi, însă, ducând către această ţintă, trebuie s-o 
alegem pe cea mai puțin vătămătoare”. 


PARTEA ÎNTÂI 


CE ESTE PRESOPUNCTURA? 


lată întrebarea pe care, în mod firesc, şi-o va pune oricare cititor, 
după ce va fi făcut cunoştinţă cu o parte a titlului acestei cărți. Și, nu mică 
îi va fi surprinderea, când va constata, chiar din aceste prime pagini, că în 
spatele misteriosului cuvânt presopunctură se află, de fapt, cel mai 
simplu mijloc de a trata o boală, masajul, cu cea mai simplă manevră a sa, 
presiunea. 

Răsfoind mai departe cartea, cititorul va afla că un astfel de masaj 
nu se face la întâmplare, ci pe anumite puncte, fiecare din ele specializat 
pentru o anumită suferință. Dacă cititorul are şi cunoştinţe despre 
acupunctură, va mai constata că presopunctura se aseamănă cu milenara 
metodă chinezească, cu singura deosebire că una foloseşte ace, iar 
cealaltă, vârful degetului. Din aceste considerente, cei mai mulți numesc 
presopunctura - desigur, cu totul impropriu - acupunctura fără ace. 

Presopunctura faţă de acupunctură are marele avantaj că poate fi 
folosită şi sub forma unui autotratament. Aveţi dureri de cap? Apăsați-vă 
energic cu vârful degetului sau cu unghia în spațiul dintre cele două oase 
din prelungirea degetelor mare şi arătător. Transpirați mult? Masaţi-vă 
timp de câteva minute în scobitura palmei. Nu auziți prea bine? Frecaţi-vă 
cu vârful degetului în scobitura din faţa urechii, ce se formează când 
deschideţi gura. 

Masajul anumitor puncte de pe piele, în scopuri terapeutice, este 
oare o metodă de tratament cu totul nouă? Cei mai mulți dintre noi îşi mai 
amintesc, poate, că printre leacurile bunicuţei sau ale vecinei pe care 
mama o chema „în caz de boală” se afla şi trasul (masajul) unor puncte 
sau regiuni de pe corp. Aşa cum știau din moși-strămoși, „doftoroaiele” 
casei ne frecau cu usturoi ori de câte ori ni se apleca !, pe degetul mare de 
la mână la încheietura pumnului şi pe marginea externă a antebraţului, iar 
pe tâmple și între sprâncene, pentru deochi ?. Cât de repede ne trecea 


! "Termen al medicinii populare folosit pentru indigestie. 


2 Se main d a sata maia flat ud 
Termen al medicinii populare ce definește o suferință pricinuită de o „privire răutăcioasă“, 
manifestată prin dureri de cap și indispoziţie. 


răceala după ce ne punea într-un anumit loc de pe dosul mâinii un ou sau 
o lingură fierbinte! Ne mai făcea o fricție bună pe spate, cu oțet de 
trandafiri, o baie fierbinte la picioare, după care beam un ceai, tot 
fierbinte, îndulcit cu miere de albine, iar dacă ne curgea şi nasul, ne 
afuma, după uşă, cu fum de mălai ars pe Jeratic. şi ne vindecam atât de 
repede, chiar fără medicamente! 

Tot bunicuţa ne trăgea de urechi! , când se întâmpla, nu de puţine 
ori, să facem şi pozne... 

De unde au învăţat strămoşii noştri „trasul”, care se aseamănă atât 
de mult cu micromasajul chinezesc? şi medicina tradițională recomandă 
pentru indigestie masajul punctului situat la baza degetului mare, în 
palmă, cunoscut sub numele de Ps, iar pentru dureri de cap, punctele 
situate între sprâncene și pe tâmple. Masajul tradițional TAO-INN, 
practicat de japonezi şi chinezi?, include printre numeroasele sale 
manevre şi trasul de urechi la copii, pentru a le stimula atenţia. De altfel, 
multe din manevrele acestui masaj sunt folosite de noi, în mod instinctiv: 
tracţiunea degetelor în axul lor longitudinal, rotirea lor în ambele sensuri, 
frecarea mâinilor înaintea unei acţiuni mai importante?. Împreunarea 
mâinilor, în momente solemne, este tot o manevră TAO-INN, care, ca şi 
celelalte, are drept scop uşurarea circulaţiei energiilor în corp. Toate 
aceste manevre TAO-INN noi le executăm instinctiv, în urma unei 
experienţe dobândite de-a lungul unei vieți. 

Ne-am întrebat vreodată de ce micuțul şcolar, când nu răspunde 
prea bine la lecţie, se scarpină instinctiv înapoia creștetului capului? Or, 
exact în acest loc, se găsește punctul memoriei și al atenţiei, VG'o, folosit 
în acupunctură. 

lată, deci, nenumărate exemple ce pot demonstra că presopunctura 
nu este chiar o noutate, multe din manevrele sale fiindu-vă cunoscute. 
Desigur că, într-o bună zi, va fi dezlegată şi enigma asemănării dintre 
unele practici manuale ale medicinii noastre populare și micromasajul 
chinezesc*. 


Ip. Nogier (Franţa), părintele acupuncturii pe ureche, numită auriculoterapie, a stabilit pe 
lobul urechii (porţiunea cea mai folosită la trasul de urechi) punctul agresivităţii. Stimularea acestui 
punct poate tempera copiii „nervoşi“. 

Acest masaj, cunoscut și sub numele de DO-IN, se practică pe scară largă în multe ţări din 
America și Europa. 

Negustorii chinezi şi japonezi obișnuiesc, ori de câte ori au de tratat un client mai dificil, 
să-şi frece mâinile, gest ce le conferă mai mult calm. 

4 Săpăturile efectuate în provincia Chen și au scos la iveală, pe lângă bronzurile dinastiei 


Dacă până acum aţi folosit în mod instinctiv sau empiric unele din 
manevrele presopuncturii, de azi înainte le veți practica în mod metodic, 
având la îndemână acest ghid terapeutic. Cu această metodă terapeutică 
veţi contribui și dumneavoastră la combaterea poluării medicamentoase, 
un nou flagel care s-a abătut asupra omenirii. 


Hin, în aceleași locuri, oale siberiene. Împreună cu bronzurile dinastiei Chang, s-au găsit obiecte de 
ceramică de Ucraina și România, cât şi bronzuri siberiene. Dimpotrivă nici o urmă de artă 
chinezească în explorările făcute în Siberia, Ucraina şi România (J. Lavier „Bio-energetique 
chinoise“, cap. Histoire des Chinois“, p. 17). 


CINE POATE FOLOSI PRESOPUNCTURA? 


Orice bolnav, indiferent de vârstă, fie ca metodă unică de 
tratament, fie asociată prescripţiilor medicale. 

Orice mamă sau bunicuţă, cei dintâi „medici” care veghează la 
căpătâiul nostru. Cu acest nou mijloc terapeutic arsenalul lor cu remedii 
naturale va fi mult mai eficace. 

Orice masor care doreşte să contribuie la alinarea suferințelor, nu 
numai cu ajutorul masajului clasic, ci şi cu cel al presopuncturii. Cu acest 
nou procedeu rezultatele sale vor fi spectaculare. 

Orice conducător auto, întrucât printre numeroasele indicaţii ale 
presopuncturii se găsesc şi unele urgențe. 

Orice sportiv sau antrenor', deoarece masajul anumitor puncte 
contribuie la menţinerea unei bune forme fizice şi la alungarea oboselii. 
Să nu uităm nici punctele pentru ameliorarea durerilor după traumatisme 
sau învingerea tracului. 

Orice artist, pentru menţinerea unei forme fizice şi prevenirea 
tracului. În plus, cântăreții au la dispoziţie puncte pentru tonifierea 
plămânilor și reglarea ritmului respirator și a mușchiului diafragm. În 
felul acesta se poate dobândi o tehnică vocală cât mai perfectă. 

Orice cosmetician, întrucât masajul anumitor puncte de pe faţă, 
alături de metodele sale clasice, contribuie la combaterea ridurilor. 

ŞI oricine care doreşte să-şi ajute o rudă, un prieten, un coleg sau 
altă persoană în caz de îmbolnăvire. 


! Cu mii de ani în urmă, multe popoare din Extremul Orient foloseau acupunctura și 
micromasajul pentru tonifierea sau relaxarea mușchilor la sportivi, războinici şi dansatori (Laos). 
Procedeul este folosit şi azi în foarte multe ţări. Micromasajul stimulator se foloseşte în țările 
occidentale şi la caii de curse, nu numai la sportivi. 


Toţi acești practicieni, pentru o mai bună înțelegere a 
mecanismelor presopuncturii, variantă modernă a micromasajului 
chinezesc, trebuie să cunoască principiile de bază ale tuturor terapiilor 
energetice: acupunctura, micromasajul, gimnastica energetică ! și 
alimentația energetică ?. 


|! În China se practică, de secole, individual sau în grup, o gimnastică specială numită TAI 
CHI CHUAN (TAI = care conţine; CHI = energie; CHUAN = acțiune, mișcare). Având rol de 
mobilizare al energiilor din corp, se mai numeşte şi gimnastică energetică. Asemănătoare unui dans, 
fapt pentru care i se mai spune „dans de viață lungă“, se execută fără acompaniament muzical sau, în 
cel mai fericit caz, în cel al ciripitului de păsări. TAI CHI înglobează 81 de mișcări, cu ajutorul cărora 
se pot executa peste 260 de figuri, multe dintre ele având denumiri sugestive: „împinge muntele“, 
„Caută acul în fundul mării“, „Cocorul îşi desface aripile“ etc. Toate mișcările se continuă una pe 
alta, se întrepătrund întocmai ca cele două principii INN şi IANG. Legenda spune că TAI CHI a fost 
creată de gânditorul chinez Chang San Fong. O variantă a gimnasticii energetice TAI CHI este „Jocul 
celor cinci animale“ (tigrul, ursul, maimuța, cerbul și cocorul). Exerciţiile imită unul din animalele 
amintite, în diferite ipostaze: atac asupra prăzii, statul la pândă etc. 

> Conform tradiţiei, fiecare organ îşi are energia sa proprie, pe lângă celelalte energii, ea 
provenind din alimentele specifice fiecăruia: alimente dulci pentru ficat, sărate pentru splină, amare 
pentru plămâni etc. Astfel, regimul alimentar al bolnavului va ţine seama și de alimentele specifice 
fiecărui organ. Vechii chinezi, aşa după cum reiese din NEI KING (Canonul medicinii chineze), 
spuneau că „primele şi cu adevărat medicamente sunt alimentele”. 

Un alt tip de alimentaţie energetică este cea recomandată de medicul japonez G. Oshawa şi 
denumită macrobiotică. De fapt o astfel de alimentaţie are o vechime foarte mare. Izvorâtă din 
gândirea ZEN, ea era folosită cu mii de ani în urmă în Extremul Orient. Macrobiotica, în cea mai 
mare parte, se compune din cereale (grâu, orez, linte şi năut). Dulciurile, proteinele în exces, 
excitantele (cafeaua, alcoolul, tutunul), alimente considerate din punct de vedere energetic INN, sunt 
dăunătoare. Macrobiotica mai recomandă lichide şi sare în cantităţi reduse. Regimul Oshawa este 
criticat de cei mai mulţi, deoarece, din punct de vedere calitativ, este foarte sărac. 


PRINCIPIILE MEDICINII TRADIȚIONALE 
CHINEZE 


Prin corpul omului circulă, în mod ciclic, energii care provin 
din Cosmos şi de pe Pământ 


Medicina tradițională chineză își are originea într-o concepție 
filosofică proprie despre lume, concepţie relativistă, numită TAO!. 
Conform gândirii taoiste, Universul este un tot format din materie şi 
energie”, stăpânit de două forte antagoniste şi complementare, numite 
INN şi IANG. Aceste forțe menţin echilibrul Universului, ele fiind 
prezente în toate fenomenele și lucrurile, în combinaţii diferite. TAO ne 
mai spune că omul este în armonie cu energia cosmică din care a luat 
naștere viaţa. Ruperea legăturilor dintre om și Univers contribuie la 
producerea bolilor. 

Prima definiţie a energiei o găsim în NEI-KING:: „O fiinţă nu 
trebuie înţeleasă ca o materie animată de energie spre fenomenul vital... 
energia poate fi înțeleasă numai de-a lungul modificărilor materiale...” 

Pictograma energiei (fig. 1) are cam aceeaşi 
vârstă cu definiţia sa. 
Ea reprezintă un spic de orez ce simbolizează 


3 Va materia (hrana), care vine dm pământ (a), şi aburii 
A care vin din cer şi învăluie spicul, simbolizând 
3 energia (b). 
Fig. 1. 


Pictograma energiei. 


Vechii chinezi spuneau că tot ce există în Univers este energie, 
postulat ce avea să dăinuie peste milenii. „Energia este indisociabilă 


! Părintele taoismului este considerat Lao-Tzi, născut în anul 604 î.e.n. 

2 Tchi în limba chineză şi Ki în cea japoneză. 

3 Canon al medicinii chineze, ce datează din anul 2700 î.e.n., din epoca împăratului Galben 
Huang Ti. Textul a fost reprodus în anul 762, de către medicul Vang-Pi. În toamna anului 1974 a fost 
găsită, în mormântul împăratului Ha, printre alte documente, și una din ediţiile NEI-KING, datând 
din secolul al VII-lea î.e.n. Cu această ocazie s-a constatat că vestita operă nu aparține unui singur 
autor, cum se crezuse până atunci, ci mai multora. 


materiei”, avea să afirme, după aproape 5 000 de ani, Einstein. 

Energiile care circulă prin corp, neîntrerupt, provin din Cosmos şi 
de pe Pământ (aer şi alimente). Ele au, așa după cum se va vedea mai 
departe, o bipolaritate - INN şi IANG. Toate energiile circulă prin 
organism în mod ciclic. O dereglare în scurgerea energiilor înseamnă 
boală, iar încetarea definitivă a circulaţiei, moarte. 

Energia cosmică pătrunde în corp prin tălpi, urcă spre cap, coboară, 
urcă din nou ş.a.m.d. Această mişcare continuă, alternantă, între cei doi 
poli, cap (polul IANG) şi membrele inferioare (polul INN), întreţine 
viaţa. 

Conceptul de energie cosmică îl întâlnim şi la indieni. Prâna 
(suflul vital) pătrunde în corp prin creștetul capului, considerat poarta |, 
numită Sahasrăra. De aici mai străbate încă şase porţi, numite Cakras! . 

Conform medicinii tradiţionale chineze, energiile care circulă prin 
corpul omului sunt de trei feluri: 

1. Energia Zong. Ea este prima energie a omului, în ordine 
cronologică, fiindu-i transmisă de către procreatori. Energia Zong 
poate fi comparată cu suportul informaţiei genetice, cea care, 
conform medicinii moderne, prezidează diferențierea celulelor și 
dezvoltarea ulterioară a fătului. Sediul acestei energii este în partea 
inferioară a abdomenului, numită şi „Oceanul energiei”? . Energia 
moştenită participă la elaborarea energiilor long și Wei, care 
scăzând, o dată cu trecerea anilor, contribuie la instalarea bătrâneţii. 

2. Energia long sau de nutriție provine din aerul inspirat şi din 
alimente. Ea circulă prin meridianele principale, de la un organ la 
altul, având rolul de a transporta hrană în întregul organism şi de a 
participa la producerea sângelui şi lichidelor organice. 6ând energia 
long este perturbată, boala se consideră a fi foarte gravă. Ca şi 
energia Zong, ea scade o dată cu trecerea anilor, favorizând astfel 


! Aceste porţi, adevărate centre vitale ale organismului, aveau următoarele localizări: 
palatină, cervicală, cardiacă, ombilicală, peniană şi supraanală. 

? Japonezii numesc această zonă Hara. Aici îşi împlântă pumnalul, cu ocazia sinuciderilor 
rituale numite Hara-Kiri. Pumnalul este mai departe manipulat de către o rudă sau un prieten mai 
apropiat. Japonezii mai cunosc o altă practică legată de această zonă: realizarea unor posturi, în 
poziţie verticală sau orizontală, cu scopul transferării forței întregului organism în regiunea Hara. 
Această practică, spun japonezii, alături de „Ceremonialul ceaiului“, „Trasul cu arcul“, „Scrima“ etc. 
servește la realizarea unui calm absolut, la limpezirea minții şi stăpânirea de sine. Pentru conservarea 
energiei din această regiune se recomandă purtarea unei centuri speciale, de flanelă, care menține 
căldură locală în permanenţă. 


instalarea bătrâneţii. Energia long circulă prin meridianele 
principale după un orar fix, cu maximum de activitate în fiecare 
meridian, timp de două ore, un fapt deosebit de important pentru 
tratamentul prin acupunctură. Această periodicitate mai este 
cunoscută şi sub numele de pendula energetică. 

Energia long poate fi mobilizată cu ajutorul masajului profund. 
Energia Wei sau energia care apără organismul împotriva 
agresiunilor externe poate fi comparată cu sistemul imunologic de 
apărare al organismului. Funcția sa de apărare este admirabil 
ilustrată în pictograma din figura 2, care prezintă doi oameni ce stau 
de pază la suprafaţa pielii, pentru a apăra organismul împotriva 
agresiunilor externe (a), pielea fiind simbolizată prin doi oameni 
care jupoaie un animal (Pb). 


poate face față agresiunilor externe. Energia Wei se 


Calitatea energiei Wei se apreciază după starea de 
sănătate a pielii. Orice boală a acesteia înseamnă o 
energie Wei deficitară. Organismul cu piele bolnavă nu 
9 8 

poate mobiliza cu ajutorul masajului superficial sau al 


Fig. 2. Pictograma unor proceduri fizicale. Este de la sine înţeles că pentru 


energiei Wei. 


asemenea tratamente pielea va trebui să fie sănătoasă. 


Vechii chinezi considerau sângele (Xue) tot o energie, dar mult mai 


densă, care face legătură între suflul vital și materie. 


Toate energiile sunt repartizate la om în funcţie de vârstă, în mod 


diferit, scăzând, cu trecerea anilor, din punct de vedere cantitativ, cât și 
calitativ. lată variația energiilor, în funcție de vârstă, după NEI-KING: 


la 10 ani, când organismul este deja constituit, energia se 
concentrează în partea inferioară a corpului, ceea ce explică 
dezvoltarea membrelor inferioare la copii şi dorinţa lor de a alerga; 
la 20 de ani, vârsta activităţilor maxime, energia circulă în cele mai 
bune condiţii; 

la 30 de ani, vârsta creaţiei și realizărilor maxime, energia circulă cu 
cea mai mare regularitate; 

la 40 de ani, energia este încă puternică, dar dă semne că începe să 
scadă; 

la 50 de ani, energia scade în mod evident, stomacul şi intestinele se 
lenevesc, sângele se îngroaşă, forțele scad; 


— la 60 de ani, energiile se scurg anevoios, respirația începe să fie 
deficitară, vasele de sânge se alterează, muşchii se subțiază, moralul 
scade; 

— la 70 de ani, circulația energiilor este compromisă, vitalitatea şi 
moralul vor scădea foarte mult; 

— la 80 de ani, energia circulă cu foarte multă dificultate, în special în 
plămâni, corpul pierzându-și întreaga supleţe. 

Pentru evitarea îmbolnăvirii și instalării precoce a bătrâneții, 
medicina tradiţională recomandă, alături de acupunctură, masaje, 
gimnastică şi alimentaţie energetică. 

Întreaga patologie tradiţională este dominată de două noţiuni: 
exces şi vid de energie. Să vedem care sunt și pictogramele lor. 

Cheu sau excesul de energie (fig. 3) este prezentat printr-o casă (a), 
în care se găsesc înşirate pe mătănii câteva scoici (b) şi cochilii de Koris 
(c). Ambele, folosite de protochinezi ca monedă de schimb, simbolizează 
bogăţia. p 

Fig. 3. Pictograma excesului de energie Fig. 4. Pictograma vidului de energie 


Hsu sau vidul de energie (fig. 4) este prezentat de doi oameni care, 
stând unul în spatele celuilalt, caută hrană pe pământul gol (a), pustiit de 
un tigru, care stă tolănit deasupra lor (b), după ce a devorat totul. 

Dar noțiunea de energie nu aparține în exclusivitate medicinii 
tradiționale. Ea este o prezenţă efectivă în toate dicționarele ştiinţifice, 
sub diverse denumiri: energie luminoasă, calorică, chimică, magnetică, 
electrică, nucleară etc. Spre deosebire de energia tradițională sau suflul 
vital, care n-a fost încă obiectivizată, toate celelalte energii amintite mai 
sus pot fi sau percepute cu simţurile noastre (energia luminoasă sau 
calorică), sau detectate și măsurate cu aparate speciale (energia 
magnetică sau cea nucleară). 


Pentru fiziolog energia este prezentată prin metabolismul celular, 
iar materia, prin totalitatea moleculelor. Deci energia (metabolismul 
celular) este tot o formă de existenţă a materiei (moleculele). 


În toate ființele vii există o bipolaritate INN-IANG 


Mijloacele terapeutice ale medicinii tradiționale chineze au un 

obiectiv principal: menţinerea circulaţiei energiei în mod armonios şi 
continuu. Această energie, la fiinţele vii, are în permanenţă două feţe - 
INN și IANG - sau, pentru o mai uşoară înțelegere, doi poli - negativ și 
pozitiv. 
Cei doi termeni INN și 
IANG, imposibil de tradus, în 
cadrul gândirii filozofice taoiste au 
o semnificaţie cu totul deosebită. 
INN şi IANG sunt două contrarii 
care coexistă în permanentă, se 
condiționează şi se întrepătrund, aşa 
cum reiese din fig. 5. 


Fig. 5. Simbolul bipolarității INN-IANG 
(negru=INN; alb=IANG) 


Niciodată ILANG sau INN nu există singure, ci mereu împreună, 
chiar dacă una din ele se găsește în cantitate foarte redusă; INN fără 
IANG sau IANG fără INN înseamnă moarte. 

INN şi LANG se găsesc pretutindeni, în toate fiinţele vii şi în Uni- 
vers, ca două forțe gemene, opuse și complementare. Perpetuarea lor în 
Univers este fără sfârșit. 

INN este simbolul pământului, al nopții, materiei, întunericului, 
frigului, golului, liniştii, repausului, feminităţii etc. 

IANG este simbolul cerului, al zilei, energiei, fuminii, căldurii, 
plenitudinii, zgomotului, mișcării, masculinităţii etc. 

Omul, fiind plasat între cer şi pământ, împrumută de la fiecare 
simbolurile respective: capul este IANG, trunchiul IANG și INN, 
membrele inferioare INN, partea stângă a corpului IANG, iar cea 
dreaptă INN, partea anterioară INN, iar cea posterioară LANG. 

Meridianele sunt: 6 INN şi 6 IANG. 

Pentru elaborarea diagnosticului și stabilirea planului de tratament, 
medicul tradiționalist încadrează toate simptomele într-unul din cele două 


tipuri: INN sau IANG. 


Deosebit de interesante sunt şi e) 
pictogramele acestor două categorii 
filozofice, concepute cu mii de ani în 


urmă. 

IANG (fig. 6) este reprezentată 
printr-un zid de piatră (a), simbolul | 8 PE 
gândirii TAO, iar soarele (b) ca simbol al  Fi% & Pietograma categoriei IANG. 
acțiunii pozitive. Pat 

INN (fig. 7) este reprezentată prin 
acelaşi zid de piatră (a), un echer (b), o C 
bucată de lemn (c), traversată de un 
vierme (d), care reprezintă simbolul d 

Fig. 7. Pictograma categoriei INN. 


acțiunii negative (distrugere). 

Armonia din Univers și din corpul omului depinde de armonia 
celor două forțe. Perturbarea lor înseamnă boală, iar dispariția uneia 
dintre ele moarte. 


Energiile circulă de-a lungul unor canale invizibile numite 
MERIDIANE 
Prin corpul omului sănătos energiile circulă în mod armonios, cu 
cea mai mare regularitate. Ele nu circulă la întâmplare, ci prin nişte 
canale, numite de vechii chinezi Tching, iar de occidentali, meridiane! În 
corpul omului există o vastă rețea de canale, care se leagă între ele. 
Meridianele prin care circulă energia long (de nutriţie) sunt în număr de 


! Nume dat de Georges Soulie de Morant (1878-1955), în analogie cu meridianele globului 
pământesc, care sunt tot nişte linii imaginare. Vorbind limba chineză, funcţionarul de bancă S. de 
Morant este trimis, la vârsta de 20 de ani, să lucreze în China, unde, după mai mulți ani, este numit 
consul al Franţei la Şanghai. Fiind impresionat de succesele acupuncturii în tratamentele holerei (cu 
ocazia unei epidemii), se hotărăște să urmeze cursurile de medicină tradițională. Astfel, el va fi 
primul occidental care primeşte „Diploma de maestru-medic“ (1908). Reîntors în ţară, aduce cu sine 
numeroase documente care aveau să-i servească mai târziu la redactarea unor tratate de acupunctură. 
S. de Morant a practicat acupunctura şi a instruit numeroşi medici, dornici să-şi însușească milenara 
metodă terapeutică. La propunerea Academiei Regale Suedeze, S. de Morant s-a aflat şi printre 
candidaţii pentru „Premiul Nobel“ pentru medicină. Protestele confraților săi din Franţa (că un 
nemedic nu poate primi acest premiu pentru medicină) l-au împiedicat să se numere printre 
prestigioşii laureați. 


24 (câte 12 pentru fiecare jumătate de corp). Ele se numesc meridiane 
principale. Fiecare meridian principal are două trasee: unul intern, cu 
ajutorul căruia este în legătură directă cu organul pe care îl deservește, şi 
altul extern, cu sediul în piele. Fiecare meridian poartă numele organului 
cu care este în legătură energetică, excepţie făcând meridianele 
„Vase-Sex” și „Trei focare”. Ambele au legături energetice cu funcțiile 
organismului. Astfel, primul este în legătură cu funcţiile organelor 
genitale şi ale inimii, iar meridianul „Trei focare”, cu funcțiile aparatului 
respirator, digestiv și genito-urinar. 

Cele 12 meridiane principale, perechi, sunt: meridianul plămânului 
(P), meridianul intestinului gros (UG), meridianul stomacului (S$), 
meridianul splină-pancreas (SP), meridianul cordului (C), meridianul 
intestinului subțire (IS), meridianul vezicii urinare (V), meridianul 
rinichiului (R), meridianul vase- sex (VS), meridianul Trei focare (TF), 
meridianul veziculei biliare (VB), meridianul ficatului (E). 

În vechile tratate chinezeşti de acupunctură, meridianele purtau 
numele funcției organului căruia îi aparțineau, deoarece pe vremea aceea 
se punea accent numai pe fiziologia omului, nu şi pe anatomie. Acest fapt 
s-a datorit interzicerii, secole de-a rândul, a disecţiei cadavrelor. Abia cu 
instaurarea dinastiei Song (960—1126) disecția cadavrelor a fost 
permisă, ceea ce a prilejuit publicarea de cărți nu numai cu conţinut 
fiziologic, ci şi medical. Până atunci cărțile medicale tradiţionale 
interpretau fiziologia de pe pozițiile principiilor TAO. 

Vechii chinezi cunoşteau zece funcţii speciale şi patru generale, 
printre ele numărându-se funcția de respiraţie, de evacuare, de digestie, 
de excreţie, de secreție etc. 

Tot de la vechii chinezi ne-a rămas și o interesantă ierarhizare 
simbolică a meridianelor, menţionată şi ea într-una din ediţiile 
cunoscutului canon de medicină NEI-KING. Astfel: 

- meridianul cordului este regele; de buna sa funcţionare depind 
toate celelalte meridiane; 

- meridianul plămânului reprezintă miniștri; el guvernează toate 
energiile, care se știe că se scurg prin piele, pe traseul extern al 
meridianelor; 

- meridianul veziculei biliare reprezintă tribunalul; prin funcția sa 
va lua cele mai importante decizii; 

- meridianul ficatului reprezintă statul-major; prin funcţiile sale el 
va elabora toate planurile de apărare ale organismului; 


- meridianul vase-sex este stăpânul inimii, oferindu-i distracții şi 
plăceri; 

- meridianul splină-pancreas este centrul ce furnizează idei; 

- meridianul stomacului reprezintă depozitul energiilor 
alimentare; 

- meridianul intestinului subțire distribuie energiile în tot corpul, 
după ce le-a extras din alimente; 

-meridianul rinichiului reprezintă forța, rinichiul fiind organul care 
munceşte cel mai mult!; 

- meridianul vezicii urinare are funcția subalternului. 

Vezica înmagazinează urina, produs final al energiilor consumate. 

Pe lângă cele 24 de meridiane principale, în organism mai sunt 
nenumărate alte meridiane, numite secundare, care au legături între ele și 
cu meridianele principale. Dintre meridianele secundare amintim pe cele 
curioase şi tendinomusculare. Dintre meridianele curioase, cele mai 
importante sunt: Vasul de concepție (VC) (situat pe linia mediană 
anterioară a corpului, de la pubis până la barbă) şi Vasul guvernor (VG) 
(situat pe linia mediană posterioară, de la coccis la gingia superioară, 
după ce înconjoară capul). Aceste două meridiane - VC şi VG - constituie 
mica circulaţie a energiilor, în timp ce meridianele principale, marea 
circulație. Ele au rolul unei supape, intervenind numai la nevoie, pentru 
reglarea energiilor, ori de câte ori se înregistrează perturbări într-unul din 
meridianele principale. 

Meridianele tendino-musculare sunt situate deasupra pielii, exact 
pe traseul meridianelor principale care, după cum spuneam, se află în 
piele. 

Privind pictograma meridianului (fching), ne vom da seama cum 
şi-au imaginat vechii chinezi acest canal invizibil. Pictograma este redată 
în fig. 8, în care sunt reprezentate: 

- o furcă de tors, în care stau înfipte două gogoși de mătase, din 
care ies două fire (ambele simbolizează bipolaritatea energiei care circulă 
prin meridian şi succesiunea punctelor pe traseul său) (a); 

- un curent de apă între două maluri, el simbolizând scurgerea 
energiei prin meridian (acest simbol a sugerat unor autori ideea 
comparaţiei fluxului energiei prin meridian, cu influxul nervos sau 


! în 24 de ore, în mod normal trec prin rinichi 1 500-2 000 de litri de sânge, pentru a fi 
filtrați. 


scurgerea curentului electric) (b); ,) 
- simbolul creșterii ȘI 

descreşterii fluxului energetic de-a o 

lungul meridianului (c). 


Fig. 8. Pictograma meridianului 


Din complexitatea acestor simboluri reiese cât se poate de clar că 
exprimarea lor printr-un singur cuvânt, pentru occidentali, este foarte 
grea. Cunoscutul autor francez J]. Lavier propune, pentru denumirea 
meridianelor superficiale, cuvântul peridrom!, iar pentru cele profunde, 
criptodrom?. 


Pe meridiane se găsesc anumite puncte care, stimulate (prin 
înțepături de ac sau masaj), pot ameliora unele boli. 

Cu mii de ani în urmă chinezii au observat că, ori de câte ori cineva 
se îmbolnăvea, anumite puncte de pe piele deveneau dureroase. Înţepând 
aceste puncte cu pietre ascuţite, cu așchii de lemn și, mai târziu, cu 
obiecte metalice ascuţite, confecţionate din fier, aur şi argint, obțineau 
ameliorarea anumitor suferinţe. Apoi pentru tratamentul copiilor, din 
cauza durerilor produse de rudimentarele ace, punctele au fost stimulate 
cu ajutorul masajului digital. 

Vechii chinezi au mai remarcat că, ori de câte ori un organ se 
îmbolnăvea, deveneau sensibile sau dureroase mereu aceleaşi puncte. 
Unindu-le, ei au obținut traseele externe ale meridianelor principale, pe 
parcurs descoperind şi pe cele secundare. 

Pe întreaga rețea de meridiane principale şi pe cele două 
secundare (Vasul de concepție și Vasul guvernor) s-au descoperit 
aproape 800 de puncte, dintre care 100 fiind mai des folosite. 

Secole de-a rândul acupunctura a fost practicată numai de șamani 
(medici-vraci), care au intrat în legendă pentru ușurința cu care localizau 
punctele. Se spune că șamanii percepeau fluxul energetic, emis de 
punctele active, cu ajutorul vârfului degetelor de la mână, pe care o 
plimbau pe piele, întocmai ca pe o antenă de detecție. 


! Drum la suprafață (în 1. greacă: dromos = drum, cale; peri = lângă). 
> Drum în adâncime (în . greacă: cryptos = adânc). 


Fiecare meridian are un număr fix de puncte, stabilit cu mii de ani 
în urmă şi rămas neschimbat până în zilele noastre. Punctele sunt situate 
în mici depresiuni ale pielii, prezente încă de la naştere și persistând toată 
viața. Ele dispar numai atunci când pe locul respectiv au survenit 
modificări: bătături, cicatrice, tumori sau înlocuirea regiunii respective cu 
un grefon de piele. 

Cele mai importante, din punct de vedere terapeutic, se găsesc la 
extremitățile membrelor, sub coate și sub genunchi. 

Pe piele se mai găsesc încă 400 de puncte, în afara meridianelor, 
numite de altfel puncte extrameridiane. Dintre acestea mai bine de 
jumătate se află localizate pe pavilionul urechii, folosite, aşa după cum 
spuneam, pentru acupunctură. 

Suprafața unui punct nu depășește 4 mm?, iar în profunzime are un 
orificiu prin care intră în piele, vase și nervi. 

După Dinier (1929), alți doi medici, J. Niboyet şi Grall, 
demonstrează că punctele de acupunctură au proprietăți electrice, printre 
care o rezistență electrică scăzută. Proprietăţile electrice au permis 
tehnicienilor să construiască aparate electronice, cu ajutorul cărora 
punctele pot fi detectate cu cea mai mare precizie. În lipsa unor astfel de 
aparate, practicienii localizează punctele cu ajutorul unor măsurători şi 
repere anatomice. 

Pe fiecare meridian se găsește un număr fix de puncte, ele având 
acțiuni diferite: dispersie, tonifiere, transfer de energie dintr-un meridian 
într-altul etc. 

Punctele se notează cu inițiala meridianului căruia îi aparţin, la 
care se adaugă un număr de ordine. Numărul 1 îl va avea întotdeauna 
punctul care se află în locul unde începe traseul extern al meridianului. 
De exemplu, punctul Fi: F este inițiala meridianului ficatului, iar 1, 
numărul de ordine al punctului pe acest meridian. Această numerotare a 
punctelor nu există în China. Pentru chinezi fiecare punct poartă un nume 
în legătură cu topografia și acțiunea sa, a căror traducere exactă în alte 
limbi este foarte dificilă. Cele mai multe denumiri, mnemotehnice, 
folosesc numeroase metafore, extrem de sugestive: „Întâlnirea 
miresmelor” (IG20), situat în apropierea aripilor nasului; „Primește 
lacrimile” ($4), situat sub ochi, pe marginea inferioară a orbitei. În 
lucrarea de față punctele sunt notate cu denumirea lor în limba chineză, 
după o traducere a lui S. de Morant, cât şi în mod clasic. 


Punctele se stimulează prin diverse mijloace: cu acul!, prin masaj, 
moxa?, curent electric special”, raze laser, câmpuri magnetice, vibrații 
sonore“ , injectare de diverse substanţe (ser fiziologic, vitamina C, Boicil 
etc.). 

De la vechii chinezi ne-a rămas şi pictograma 
punctului (Hsue) (fig. 9), reprezentat printr-o 
cavernă care simbolizează locul de întâlnire al 
tuturor energiilor, o caracteristică a punctului 


activ. 
Fig. 9. Pictograma punctului 


Pe suprafaţa pielii sunt proiectate toate organele corpului 

Şi acest principiu, ca de altfel şi restul celorlalte, este de neînțeles 
pentru occidentali. Cum de este posibil ca un organ să fie proiectat pe 
piele, printr-o linie imaginară, așa după cum am văzut la descrierea 
meridianelor, sau sub forma unui punct? Datorită cărui mecanism 
proiecţiile respective devin sensibile sau chiar dureroase, ori de câte ori 
organul respectiv se îmbolnăveşte? Căror mistere se datorește 
posibilitatea proiectării intestinului gros pe membrul superior, a ficatului 
pe membrul inferior sau a veziculei biliare pe cap, trunchi și membrul 
inferior? Care este mecanismul proiecției, sub forma unui punct, a inimii, 
plămânului, ficatului, ochiului, piciorului, degetelor etc., pe ureche, faţă, 
ochi (iris), nas, palmă, talpă? Deocamdată avem la dispoziţie explicaţiile 
medicinii tradiţionale chineze: toate aceste proiecții ale organelor, sub 


! Acele sunt confecționate din oţel inoxidabil, aur și argint, lungimea lor variind între 1-10 

cm şi chiar mai mult, iar grosimea, între 0,2-0,3 mm. Se folosesc şi ace foarte mici, în forma unei 
pioneze, care se lasă înfipte, în anumite cazuri, până la o lună de zile. 
2 Moxa este un tratament japonez (Kao în limba chineză). El definește tehnica folosirii 
căldurii locale prin arderea de frunze uscate de peliniță (Artemisia vulgaris), modulate în forma unui 
cilindru foarte subțire. Unul din capete, aprins, se ţine deasupra punctului sau se aplică direct pe piele 
(mai rar). Din aceleași frunze uscate se mai fac mici sfere care, atașate la capătul acului înfipt şi 
aprinse, îl va încălzi în profunzime, potenţând astfel acțiunea acupuncturii. 

5 Primul care stimulează punctele cu ajutorul curentului electric este Sarladiere, un medic 
din armata lui Napoleon, considerat şi părintele analgeziei prin acupunctură și electropunctură. 

+ J. Lamy stimulează punctele cu ajutorul sunetelor emise de un aparat special, prin 
intermediul unui vibrator punctiform, confecționat din aur sau argint. Metoda numită fonoforeză 
folosește 12 note ale unei game cromatice, în cinci octave. Frecvenţele sunt imitate la pragul urechii 
umane; pentru a se evita agresivitatea ultrasunetelor. 


formă de linie sau punct, sunt de natură energetică. 

Existenţa unor zone dureroase, proiectate pe piele, cu ocazia 
îmbolnăvirii anumitor organe, este confirmată şi de medicina occidentală, 
denumită şi medicina materiei. La începutul secolului nostru, 
neurofiziologul englez H. Head stabileşte pe piele anumite zone, care îi 
poartă numele, ce devin dureroase în caz de boală. Fiecărui organ bolnav 
îi corespunde o anumită zonă dureroasă. Folosindu-se de aceste 
observaţii, E. Dicke! și W. Kohlrausch? au masat aceste zone dureroase şi 
nu mică le-a fost mirarea când au descoperit că suferința respectivului 
organ (în special durerile) a fost ameliorată. Așa s-a născut masajul 
reflex, de a acţiona de la distanţă, prin stimularea anumitor zone, asupra 
unui organ bolnav. Ulterior, zonele lui Head au fost stimulate cu ajutorul 
căldurii sau injectării locale de novocaină. 

În practica medicală se întâlnesc destul de des boli care se 
manifestă sub forma unor dureri la distanță de organul bolnav. Aşa, de 
exemplu, în boli de ficat se pot descoperi câteva puncte dureroase între 
omoplatul drept şi coloana vertebrală; în angina pectorală, dureri în gât, 
maxilar sau ceafa. Desigur că aceste dureri proiectate au un alt mecanism, 
în contextul fiziopatologiei modeme, în comparaţie cu cea tradițională 
chineză, care, repetăm, ne spune că ele sunt proiecții energetice ale 
organelor. 

Această teorie a reflectării organelor pe anumite segmente de corp 
are o vechime respectabilă. Conform unei teorii filozofice foarte vechi, de 
reflectare a macrocosmosului în microcosmos, chinezii şi egiptenii 
considerau multe segmente ale corpului ca fiind locuri de proiecție a 
întregului organism. Astfel corpul omului este miniaturizat pe față, nas, 
ureche, ochi (iris (fig. 10), mână (fig. 11), talpă, spate etc. Cu excepţia 
irisului, toate organele sunt proiectate pe aceste segmente, sub forma unor 
puncte care devin sensibile când organul respectiv se îmbolnăvește. Dacă 


! Maseză din Germania, care descoperă masajul reflex (conjunctiv) în mod întâmplător, cu 
ocazia bolii sale: arterită obliterantă la membrele inferioare. Ea a reuşit să-şi amelioreze durerile cu 
ajutorul masării unor zone, la distanță de membrele inferioare. 

' Medic german care descoperă masajul reflex muscular (masajul concomitent al pielii şi 
mușchilor de dedesubt). 

3 Folosirea irisului (porțiunea colorată a ochiului) în scopuri diagnostice se face pentru 
prima dată în secoluf al XVII-lea, de către P. Meyens. Cel care pune bazele iridologiei modeme este 
]. Peczely (1822—1911). Metoda este foarte răspândită în ţările occidentale. Ea este folosită, 
deocamdată, numai în scopuri diagnostice, modificările de relief, de culoare, de structură fiind 
caracteristice pentru multe boli. 


aceste puncte sunt stimulate cu ajutorul acelor, se poate obţine, de la 
distanță, ameliorarea unor suferinţe. 


ENDOTELIAL 


ȘI MUCOASE 


Fig. 10. Topografia irisului drept (după Gilbert Jausas). 


Aşa s-a născut microacupunctura, o metodă terapeutică eficace în 
multe boli, mai ales dacă se asociază cu macroacupunctura. Folosindu-se 
de proprietatea punctelor de a deveni sensibile în caz de îmbolnăvire, 
putem chiar diagnostica organul care este în suferință. Stimularea 
anumitor puncte de pe unele segmente poate fi făcută cu ajutorul 
masajului, executat cu vârful degetului. O astfel de metodă este foarte 
răspândită în țările Extremului Orient, cât şi în America şi Europa. 

Fig. 11. Proiecția corpului în mâini (după Rahlp Alan Dale). 


Medicul japonez K. Hirata a stabilit, în anul 1913, 12 benzi 
transversale pe pielea capului, gâtului, trunchiului, membrelor superioare 
şi inferioare. Fiecare bandă transversală este locul de proiecție al 
întregului organism. Un alt medic japonez, Masunaga, a observat că, în 
caz de îmbolnăvire, anumite zone de pe spate sau abdomen îşi modifică 
consistenţa la palpare. Zonele respective devin mai dure când suferinţa 
organului proiectat la acel nivel este produsă de un exces energetic IANG 
şi moi când îmbolnăvirea se datoreşte unui exces de energie INN. În 
funcţie de tipul energetic diagnosticat va fi şi manevra de masaj pe care o 
va folosi masorul: dispersie pentru tipul IANG şi tonifiere pentru tipul 
INN. 

Repetarea anatomică a întregului organism pe diferite segmente ale 
corpului, cât şi bunele rezultate obținute prin microacupunctură sau 
micromasaj vor constitui, probabil, într-un viitor nu prea îndepărtat, 
subiecte de cercetare. Explicaţia fenomenelor respective, spun deja unii 


oameni de ştiinţă, s-ar găsi în dezvoltarea embriologică a întregului 
organism. Ralph Alan Dale (S.U.A.) consideră că fiecare celulă are 
implicaţiile întregului organism şi, în felul acesta, s-ar putea spune că 
fiecare celulă ar putea fi un sistem de microacupunctură. 


Viaţa se supune „Legii celor cinci elemente”: apa-lemnul- 
focul-pământul-metalul, care se produc și se distrug fără 
încetare 

Această lege de bază a gândirii chineze, enunțată cu 5 000 de ani în 
urmă, se aplică şi azi în medicina tradițională. Graţie acestei legi, numită 
şi „Teoria celor cinci mișcări”!, s-au stabilit primele legi fiziologice şi 
patologice ale medicinii tradiționale chineze. 

Conform acestei teorii, Universul este constituit din cinci 
elemente”: apă, lemn, foc, pământ, metal. Aceste elemente sunt într-o 
continuă mişcare, de producere și de distrugere reciprocă. Echilibrul 
Universului este menținut de aceste fenomene perpetue. 

Producerea reciprocă a elementelor este cunoscută sub numele de 
ciclul CHENG (fig, 12). 

APA (Chwei) a fost primul element, pictograma sa fiind alcătuită 
din cinci linii verticale. APA a produs LEMNUL (Mou). Explicaţia 
fenomenului: pădurile cresc numai cu ajutorul apei. Din pictograma apei 
a fost concepută (a crescut) cea a lemnului - cinci linii dispuse în forma 
unui copac. 

LEMNUL, la rândul său, va produce FOCUL (Hwo). Explicaţie: 
focul se face numai cu lemne (la vremea aceea). Pictograma lemnului a 
„ars” şi ea, din copac nemairămânând decât trunchiul și rădăcinile, 
ramurile desprinse arzând în poziţie verticală, îndreptate spre cer. 

FOCUL, la rândul său, va produce PĂMÂNT (Ti). Explicaţie: 
cenuşa rămasă după arderea lemnului se va preface în pământ, din care va 
răsări o plantă, a cărei pictogramă este formată tot din cinci linii, într-o 
altă dispoziţie. 

PĂMÂNTUL produce METALUL (Tchin). Explicaţie: în fundul 


! “Termen stabilit de Nguen Van Nghi, medic şi teoretician foarte cunoscut, cu domiciliul în 
Franţa. El susține că termenul său este mai aproape de ideea mobilității, a schimbării celor cinci 
elemente (categorii). 

> India budistă cunoştea patru elemente: pământul, apa, focul şi vântul, fiecărui element 
corespunzându-i 101 boli. Galen Claudius, medic şi filosof grec (131-201). distinge patru elemente: 
foc, apă, aer şi pământ. 


pământului se găseşte metal sub formă de minereu. Pictograma metalului 
este o mină în ale cărei galerii se vede minereul. 

METALUL produce APA. Explicație: metalele prin topire devin 
lichide. După ce s-a ajuns la apă, ciclul se reia la infinit. 

Distrugerea reciprocă a elementelor este cunoscută sub numele de 


ciclul KO (fig. 12). 
FOC 

Fig. 12. Ciclul Cheng (săgețile cu linie continuă) produce; ciclul Ko (săgețile cu linie întreruptă) 
distruge. 


Pentru a împiedica dominarea unui element de către altul, în 
vederea realizării unui echilibru perfect și continuu, cele cinci elemente 
nu numai că se produc reciproc, ci se și distrug. Astfel: 

FOCUL va distruge (topi) METALUL. Explicaţie: metalul se 
topeşte numai cu ajutorul focului (temperaturilor înalte). 

METALUL distruge LEMNUL. Explicaţie: lemnul se distruge (taie) 


cu ajutorul instrumentelor confecționate din metal. 

LEMNUL distruge PĂMÂNTUL. Explicaţie: vegetaţia luxuriantă, 
pădurile cu mii și mii de ani în urmă acopereau o mare suprafaţă a Chinei. 

PĂMÂNTUL distruge APA. Explicaţie: apa de ploaie este absorbită 
de pământ. 

APA distruge FOCUL. Acest fenomen nu .mai necesită explicaţii! 
Mii de ani, chinezii au luat în consideraţie numai patru elemente: apa, 
lemnul, focul şi metalul, cel de al cincilea, pământul, având în schema 
timpului o poziţie centrală. La vremea aceea prin pământ chinezii 
înțelegeau patria, numită Imperiul de mijloc, ea susținând cele patru 
elemente. O dată cu apariția unor noi concepții filozofice, pământul a fost 
proiectat la periferie, pe cerc, între foc şi metal. 

După observaţii de secole, chinezii au adăugat fiecărui element 
corespondențe și analogii pe care le-au găsit în natură şi la om, așa după 
cum reiese din tabelul |. 


Tabelul I 
Corespondentele şi analogiile celor cinci elemente 
LEMN FOC PĂMÂNT METAL APĂ 

Anotimp Primăvară Vară Sfârşit de vară | Toamnă Iarnă 

şi început de 

toamnă 
Culoare Verde Roşu Galben Alb Negru 
Organe de Ochi Limbă Gură Nas Urechi 
simţ 
Gust Acid Amar Dulce Picant Sărat 
Straturi ale | Muşchi Vase Țesut Piele şi Oase 
corpului subcutanat pilozitate 
Organe şi Ficat Inimă Splină Plămân Rinichi 
meridiane Veziculă Intestin subţire | Stomac Intestin gros Vezică 

biliară Vase-sex urinară 
Trei focare 


Acest tabel este incomplet, deoarece mai pot fi adăugate şi alte 
noţiuni: puncte cardinale, climat, manifestări psihice etc. 

Medicul tradiționalist foloseşte cele două cicluri pentru elaborarea 
diagnosticului şi stabilirea unui tratament corect, în funcție de tulburarea 
energetică respectivă. Asociaţia tuturor noțiunilor menționate n-a fost 


făcută la întâmplare, ci după îndelungate observaţii. 

Fenomenele de producere sau distrugere reciprocă îşi găsesc 
corespondențe în fiziologia tradițională, de multe ori asemănătoare cu cea 
modernă, privind explicaţiile anumitor procese. Un exemplu: pentru 
medicul tradiționalist hipertensiunea arterială este produsă de un exces 
energetic în meridianul rinichiului, care se găseşte împreună cu gustul 
sărat, pe coloana elementului apă. Și pentru medicina modernă 
hipertensiunea, pe lângă alte cauze se datoreşte îmbolnăvirii rinichiului și 
consumului exagerat de sare. Oare organul şi meridianul rinichiului cât și 
gustul sărat au fost ele asociate la întâmplare elementului apă? 

Privind ciclul KO, de distrugere, se observă că apa distruge focul. 
Deci rinichiul, de pe coloana apei, distruge inima şi vasele, de pe coloana 
focului. Acest fenomen este confirmat şi de fiziopatologia modernă: 
hipertensiunea arterială (produsă de unele boli de rinichi şi de consumul 
exagerat de sare, de pe coloana apei) distruge inima și vasele (situate pe 
coloana elementului foc). 

Desigur, mai pot fi date și alte exemple cu astfel de interpretări, 
pentru a demonstra logica „Legii celor cinci elemente”. Interpretarea 
tuturor fenomenelor este însă cu mult mai complexă, în cadrul gândirii 
tradiționale chineze, faţă de cea prezentată, pentru care s-a făcut apel la 
anumite imagini şi expresii, în speranța unei mai bune înţelegeri. 


Sănătatea înseamnă scurgerea armonioasă a energiilor prin 
corp, iar boala, orice perturbare survenită în circulaţia lor 
Din cele expuse până acum am văzut că sănătatea este condiționată 
de echilibrul energiilor INN şi IANG, rezultat dintr-o scurgere 
armonioasă prin toate meridianele corpului. Sănătatea mai depinde, în 
mare măsură, și de rezonanța energiilor macrocosmosului cu cele ale 
microcosmosului uman. Ruperea acestor echilibre energetice va produce 
boala. Cauzele dezechilibrelor energetice, deci ale bolilor, sunt: energiile 
perverse cosmice, energiile perverse curioase, energiile psihice, energiile 
alimentare, oboseala, relațiile sexuale exagerate, traumatismele, microbii, 
intoxicaţiile, ereditatea. Dintre toate aceste cauze, trei grupe sunt mai 
importante, şi anume: energiile perverse cosmice (ca vin din cosmos), 
energiile psihice (care sunt legate de om) şi energiile alimentare (care vin 
din pământ). 
Energiile perverse cosmice (pentru medicina modernă, factorii 


agresivi externi) simt: vântul, căldura, umiditatea, focul, uscăciunea, 
frigul. 'Tot aici mai pot fi încadrate energiile perverse curioase: frigul sau 
căldura prea mare, în contrast cu anotimpul respectiv, ca, de exemplu, o 
primăvară timpurie sau o iarnă cu zile neobişnuit de călduroase. 

Energiile psihice (pentru medicina modernă, stresurile zilnice) 
sunt prezentate de stările emoţionale: bucurie, mânie, spaimă, tristețe, 
obsesii etc. 

Energiile. alimentare (pentru medicina modernă, abuzurile 
alimentare sau nerespectarea unui regim dietetic) sunt reprezentate de 
alimentele inadecvate pentru anumite organe: dulci, pentru splină și 
pancreas, sărate, pentru rinichi etc. 

Restul cauzelor pot fi încadrate într-una din aceste grupe. Până 
când boala devine manifestă, sistemul energetic de apărare al 
organismului intervine în mai multe etape. In prima fază a agresiunii 
externe organismul se apără cu ajutorul energiei Wei, care circulă prin 
meridianele superficiale (tendino-musculare). Dacă agresiunea continuă 
sau creste în intensitate, energia Wei nu mai poate face față și 
dezechilibrul energetic se va extinde la nivelul meridianelor, care sunt 
localizate mai profund. În acest moment, pentru reechilibrarea energiilor 
vor interveni meridianele „Vasul de concepţie” (VC) şi „Vasul 
guvernator” (VG). Aceste meridiane sunt adevărate supape de siguranţă, 
atât pentru excesul de energie, cât și pentru vidul de energie. Dacă nici cu 
ajutorul lor echilibrul energetic nu va fi restabilit, boala (dezechilibrul 
energetic) se va extinde la nivelul organelor interne. În această fază vor 
apărea şi primele semne evidente ale bolii. 

Medicina energetică nu aşteaptă niciodată această ultimă fază, ci 
va interveni, prin diverse mijloace (acupunctură, masaj, gimnastică şi 
alimentaţie energetică), încă din primele faze. „A aștepta apariția bolii 
înseamnă să-ți vină setea pentru a începe să sapi un puț”, spune un vechi 
aforism chinez. Vechii chinezi considerau că numai un medic inferior se 
ocupă de tratarea bolilor deja apărute. Multă vreme, în China, medicii de 
familie îşi primeau onorariul atâta timp cât nu aveau de îngrijit nici un 
bolnav; de îndată ce un membru al familiei se îmbolnăvea, îi înceta și 
onorariul! 

Se observă deci că obiectivul major al medicinii tradiționale este 
începerea tratamentului cât mai precoce sau chiar mai înainte ca boala să 
se fi produs. Pentru acest considerent, toate terapiile energetice, inclusiv 


presopunctura, sunt considerate profilactice!, eficienţa lor fiind maximă 
în stadiul funcţional al bolilor și nu în stadiile tardive, când leziunea deja 
s-a constituit, într-o asemenea situație terapiile energetice pot influenţa, 
în cel mai fericit caz, unele simptome ca: durere, insomnie, febră. 


! China este socotită leagănul medicinii preventive sau „arta de a prelungi viaţa“ (Che 
Cheng). Imbolnăvirea era socotită ca o „tăiere a propriului trunchi“ sau „răzvrătire împotriva propriei 
tale rădăcini“. 


DIAGNOSTIC ENERGETIC 


Ori de câte ori a survenit îmbolnăvirea, v-aţi prezentat la medic, 
căruia i-aţi expus semnele bolii (simptomele subiective). Acesta, după ce 
v-a examinat, constatând anumite modificări la nivelul organului bolnav 
(simptome obiective), v-a mai prescris anumite analize de laborator, 
pentru elaborarea unui diagnostic cât mai precis. Acest diagnostic reflectă 
modificările survenite la nivelul organului bolnav, în intimitatea celulelor 
sale. Tratamentul pe care vi l-a recomandat a urmărit refacerea integrităţii 
morfologice și funcţionale a organului bolnav. Pentru aceste motive, o 
astfel de medicină se mai numeşte şi medicina materiei. 

Dacă pentru aceeași boală v-aţi fi prezentat în cabinetul unui medic 
traditionalist, aţi fi observat că examenul său este diferit de cel al 
confratelui modern. Diagnosticul său ar fi exprimat dezechilibrul 
energetic depistat, iar tratamentul ar fi urmărit, prin mijloacele amintite, 
restabilirea sa. Pentru aceste motive, o astfel de medicină mai este numită 
şi energetică. 

Un medic tradiționalist se ghidează şi azi după cele patru criterii 
ale unui diagnostic corect, enunțate către sfârşitul ultimului mileniu, de 
către vestitul medic Pien Tsio (407-310 î.e.n.): 1 - Wag (a privi); 2 - Ting 
(a asculta); 3 - Wen (a întreba; 4- Tsie! (a luat pulsul). Trebuie spus că la 
acest ultim criteriu se mai încadrează și palparea punctelor şi 
meridianelor. 

În legătură cu examinarea bolnavului, iată ce se spune într-unul din 
capitolele cunoscutei opere NEI-K ÎNG: „Culoarea, pulsurile, simptomele 
formează un tot, întocmai ca vocea și ecoul, rădăcina și frunzele unui 
arbore...” 


| părintele pulsologiei chineze este socotit Biart Que, care ar fi trăit în secolul al V-lea î.e.n. 
Maestrul său Zhang-Sang i-ar fi încredințat multe din „reţetele sale secrete“. Pulsologia diagnostică 
au mai practicat-o şi alte civilizaţii străvechi: Ayur- vedică (Hindu) şi Unani (Iran). Mulţi cercetători 
încearcă să explice pulsologia energetică apelând la „efectul Coandă“, enunțat după un îndelungat 
studiu al circulaţiei lichidelor prin conducte. 

Fig. 13. Semnele diagnostice ale feței, după tradiționaliştii japonezi (J. Rofidal). 

Cu ajutorul privitului (Wang) se pot descoperi unele modificări 
morfologice la nivelul unor segmente ale corpului, aşa după cum se poate 
observa în fig. 13. 

Cu ajutorul ascultării (Ting), medicul tradiţionalist interpretează 
din punct de vedere energetic vocea, respiraţia, tuşea, sughițul, eructaţiile 
(râgâieli) etc. La acest criteriu se încadrează şi mirosul! . 

Cu ajutorul întrebărilor (Wen), medicul află cum a început boala, 
cum se hrănește sau se odihnește bolnavul. De o mare importanță sunt și 
relaţiile sexuale. 

Cu ajutorul palpării pulsului (Tsie) se poate depista mult mai uşor 
dezordinea energetică din organism. Metoda cere foarte multă 


! în tratatele vechi chinezeşti se descriu diverse mirosuri corporale cu valoare diagnostică. 


îndemânare, deoarece sunt 28 de forme de puls, fiecare reprezentând o 
anumită stare energetică a unui organ. 

În legătură cu cele patru criterii de diagnostic, într-una din ediţiile 
NEI-KING se scrie: „Cel care cunoaște boala prin privit este inteligent, 
prin ascultat și miros perspicace, prin întrebări abil, iar prin palpare 
ingenios”. 

Şi pentru vechii chinezi diagnosticul la copii era foarte greu de 
stabilit, deoarece nu se puteau folosi toate cele patru criterii amintite, Wen 
(a întreba) lipsind cu desăvârșire, iar 7sie (a lua pulsul) era foarte 
anevoios la vârstele mici. Pentru aceste considerente pediatria se mai 
numea şi Ya-Ko (specialitatea mută). 

Diagnosticul energetic oglindește următoarele dezechilibre 
energetice: global (între energia INN şi IANG, una din ele predominând 
întotdeauna în caz de boală), parţial (între diferite părți ale corpului) și 
local (la nivelul unui meridian). Şi în aceste ultime două cazuri, una din 
cele două energii va predomina în timp de boală. 


CUM PUTEŢI DEVENI UN BUN 
PRESOPUNCTOR 


După lunga călătorie pe urmele masajului, iată-ne ajunşi la primul 
capitol practic al acestei cărți: „Cum puteţi deveni un bun presopunctor”. 

Mai înainte de a descrie manevrele acestei metode, la îndemâna 
oricui, pentru simplitatea lor, trebuie să cădem de acord asupra 
termenului ce le va defini. În literatura de specialitate se folosesc frecvent 
termenii de timpressing şi akupressur, ambii derivați din acupuncture!. 
Considerăm ambii termeni inadecvaţi, întrucât metoda, după cum veţi 
vedea îndată, nu foloseşte acul, pentru a nu mai comenta și celălalt 
nonsens, presiuni cu acul! 

Suntem adepţii noţiunii de presopunctură, termen ce defineşte cel 
mai corect metoda: presiuni asupra punctului. Nu suntem de acord nici cu 
termenii de digitopresură sau digitopunctură, întrucât punctele pot fi 
masate nu numai cu degetul, ci şi cu unghia sau cu instrumente 
ocazionale, ca: baghetă de lemn sau de sticlă, stilou etc. Punctele vor fi 
masate, bineînţeles, cu capătul rotunjit al acestora. 

Presopunctură poate fi executată de oricine, iar micromasajul 
chinezesc numai de către un specialist, el fiind ceva mai complicat, 
deoarece se adresează atât punctelor, cât şi meridianelor. Micromasajul 
se practică pe scară mare în China, atât de către masori, cât şi de 
acupunctori. Aceştia folosesc unul sau mai multe degete, unghia, cât şi 
instrumente speciale? . 

În ambele cazuri (micromasaj şi presopunctură), spun specialiştii, 
cele mai bune rezultate se obţin cu vârful degetului sau cu unghia, 
deoarece la nivelul lor, energiile INN şi IANG sunt într-un echilibru 
aproape perfect. Datorită acestui fapt, transmiterea energiilor, în caz de 
exces sau vid, se face mult mai bine, mai ales dacă și pielea va fi uscată. 


! Termenul derivă din latineşte (acuș = ac; punctum = punct), fiind creat de călugării iezuiți 
care au făcut parte dintr-o misiune științifică, trimisă în China de către Regele Soare (Ludovic al 
XIV-lea). 

> Cele mai folosite sunt: Yuan Tchen, o baghetă prevăzută cu o mică bilă de fildeș la unul 
din capete; ruleta chinezească, cu ajutorul căreia se masează meridianele, prin apăsare; sapecă, o 
monedă metalică cu un orificiu pătrat la mijloc, cu ajutorul căreia se apasă pe regiunea cu punctul 
respectiv; mai de lemn, de dimensiuni foarte reduse, cu care se loveşte regiunea pe care se află 
punctul; o lingură specială din porțelan, încălzită în apă fiartă, cu care se lovește regiunea cu punctul 
respectiv. 


Unghia mai are o calitate, aceea de a fi un bun izolant electric, proprietate 
conferită de țesutul cornos din care este formată. Degetele de la picioare 
au și ele aceleași calități, dar manipularea lor este imposibilă, totuşi, unii 
masori din Extremul Orient masează punctele erotice cu degetele de la 
picioare, în speranţa unui rezultat optim! . 


Tehnica 

Pentru un tratament de durată se impune o convorbire cu bolnavul, 
căruia i se va explica în ce constă metoda. Cooperarea sa are o deosebită 
importanță pentru reuşita tratamentului. 

Încăperea în care se va efectua tratamentul trebuie să fie spațioasă, 
luminoasă, suficient de încălzită şi fără asistenţă publică. 

Poziţia bolnavului va fi cât mai comodă, culcat sau aşezat, dar 
niciodată în picioare. 

Persoana care execută un astfel de tratament va avea o poziţie cât 
mai comodă, cu ambele mâini libere si, bineînţeles, curate. 

Pielea pe care se află punctele respective trebuie să fie sănătoasă, 
orice erupție, leziune, bătătură, cicatrice sau tumoare constituind unele 
din puţinele contraindicaţii ale presopuncturii. Tot o contraindicaţie o 
constituie regiunea care nu mai prezintă pielea inițială, ci un grefon, chiar 
dacă a fost prelevat de la bolnavul respectiv. 

Dacă toate aceste condiţii sunt îndeplinite, se poate trece la primul 
timp al presopuncturii, care constă în reperarea (localizarea) punctelor. 
Ea este mult ușurată prin faptul că în carte sunt prezentate desenele 
schematice pentru fiecare boală cu menţionarea anumitor repere 
anatomice (oase, mușchi, tendoane) şi unele măsurători. 


! în China antică piciorul femeii era considerat ca fiind partea cea mai secretă a corpului, 
fapt pentru care era ascuns vederii. De aici şi semnificaţia sa erotică. Din 

secolul al V-lea. apare moda piciorului mic și deformat, pentru a cânii realizare, între vârsta 
de 4—8 ani, se foloseau bandaje strânse şi permanente. Pentru un asemenea picior, lung de 14 
centimetri şi lat de 6 centimetri, se purtau pantofi în „corn de lună“. Aceste picioare deformate au 
inspirat secole de-a rândul pe poeţi, ele fiind „Nuferi de aur“, „Crini de aur“. Moda piciorului mic a 
dăinuit, în ciuda a numeroase legi severe, până în anul 1912. 


15 măsuri 3 măsuri 

Fig. 14. Unităţi de măsură: Cun (după autori chinezi). 


Pentru măsurători am ales o unitate de măsură folosită pe scară 
mare în China, numită CUN. Aşa după cum se poate observa din fig. 14, 7 
CUN este egal cu grosimea degetului mare de la mâna bolnavului; 2 
CUN, cu grosimea degetelor arătător și mijlociu, iar 3 CUN, cu 
grosimea degetelor arătător, mijlociu, inelar şi mic, lot de la mâna 
bolnavului. Pentru uşurarea măsurătorilor, grosimile respective vor fi 
transpuse pe o bucată de hârtie, care va fi folosită pentru o asemenea 
operație. 

Pentru mai multă operativitate, în lucrarea de față, CUN-ul va fi 
denumit măsură. 

După localizarea punctului, va urma masarea acestuia. ()peraţia 
respectivă poate fi efectuată cu vîrful degetului sau cu- unghia. În funcţie 
de indicație, un punct poate fi masat prin manevră de dispersie sau 
tonifiere. 


Dispersia se va folosi în 
cazul suferințelor provocate de un 
exces de energie!. Cu vârful 4 
degetului, din poziţie oblică (fig. A e 
15), se masează sau se apasă prin A 
înşurubare, în sens opus 
mişcărilor acelor de ceasornic, 


blând (uşor) superficial, fiecare Fig. 15. Manevra de dispersie executată cu vârful 
manevra având o durată mare. degetului. 


O dispersie bine executată va fi urmată de înroşirea pielii, scăderea 
sensibilităţii şi tonusului muscular local. 


Fig. 16. Manevra de tonifiere executată cu vârful Fig. 17. Manevra de tonifiere executată cu 
degetului. unghia. 


Tonifierea se foloseşte pentru bolile datorite lipsei de energie? . 
Această manevra se poate executa cu vârful degetului (fig. 16) sau cu 
unghia (fig. 17), ambele din poziţie verticală. Se va masa sau apăsa 
circular, în sensul de învârtire al acelor de ceasornic, energic, profund, 


! Aceste suferințe în termenii medicinii moderne poartă prefixele: hiper, poli, tahi 
(hipertonie, poliurie, tahicardie). 

2 Aceste suferințe în termenii medicinii moderne poartă prefixele: hipo, oligo,, bradi 
(hipotonie, oligurie, bradicardie). 


fiecare manevră având o durată scurtă. Tonifierea bine executată va fi 
urmată de paloare, creșterea sensibilităţii şi tonusului muscular local. 

Multi practicieni acordă importanță numai forţei cu care se 
masează (slabă, pentru dispersie, şi puternică pentru tonifiere) şi nu 
sensului mișcărilor. 

Pentru orice suferinţă vor fi masate ambele puncte situate pe cele 
două braţe ale meridianului respectiv, pereche. 

Porțiunea de piele pe care se află punctele ce urmează a fi masate 
trebuie să fie uscată sau pudrată cu talc. Unii profesioniști folosesc esențe 
de plante, cu efect stimulant, vasodilatator etc., in funcție de scopul 
urmărit. Aceste esențe aromate pătrund în piele în timpul masajului! . Se 
mai pot folosi, de asemenea, și medicamente, care se vor încorpora în 
diverse lichide. 

Durata unei şedinţe de presopunctură va fi de 5-10 minute. De 
obicei, în acest interval de timp dispare şi durerea de la nivelul punctului, 
semn că şedinţa poate fi terminată. În funcţie de caz, se pot executa până 
la 3 şedinţe pe zi. Se spune că 3 şedinţe de presopunctură, bine executate, 
valorează cât o şedinţă de acupunctură. 

Presopunctura poate fi folosită fie ocazional, sub forma unui 
tratament de urgenţă, fie sub forma unuia de durată. În cea de a doua 
circumstanţă se practică mai multe cure, în funcţie de boală. Între cure, se 
va păstra un interval de două săptămâni. O cură va cuprinde 10-15 
ședințe. 

J.L Lavier (Franţa) recomandă reducerea numărului de ședințe 
primăvara şi toamna, deoarece în aceste anotimpuri transferul de energie, 
în timpul masajului, se face mult mai uşor, energiile Jang şi Inn fiind în 
proporții egale. Dimpotrivă, iama și vara, când diferenţa dintre cele două 
energii este mare ŞI transferul mult mai anevoios, se recomandă mult mai 
multe şedinţe. Pentru aceleași motive, timpul optim de efectuare a 
presopuncturii este dimineața și spre sfârșitul după-amiezii. Niciodată nu 
se va masa imediat după masă. Tot J.L. Lavier ne mai spune că masajul 
punctelor este mult mai eficient în perioadele cu lună nouă sau plină. 


! Puterea de difuziune a esenţelor de plante prin piele era cunoscută încă din Evul Mediu. Se 
spune că răufăcătorii, care se adăposteau pe sub podurile Senei, ofereau trecătorilor naivi, spre 
vânzare, la preţuri derizorii, mănuși. Mai înainte, însă, de a le proba, mănuşile erau bine îmbibate cu 
substanțe puternic mirositoare și ameţitoare. În telul acesta unii clienți amețeau, în timp ce probau 
mănușile, stare de care profitau așa-zişii vânzători. Aceştia, după ce-şi jefuiau victima amețită, 
dispăreau. 


Presopunctura nu se aplică bolnavilor de inimă și psihici gravi, 
subiecților prea slăbiți sau obosiţi, celor în stare de ebrietate (cu excepţia 
manevrelor indicate pentru beţie și menționate la capitolul „Alcoolism”), 
gravidelor în ultimele luni de sarcină. 

Presopunctură este ineficientă dacă bolnavul a efectuat în trecutul 
foarte apropiat un tratament cu raze X sau a fost supus la examene 
radiologice, la tratamente cu cortizon, tranchilizante, hipnotice. 

Dacă bolnavul nu suportă presopunctură, tratamentul se va 
întrerupe, urmând a fi reluat la o dată ulterioară. 

Dacă pe parcursul tratamentului i se va face rău bolnavului, 
tratamentul va fi întrerupt imediat și se va interveni de urgenţă, apelând 
la manevrele indicate la Capitolul „,Lipotimie ”. 


Manevrele Shiarsu ! indicate la 
anumite capitole, pot fi executate după 
metoda cea mai uşoară, T. Namikoshi. 
Această metodă, asemănătoare cu 
presopunctură, are o acțiune generală de 
echilibrare a energiilor şi una locală, de 
conversie a acidului lactic, responsabil 
de producerea  contracturilor, în Fig. 18. Manevra Shiatsu executată cu 
glicogen, în proporţie de 80%. pulpa degetului (după T. Namikoshi). 


În felul acesta Shiatsu contribuie la diminuarea oboselii, până la 
dispariția sa totală. 

Manevra constă din presiuni continue, cu pulpa degetului, pe 
punctul respectiv, timp de 5-7 secunde, după care urmează o pauză, de 
relaxare totală, de 3-4 secunde. Ambele manevre se execută succesiv, 
timp de 3 minute. 

Profesioniştii japonezi prelungesc şedinţa până la o oră, în urma 
căreia durerile dispar complet. 

Presopunctura, cu răbdare? şi corect practicată, poate fi de folos în 
foarte multe suferințe, aşa după cum reiese din analiza statistică a 
cunoscutului profesionist american Pedro Chan: 75% rezultate pozitive în 
migrene, insomnii, dureri reumatice și tulburări psihice minore, 65% în 


! Termen japonez (shi = deget; atsu = presiune). 


2 „Răbdarea preface frunza de dud în mătase", ne spune un proverb chinez. 


tulburările aparatului genital şi digestiv. 

Impresionaţi de bunele rezultate, atât ale acupuncturii, cât şi ale 
presopunctură, mulţi le consideră panacee ! , renunțând la remediile 
clasice. Subliniem din nou că ambele metode terapeutice obţin succese 
numai în stadiile funcţionale ale bolii. Odată leziunea constituită, ele 
rămân fără rezultat. 

Ambele metode, judicios folosite, vă pot scuti de consecințele 
nefaste ale unor medicamente. Mai degrabă un masaj bine efectuat pe 
mână, cap sau talpă, decât un pumn de antinevralgice şi somnifere și 
riscul unei boli iatrogene. 


' Cuvântul derivă de la Panaceea, fiica lui Esculap. În antichitate medicii greci au pus sub 
protecţia sa plantele medicinale care aveau numeroase calități terapeutice, ca de exemplu: salvia, 
usturoiul, ceapa, varza etc. Acest termen a fost preluat şi de romani. Cu vremea, respectivele plante 
s-au numit panacee (bune la toate). Termenul a intrat în vocabularul medical, definind astfel 
remediile cu calități multiple. Pentru a-i întări sensul, i s-a mai adăugat adjectivul „universal”. 


GHID TERAPEUTIC 


ŞI acum, după ce tehnica presopuncturii a fost învățată și suntem 
siguri de aceasta, întrucât manevrele sale sunt foarte uşor de executat, să 
vedem care sunt beneficiarii săi. Dar, mai înainte să-i prezentăm, cu riscul 
de a ne repeta, reamintim și subliniem chiar că presopunctura nu poate 
substitui tratamentul indicat de medic. Fa poate fi folosită, însă, ca o 
metodă adjuvantă. Sunt, totuşi, așa după cum se va vedea, şi suferinţe, 
desigur uşoare, care pot beneficia în exclusivitate de presopunctură. Dacă 
în asemenea cazuri presopunctura rămâne fără rezultat ea nu trebuie 
continuată şi nici consultul medicului amânat. 

Ca metoda să poată fi la îndemâna oricui, au fost alese punctele cel 
mai uşor de reperat şi totodată eficace. Fiecare punct, pe lângă notația 
clasică, poartă o anumită denumire, de cele mai multe ori în legătură cu 
topografia sau acţiunea sa. În felul acesta ele vor fi mult mai uşor 
memorate. 

În lucrarea de faţă veţi mai găsi câteva capitole despre masajul 
anumitor puncte situate pe unele segmente ale corpului: talpa şi mâna. 
Pentru ca metoda să fie cât mai eficientă, în aceeaşi ședință se va masa 
punctul „clasic” de acupunctura și unul din punctele situate pe talpă sau 
mână. În felul acesta rezultatele vor fi mult mai bune, întocmai ca 
macroacupunctura şi microacupunctura, efectuate simultan. 

Aşadar, iată-ne în fața părții a doua a acestei lucrări - practica 
presopuncturii. Simpla lectură a primei părți să fi fost oare un argument 
convingător, pentru a vă decide să recurgeți la acest mijloc terapeutic atât 
de nenociv? Greu de presupus un asemenea mare succes! 

ŞI totuşi, numai pentru această calitate merită să încercaţi, 
deoarece: „Un sfat când nu este rău, spunea Goethe, nu-l voi disprețui”. 


Aerofagia 

Unele persoane, nu prea multe la număr, în timp ce mănâncă 
vorbesc sau fumează, înghit aer. Se spune despre acești „mâncători” de 
aer că sunt bolnavi de aerofagie. Ei acuză, în special după mese, balonări, 
palpitații, un gol în capul pieptului sau un nod în gât, care dispare 
mâncând. Toate aceste senzaţii neplăcute se datoresc acumulării unei 
cantități mari de aer la baza esofagului, care va fi totuşi eliminat în afară, 
după un oarecare timp. Aerofagia nu trebuie confundată cu aerogastria 


(acumulare de gaze în stomac) sau cu aerocolia (acumulare de aer în 
intestinul gros). 

De multe ori aerofagia poate fi un semn revelator pentru ulcerul 
gastric sau litiaza biliară (piatră la ficat). 

Aerofagia poate fi totuși evitată, dacă se vor respecta următoarele 
sfaturi: 
—  mestecatul alimentelor să se facă cât mai încet posibil, evitând în 

acest timp orice conversaţie; 


„Marea barieră ” 

Fig. 19 


— lichidele să fie consumate cu paiul; 

să se suprime băuturile alcoolice, gazoase şi alimentele suculente; 

interzicerea fumatului și a mestecatului de gumă; 

— după fiecare masă repaus la pat, cu faţa în jos, timp de 30 de minute; 
exerciții permanente de respirație adâncă. 

* Pe lângă aceste măsuri, de un mare folos poate fi și masajul punctului 

„Marea barieră” — VC14 - (fig. 19), situat la 2 măsuri sub vârful osului 

stern - tonifiere. 

Alte indicaţii!: vărsături - dispersie; reanimare prin metoda Kuatsu - 

tonifiere. 


| Se referă la îngrijirea altor boli prin masarea aceluiaşi punct. 


Alcoolismul! 

Când Pasteur spunea că vinul este un aliment, se referea, 
bineînțeles, la un consum moderat. Dacă la vremea aceea s-ar mai fi știut 
că licoarea lui Bachus conține peste 250 de substanțe, printre care 
numeroase vitamine, oligoelemente, enzime, acizi etc., i s-ar mai fi 
adăugat şi atributul de „medicament”. 


Dacă un pahar de vin este 
binevenit la fiecare masă, 
un consum peste măsură se 
va răsfrânge, cu trecerea 
anilor, în mod sigur asupra 
sănătăţii, ciroza hepatică, 
delirium tremens tind cele 
mai cunoscute consecinţe 
ale alcoolismului cronic. 


„Colțul peştelui“ 


Fig. 20 

Cei mai mulți asociază consumul de alcool ideii de distracție, de 
plăcere, transformate cu vremea în obişnuință. Consumul de alcool peste 
măsură, fie şi ocazional, va goli „acumulatoarele” organismului ce 
întreţin forţa, reflexele, voința, moralul. Beţia, căci despre ea este vorba, 
devine, aşa cum spunea Seneca?, „o nebunie voluntară”. 

Și pentru asemenea ocazii, de nedorit, când, „omul a fost băut de 
vin”, medicina tradiţională îşi are remediile sale, printre care masarea 
următoarelor puncte: 

* „Colțul peștelui” — P10 - (fig. 20), situat la baza degetului mare, 
pe palmă“ - tonifiere. 

Alte indicaţii: indigestie - tonifiere. 

+ „, Valea adunării” — VB8 - (fig. 21), situat la o măsură deasupra 


! Cuvântul alcool este de origine arabă, el derivând de la kohl. După unii autori ar deriva de 
la al-gaoul, cuvânt menţionat în Coran, care ar reprezenta substanţa ce „îmbată”, pe care o conține 
vinul. 

2 Filozof latin (4 î.e.n.-65 e.n.). 

3 Un proverb japonez spune: „Cu primul pahar omul bea vin, cu al doilea vinul bea vin, iar 
cual treilea vinul îl bea pe om”. 

4 În Extremul Orient delincvenții beţivi sunt conduși spre locul de „trezire”, ţinuţi strâns de 
mână, apăsându-se foarte puternic în acest punct, cu unul din degete. 


urechii - fonifiere. 

Alte manevre - strângerea puternică a vârfului nasului sau apăsare 
puternică cu unghia în şanțul de pe vârful său; masaj tonifiant în jurul 
ombilicului (buricului). 


Fig. 21 


Alergia 

Alergia este un cuvânt care a intrat de mult timp şi în vocabularul 
marelui public. Nu de puţine ori auzim în jurul nostru fraze ca acestea: 
„Nu mănânc ouă că fac alergie”, „Vă mulțumesc pentru flori, dar nu le 
pot duce acasă, deoarece sunt alergică la polen”; „Nu-mi prescrieţi 
penicilină că era să mor dintr-o injecție; medicul meu mi-a spus că sunt 
alergic la acest antibiotic”! 

Dar ce este această alergie!, de care se tem atât de mult unii 
oameni? Este reacția anumitor organisme la contactul repetat cu unele 
substanţe, numite alergene, care se găsesc în anumite alimente (ouă, 
came, căpşuni, ciocolată etc.), medicamente (aspirină, piramidon, 
penicilină, streptomicină etc.), aer (praf de casă sau industrial, polen, 
insecte?, păr etc.). 

Reacţia organismului faţă de aceste substanţe alergene este tradusă 
prin apariţia anumitor boli: astm bronșic, rinită alergică, eczemă, 


! "Termenul a fost creat de V. Pirquet, în anul 1905 (în 1. greacă: al/los = alt; er- gein = a 
acționa). 

>. Alergia la insecte se datorește înghiţirii unor fragmente din corpul insectei sau veninului 
şi salivei introduse cu ocazia înțepăturii sau muşcării. Primul caz de alergie la insecte este consemnat 
în anul 2641 î.e.n., cu ocazia morţii unui faraon, din cauza unei mușcături de viespe. 


urticarie, şoc anafilactic! etc. Conform unei statistici recente, 20% din 
populaţia globului suferă sau este susceptibilă să se îmbolnăvească de 
alergie. Această cifră, deloc liniştitoare, se datorește creşterii numărului 
de substanţe alergene, o dată cu impetuoasa dezvoltare a industriei, în 
special a celei chimice. 

Cu toate că medicina modernă posedă un bogat arsenal terapeutic, 
până acum n-a fost descoperit medicamentul care să vindece această 
boală. Speranţe mari se pun în milenara acupunctura, ale cărei rezultate 
sunt mai mult decât satisfăcătoare. Tot mai multe statistici ne prezintă 
succese importante cu privire la tratamentul astmului bronşic, rinitelor 
alergice, eczemelor etc. 

Cât priveşte mecanismul bolilor alergice, tradiționaliştii încearcă 
să interpreteze textele vechi chinezești în lumina fiziologiei modeme. 
Astfel, edemul Quincke se datorește unui deficit energetic în meridianul 
ficatului, întocmai ca și mâncărimea pielii (pruritul). 


x 


/ „Izvorul de la cotitură 


Fig. 22 Fig. 23 


S. de Morant recomandă pentru astmul bronșic, eczeme, edeme de 
natură alergică, stimularea anumitor puncte de pe meridianul ficatului. În 
lipsa unui medic acupunctor, dacă veţi masa punctele de mai jos, s-ar 
putea să aveţi plăcuta surpriză de a vă ameliora boala alergică de care 
suferiți. Merită, deci, să încercaţi următoarele puncte: 

e „Asaltul suprem “ — F3 - (fig. 22), situat pe faţa dorsală a labei 
piciorului, în unghiul format de cele două oase din prelungirea 
degetelor 1 şi II - tonifiere; 


! Apare imediat după injecție sau înţepătură şi se manifestă prin urticarie, sufocare (edem 
laringian), criză de astm. Şocul anafilactic necesită un tratament de urgență. 


* „Izvorul de la cotitură” — F8 - (fig. 23), situat deasupra 
extremității interne a pliului de flexie al genunchiului - fonifiere. 

* Bolnavii cu astm bronşic vor stimula un punct special, denumit 
„Punctul plămânului” — V13 - (fig. 24), situat pe orizontala ce trece 
printre vertebrele D3 și D4, la 1,5 măsuri, de o parte şi de alta a liniei 
mediane posterioare - fonifiere. 


„Punctul 
plăminului“ 
J 


Ameţeala 

Amețeala este senzaţia de rotire a capului, corpului sau obiectelor 
din jur, cu pierderea, de cele mai multe ori, a echilibrului. Destul de des, 
ameţeala este însoțită de greţuri, vărsături şi stare de rău. 

Ameţelile pot surveni în ascensor, cu ocazia pornirii sau opririi sale 
bruşte, sau când se priveşte de la înălțime. Spre deosebire de aceste 
amețeli trecătoare, se mai întâlnesc amețeli cu un caracter aproape 
permanent, în cadrul anumitor boli, ca: hipertensiune sau hipotensiune 
arterială, otite, labirintite, tumori cerebrale, artroză cervicală, intoxicații 
cu nicotină sau alcool. În boala Meniere, ameţeala, cefaleea, greţurile, 
vărsăturile, conform medicinii tradiționale chineze, s-ar datora energiilor 
perverse. 

Ce trebuie făcut dacă aveţi amețeli? Pentru cele cu caracter 
permanent adresaţi-vă medicului, pentru a le descoperi cauza și a le trata. 


Pentru ameţelile ocazionale 

folosiți presopunctură. 
Întrucât  ameţelile sunt 
produse de un blocaj 
energetic în meridianul p0/raan- 
veziculei biliare,  masaţi 
următoarele puncte situate 
pe acesta: 


„Agătat pe 
feastă“ 


„Miaştina 
vînturilor“ 


Fig. 25. 


*  „„Agățatpe țeastă — VB5 - (fig. 25), situat pe tâmple, în unghiul 
format de inserţia părului - dispersie. 

Alte indicaţii: dureri de dinţi - dispersie. 

* ,„Mlaștina vânturilor” — VB20 - (fig. 25), situat pe orizontala ce 
trece pe sub lobul urechii, în scobiturile de sub protuberanțele 
occipitale - dispersie. 

Acest punct este indicat în special pentru ameţelile care survin după 
un traumatism cranian. 

-,, Punct extrameridian ” (fig. 25), situat între sprâncene - dispersie. 
Alte remedii: masajul frunţii între sprâncene; infuzie de mentă, 2-3 
căni pe zi. 

Atenţie! Când ameţeala survine brusc şi este însoţită de dureri violente 
de cap, bolnavul va fi pus în repaus complet. Chemarea medicului se 
impune de urgenţă! 


Angina pectorală 

O durere care înspăimântă pe toată lumea este durerea din regiunea 
inimii. Şi, pe bună dreptate, deoarece în felul acesta debutează temutul 
infarct miocardic, care, se ştie, este una din cele mai frecvente cauze ale 
morții subite. Dar nu toate durerile din regiunea inimii sau ale osului stem 
înseamnă infarct miocardic. Ele mai pot fi cauzate de unele boli de 
plămâni şi pleură (învelişul plămânului), nevralgii intercostale, 
traumatisme sau angină pectorală. Această ultimă boală, cum reiese și 


din denumirea sa (în |. latină: angor = durere, suferință; pectus = piept), 
se manifestă printre-o durere în piept (în regiunea inimii şi a sternului), de 
durată scurtă, 3-5 minute şi maximum 15-30 de minute. 

Atenţie! Când durerea depăşeşte 30 de minute sau nu cedează la 
nitroglicerină, medicament pe care cei mai mulţi îl poartă cu ei, în 
permanenţă, mai mult ca sigur că ne aflăm în fata unui bolnav cu infarct 
miocardic acut. În acest caz trebuie chemat în mare grabă medicul. Până 
la sosirea sa, bolnavul va fi întins la orizontală, oriunde s-ar afla, în 
repaus absolut. Se poate da bolnavului unul din următoarele preparate: 
infuzie de flori de tei (6 linguri la un litru de apă); infuzie de păducel (o 
lingurița de flori, frunze şi fructe, la cana de apă). Aceste infuzii pot fi 
folosite și în scopuri preventive. 

Până la sosirea medicului, mâinile bolnavului vor fi introduse, timp 
de 15 secunde, într-un vas cu apă caldă (40*C), la fiecare 5-10 minute. 

De menţionat că durerea din angina pectorală poate ceda şi la 
repaus. 

Durerea din angina pectorală se manifestă sub forma unei gheare, 
presiune în regiunea sternului sau a inimii, cu iradiere în umărul şi 
membrul superior stâng, pe marginea sa internă, până la degetul mic. 
Traseul durerii din angina pectorală este identic cu cel al meridianului 
cordului. 

Durerile din angina pectorală se datoresc lipsei de oxigen la nivelul 
mușchiului inimii. Acest fenomen se observă în special la bolnavii cu 
ateroscleroză, ale căror vase coronare (cele care irigă inima), ca dealtfel şi 
celelalte, datorită îngroșării pereţilor, şi-au micşorat foarte mult calibrul. 
În felul acesta inima este mai puţin irigată. Cu ocazia unui efort mai mare, 
este necesară o cantitate crescută de sânge, întrucât și nevoile de oxigen 
ale muşchiului cardiac cresc. Durerile anginoase mai pot apărea cu ocazia 
creșterii bruște a tensiunii arteriale, după expuneri la frig sau după un 
mers pe Jos, pe distanţe mari. 

Pentru medicul tradiționalist durerile anginoase sunt produse de 
surplusul de energie din meridianul Vase-Sex, care controlează circulația 
sângelui şi automatismul inimii. Îndepărtarea acestui exces energetic va 
ameliora durerile. 

Bolnavii care fac crize de angină pectorală pot folosi 
presopunctură, pe lângă nitroglicerină sau alte medicamente cu acțiune 
asemănătoare. 


„Bariera internă“ 


„Punctul inimii“ 


Fig. 26. 


Un punct uşor de reperat este „Bariera internă ” — VS6 - (fig. 26), 
situat la 2 măsuri deasupra mijlocului pliului pumnului - dispersie. 
Acest punct se foloseşte foarte mult în analgezia prin acupunctura sau 
electropunctură. 

Un punct nu tocmai la îndemână, dar eficace, este „Punctul inimii ” — 
V15 - (fig. 27), situat pe orizontala ce trece printre vertebrele D5-D6, 
la 1,5 măsuri de o parte şi de alta a liniei mediane posterioare - 
dispersie. 

Alte indicaţii: palpitaţii, astm bronşic - dispersie. 


Astmul bronșic 
Chinezii antici cunoşteau această boală sub numele de „boala gurii 
deschise şi a umerilor ridicaţi”. Nici că se putea o altă descriere mai 
succintă a poziţiei adoptate de bolnav în timpul crizei. 
Criza sau accesul de astm este manifestarea cea mai tipică a acestei 
boli. Ea survine, îndeosebi, în a doua jumătate a nopții, când meridianul 
plămânului este în activitate maximă. Bolnavul prezintă o respirație 


| Vechii chinezi tratau această boală cu acupunctură şi cu ouă de prepeliță. Acest ultim 
tratament a fost „redescoperit“, întâmplător, în anul 1967, de către medicul francez J.C. Truffier. Aşa 
cum afirmă acesta, ouăle de prepeliță s-au dovedit eficace în foarte multe cazuri de astm bronșic şi 
rinite alergice. 


sufocantă! , o presiune toracică şi sete de aer. Criza se termină cu tuse şi 
expectoraţie vâscoasă și albicioasă. În mod obișnuit o criză durează 30 de 
minute, dar sunt și cazuri când se prelungește zile sau săptămâni. Această 
stare gravă este cunoscută sub numele de stare de rău astmatic. 

Din punctul de vedere al medicinii tradiționale, astmul bronşic este 
de două tipuri: prin exces de energie la nivelul plămânilor, caracterizat 
prin accese violente de sufocare, şi prin vid de energie la nivelul 
plămânilor, pe fondul căreia se pot instala crizele. 

Astmul bronşic pune tuturor terapeuților probleme foarte greu de 
rezolvat. Dacă s-au făcut progrese în legătură cu stăpânirea crizelor de 
astm, până în prezent n-a fost descoperit nici un medicament care să 
vindece această cumplită boală. 

Spre surprinderea multora, milenara acupunctură repurtează 
importante succese şi pe acest tărâm; dacă nu vindecări definitive, cel 
puţin rărirea crizelor, cât şi atenuarea intensității acestora. 

Pentru bolnavii care nu pot beneficia de serviciile unui medic 
acupunctor, se recomandă presopunctură. Un astfel de tratament, cu 
răbdare și corect aplicat, poate oferi plăcuta surpriză a ameliorării acestei 
suferințe atât de dificile. 


„Miaştina de 
un metru“ 


Fig. 28. Fig. 29. 


! În textele vechi chinezești se întâlnesc termenii shuan (sufocare) și xia (mucozităţi). 


Pentru astmul bronşic prin exces de energie se recomandă 
punctele: 

*  „Mlaștina de un metru” PS - (fig. 28), situat pe pliul cotului, în 
afara tendonului mușchiului biceps - dispersie. 
Alte indicaţii: tuse, hemoptizie - dispersie. 
e „Stâlpul cerului” — V10! (fig. 29), situat pe orizontala ce trece 
prin comisura buzelor, la o măsură de o parte şi de alta a liniei mediane 
posterioare - dispersie. 
Alte indicaţii: cefalee occipitală şi insomnie - dispersie. 

Pentru astmul bronșic prin vid de energie se recomandă punctele: 
* „Atelier central” — PI - (fig. 30), situat sub claviculă, la 
extremitatea externă a spațiului IT intercostal - tonifiere. 
*  „Perlă prețioasă” — VC3l - (fig. 30), situat pe marginea 
scobiturii sternului - tonifiere. 
Alte indicaţii: faringite, amigdalite - ronifiere. 


Criza de astm bronșic poate fi 
provocată de praful din casă, 
mucegai, polen, fulgi, consum de 
lapte, ouă, peşte, ciocolată, căpșuni, 
administrare de antibiotice 
(penicilina, streptomicina), frig, 
emoţii, efort fizic etc. 


„Perlă prețioasă“ 


de „Atelier central“ 
că 


În timpul crizei, fereastra camerei va fi cât mai larg deschisă, iar 
bolnavul va fi aşezat pe un scaun cu spătar, cu mâinile încrucişate la piept 
şi capul cât mai mult aplecat în faţă. Pot fi folosite şi următoarele remedii: 
frecarea spatelui cu un prosop muiat în apă caldă simplă sau tratată cu 
puțin oțet; aplicarea de cataplasme calde de fân pe torace; împachetarea 
picioarelor cu un prosop muiat în apa caldă simplă sau în infuzie caldă de 
levănţică și oţet; băi fierbinți la mâini şi la picioare (în apă poate fi pus 


' După S. de Morant acest punct are acțiune asupra sistemului nervos vegetativ. 


puţin muştar); două cești de cafea concentrată băute una după alta. 
Presopunctură în timpul crizei: 
* Punctele: „Perla prețioasă”, „Atelier central” - dispersie. 


Balonările 
Medicii consideră un abdomen normal când acesta, la palpare, este 
moale, suplu, elastic şi nedureros, iar la inspecţie, nici excavat, nici mărit 
de volum. Aceste caracteristici, în cazul anumitor suferințe, nu se mai 
păstrează. Astfel, abdomenul este dureros spontan şi la palpare în diaree, 
dizenterie, peritonită etc., iar mărit de volum, în prezenţa unei tumori, 
revărsat lichidian, ţesut grăsos din abundență și acumulări de gaze în 
intestine, în acest ultim caz vorbim de ba/onări. Ele survin în boli de 
ficat, indigestie, colite, constipaţie etc. 
Şi medicina tradițională vorbește 
de balonări, pe care le consideră 
energii nocive care stagnează în 
intestine. Şi în acest caz j 
dispersarea energiilor aduce cu & £j 
sine ameliorarea suferinţei E să 
$— — — 


respective. 


t „Stomac inferior“ 
7 


NR e 20!) 


4 


Fig. 31. 


* Masaţi un punct destul de eficace, denumit „Stomac inferior” — 
VC10 - (fig. 31), situat la 2 măsuri deasupra ombilicului (buric) - 
dispersie. 

Alte indicaţii: vărsături - dispersie. 

Alte remedii: lovituri uşoare, cu vârful degetelor, pe osul sacru, 
insistându-se pe locul unde acest os se articulează cu vertebra V 
lombară. 


Celulita 

De-a lungul unei vieţi, o femeie are trei mari probleme de rezolvat: 
ridurile, obezitatea și celulita. Dacă primele două mai pot beneficia de 
unele mijloace terapeutice, în ultimă instanță chirurgicale, celulita 
rămâne încă o problemă greu de rezolvat. 

Această formă specială de obezitate, numită greşit celulită, întrucât 
nu este vorba de un proces inflamator, este prezentă la 90% dintre femei 
şi în foarte mică măsură la unii bărbaţi. 

Femeia cu celulită prezintă depuneri dizgrațioase de grăsime în 
anumite regiuni ale corpului: bazin, coapse, genunchi, glezne. Această 
grăsime poate fi moale şi nedureroasă la pipăit sau, dimpotrivă, dureroasă 
şi dură, pietrificând zona respectivă. 

Printre cauzele celulitei se numără excesul de foliculină, unele boli 
digestive sau nervoase, deformări ale coloanei vertebrale, piciorul plat, 
consumul excesiv de medicamente diuretice etc. 


„Fese“ 
i 
e „Izvorul din podişul 
a extern“ 
„Șolduri 
& | CO „Coapse“ 
Fig. 32. Fig. 33. 


Tratamentul celulitei este foarte anevoios, pe primul plan fiind 
depistarea şi tratarea cauzelor care au produs-o. Deosebit de eficace este 
şi tratamentul local, care constă din masaje energice, mesoterapie!, 
electroterapie, aplicaţii calde de parafină sau nămol etc. 

În ultima vreme se foloseşte acupunctura și chiar presopunctură, 


1 Metodă terapeutică nouă, descoperită în Franţa, în anul 1952, de către medicul M. Pistor. 
Ea constă din microinjecții efectuate cu un aparat special, un multiinjector, de formă circulară, la care 
se adaptează 7-18 ace. Prin injectarea anumitor substanțe în unele regiuni de pe corp se pot trata 
diverse boli: nevralgii, artroze, bronşite, astm bronşic, insomnii etc. 


manevrele celei din urmă metode trebuind să fie foarte energic executate. 
Fiecare localizare a celulitei îşi are punctele sale speciale: 

* pentru celulita feselor se masează cele trei puncte situate de o parte 
şi de alta a osului sacru (fig. 32); 
* pentru celulita șoldurilor se masează punctele situate pe faţa 
externă a şoldurilor, puţin deasupra regiunilor celor mai proeminente 
(fig. 32); 
* pentru celulita coapselor se masează punctele situate în centrul 
fetelor anterioare şi posterioare ale coapselor (fig. 32); 
* pentru celulita genunchilor se masează punctele cunoscute sub 
numele de „Izvorul din podișul extern ”, situate în scobiturile de sub 
genunchi, pe fetele externe ale gambei, în locul de întâlnire al celor 
două oase: tibia şi peroneul (fig. 33). 
Alte remedii: aplicaţii locale sub formă de comprese foarte fierbinţi 
(apă simplă, decoct de iederă, de frunză de viţă de vie); cataplasme 
calde (frunze de iederă) acoperite cu o flanelă); băi calde (apă simplă, 
decoct de frunze de iederă sau de pin); masaj local energice până la 
învineţirea pielii. 


Colica renală 
Survine după un mare efort, sărituri, în timpul unei călătorii cu 
motocicleta, căruță, cu ocazia călăritului. Se caracterizează prin dureri 
violente, bruşte, în regiunea rinichilor (şale), ce iradiază în abdomen și 
organele genitale externe. Uneori durerile pot fi însoţite de urinări 
frecvente, vărsături, balonări şi chiar stare de şoc. 
Presopunctură: 
* punctul „Al treilea interval” (vezi Oboseala). 
Alte remedii: comprese locale cu apă caldă sau sticle cu apă caldă 
(atenţie la arsuri), perna electrică, foen local sau jet de apă caldă 
(atenţie la arsuri), băi generale fierbinţi până la ameliorarea durerilor, 
în timp ce bolnavul va consuma putină apă minerală (această 
procedură este contraindicată bolnavilor gravi de inimă, de piele, cât şi 
vârstnicilor sau cu debilitate fizică). 


Colica veziculară 
Se caracterizează prin dureri vii în regiunea ficatului, ce iradiază în 
umărul drept sau în spate, uneori însoțite de greţuri şi vărsături. Survine la 
bolnavii cu suferinţe biliare, mai ales după mese copioase. 
Presopunctură: 
* Punctul „Mijlocul pieptului” situat pe osul stern, la mijlocul liniei ce 
uneşte cele două mameloane - dispersie şi punctul „Al treilea 
interval”, dispersie (vezi oboseala). 
Alte remedii: repaus la pat, comprese cu apă caldă pe regiunea 
ficatului (dacă bolnavul ne prezintă şi febră) sau cu apă rece sau chiar 
gheaţă (dacă bolnavul prezintă şi febră). 
În timpul crizei se va consuma infuzie de tei, de mentă, de sunătoare, 
de muşeţel, de melisă (reci). 
Pentru greţuri o felie de lămâie. 


Constipaţia 

Viaţa sedentară, confortul, alimentaţia greşită, în sensul reducerii 
alimentelor celulozice sau a lichidelor, de teama obezității sunt factorii 
care au contribuit la creşterea frecvenţei acestei boli. 

Omul sănătos are un singur scaun pe zi. Vorbim de constipație 
când cineva are un scaun la câteva zile sau chiar zilnic, dacă este în 
cantitate redusă și de consistenţă redusă. Nu pot fi socotite suferinde de 
constipaţie acele persoane care, în mod obişnuit, au un scaun la două zile, 
de aspect normal şi neînsoţite de alte fenomene. 

Cei mai mulți consideră constipația o suferință uşor de tratat, 
recurgând, astfel, la tot felul de laxative, purgative sau chiar clisme!, fără 
avizul medicului. O mare parte din medicamentele folosite împotriva 
constipaţiei, cu vremea, irită colonul, în felul acesta agravând suferința, 
sau produc obişnuință, devenind astfel ineficiente. 

Tratamentul ideal al constipaţiei este prevenirea sa. Acest 
deziderat poate fi realizat, dacă veţi ţine seama de următoarele sfaturi: 

—  obişnuinţa scaunului la o anumită oră din zi, de preferat dimineața, 
când energia din meridianul intestinului gros este maximă (între 


! Clisma sau clistirul a cunoscut o mare vogă în secolul al XVIII-lea. Medicul lui Ludovic al 
XII-lea administra suveranului, în fiecare an, peste 200 de clisme. Metoda și-a atins apogeul în timpul 
lui Ludovic al XIV-lea, care a suferit o viaţă întreagă de constipaţie şi fisuri anale. 


orele 5-7); 
— plimbări pe jos, zilnic, câte 3-4 kilometri; 
— gimnastică și masaj special, pentru întărirea mușchilor abdominali; 
— În fiecare dimineaţă, pe nemâncate, se va bea câte un pahar cu apă 
călduţă; 
— regim alimentar bogat în fructe şi legume verzi și sărac în dulciuri şi 
proteine. 
Pentru medicul tradiționalist constipaţia se datoreşte fie unui exces 
de energie IANG, fie unui exces de energie INN: 
* Constipaţia de tip IANG este însoţită de un abdomen balonat şi 
zgomote caracteristice. Ea poate fi tratată prin masarea punctului 
„Marele fenomen” - $27 - (fig. 34), situat pe abdomen. 
Acest punct se va repera în felul următor: se va trasa sub ombilic un T 
inversat, ale cărui linii componente (verticală şi orizontală) să 
echivaleze cu 2 măsuri. Punctele se găsesc exact la extremitățile liniei 
orizontale - tonifiere. 
Alte indicaţii: sportivi şi artişti, pentru fortificarea mușchilor 
abdominali. 
„Marele fenomen“ 


Ă „Fundul văii“ 
„Spatiu pentru 


Ş | 
2 _—- manevra 
Shiatsu“ 


Fig. 34. Fig. 35. 


* Constipaţia de tip INN este însoțită de un abdomen moale. Pentru 
combaterea sa masaţi punctul „Fundul văi” - IG4 - (fig. 35), situat la 
unirea celor două oase din prelungirea degetelor mare și arătător - 
tonifiere. 
Pentru orice tip de constipaţie se mai pot folosi următoarele manevre 
(fig. 34): 


metoda Shiatsu - în partea stângă a abdomenului inferior (presiuni 
Shiatsu), timp de 3 minute, apoi după o pauză de alte 3 minute 
bolnavul va bea un pahar cu apă sărată, după care va merge la toaletă. 
Această manevră se va executa în fiecare dimineaţă, mai multe zile la 
rând. Un asemenea procedeu, spun specialiştii japonezi, dă foarte 
bune rezultate: 

- lovituri blânde pe regiunea sacrată, deasupra anusului. 

Alte remedii: Automasaj abdominal cu palma sau cu vârful degetelor, 
începând de jos, din partea dreaptă, apoi în sus, până la nivelul 
coastelor, iar de aici în partea stângă, de unde se va cobori până în 
apropierea rădăcinii membrului inferior stâng. Acest masaj se execută 
stând culcat la orizontală cu faţa în sus. Bolnavul mai poate consuma 
infuzie de cicoare 3-4 căni pe zi. 

De reţinut! Pentru o constipaţie survenită brusc şi însoţită de dureri 
abdominale, vărsături şi stare generală rea, adresaţi-vă imediat 
medicului. Mai mult ca sigur că vă aflați în fața unei urgenţe 
medico-chirurgicale, cunoscută sub numele de abdomen acut. 


Convulsiile 

Convulsiile sunt contracţii involuntare şi prelungite ale unui grup 
de mușchi sau ale musculaturii întregului corp, ceea ce impresionează 
anturajul bolnavului respectiv. În funcţie de boală, convulsiile sunt 
însoţite de numeroase alte simptome. 

O cădere bruscă, precedată uneori de un strigăt, cu pierderea 
cunoștinței, însoţită de convulsii generalizate, mușcarea limbii, pierderi 
de urină sunt semnele unei epilepsii. 

O cădere bruscă, dar cu grijă, pentru a nu se lovi, cu pierderea 
aparentă a cunoștinței, fără emisii de urine, dar cu convulsii şi pierderea 
sensibilităţii, realizează tabloul clinic al unei come isterice. 

Convulsiile mai pot apărea la gravide în ultima lună de sarcină, 
când acestea au prezentat în antecedentele apropiate, pe lângă o creştere a 
tensiunii arteriale, albumină în urină, cu ocazia controalelor periodice. 
Aceasta este eclampsia, un accident foarte grav, atât pentru gravidă, cât şi 
pentru făt. 

Convulsiile se întâlnesc destul de des şi la copii, cu ocazia unor 
boli febrile, ca meningo-encefalite, gripă, amigdalite, intoxicații acute 


etc. 

Toate convulsiile, indiferent de cauză, necesită un tratament de 
urgenţă. Până la sosirea medicului, una din persoanele din apropiere va 
aşeza bolnavul la orizontală, apoi îl va slăbi de strânsoarea hainelor. 1 se 
va introduce între dinţi o batistă îndoită de mai multe ori, pentru a nu-și 
mușca limba. La nevoie, i se vor aplica lovituri uşoare pe obraz, cu batista 
muiată în apă rece. 


„Micul negustor « o 
Fig. 36. Fig. 37. 


Pentru convulsiile copiilor se folosesc împachetări în cearşafuri 
muiate în apă rece. 

* Toate convulsiile, pot profita şi de presopunctură, cei mai uşor punct 
de reperat fiind ,, Micul negustor ”— P11 - (fig. 36), situat în apropierea 
unghiei degetului mare de la mână - tonifiere. 
Stimularea acestui punct poate fi efectuată şi prin strângerea energică 
a vârfului degetului mare. 
Alte indicaţii: hemoragie nazală - tonifiere. 
Alte remedii: strângerea puternică a vârfului degetului de la mână (fig. 
36); strângerea puternică a lobului urechii, în special pentru 
convulsiile copiilor (fig. 37). 
De reținut! Bolnavii de epilepsie trebuie să poarte în buzunar o fișă 
medicală sau o bucată de hârtie pe care să fie scris că suferă de această 
boală. Astfel, cel care îi va acorda primul ajutor să ştie că este vorba de 
epilepsie şi nu de o altă criză. 


Crampele (cârceii) 

Cine n-a auzit de crampe sau, cum li se mai spune în termenii 
medicinii populare, cârcei? Datorită lor sportivii ratează un concurs, iar 
înotătorii își pot pierde viaţa, dacă neînsemnatul incident survine departe 
de țărm. 

Ce sunt, de fapt .aceste crampe? Sunt contracții violente ale unor 
fibre musculare, care sunt şi foarte dureroase, mai ales dacă se încearcă 
mobilizarea segmentului respectiv. 

Crampele pot apărea la oricine în timpul somnului, la muşchii 
gambei sau ai labei piciorului, din cauza unei poziţii vicioase a 
membrului respectiv sau după un mers pe Jos, pe distanţe mari, într-o 
încălțăminte incomodă. În aceste condiţii crampele apar mai frecvent la 
persoanele cu varice, cu picior plat sau echin. Persoanele care consumă în 
mod abuziv medicamente diuretice sau decontracturante fac deseori 
crampe. Sportivii neantrenați sau neîncălziți suficient înaintea 
concursului, înotătorii ce depun un efort mare într-o apă rece, bicicliștii 
care pedalează de pe o şa înaltă, toți aceştia fac crampe. (Cârceii se mai 
semnalează cu ocazia debutului unor boli musculare sau neurologice. 

Atenţie! Apariția crampelor la o persoană de peste 40 de ani, în 
timpul mersului, şi dispariţia lor când aceasta se opreşte constituie un 
motiv serios de îngrijorare, deoarece mai mult ca sigur că este vorba de o 
boală a arterelor, cunoscută sub numele de arterită. Ea se întâlneşte în 
mod frecvent la bolnavii cu diabet zaharat şi ateroscleroză. 

Medicul mâi poate descoperi şi alte cauze, ca de exemplu un deficit 
de potasiu, de sodiu sau de calciu în sânge. Deci, pentru crampele 
persistente sau care se repetă adresaţi-vă medicului, pentru a le descoperi 
cauza şi a le trata în mod corect. 

Crampele survin în mod frecvent la anumite persoane care, datorită 
profesiei, supun la un efort continuu şi susținut membrul inferior sau pe 
cel superior. Acestea sunt crampele profesionale întâlnite la dactilografi, 
violoniști, pianiști, dansatori. 

Toate crampele beneficiază, pe lângă masajul clasic, de 
acupunctură şi presopunctură. 

Pentru crampele membrului superior se recomandă stimularea 
următoarelor două puncte: 

- „Poarta vâlcelei” - VS4 - (fig. 38), situat la 5 măsuri deasupra 


mijlocului pliului pumnului - 

dispersie", 

-  „„Mlaștina de un metru “ - PS - (fig. 38), situat la mijlocul pliului 
cotului, în afara tendonului mușchiului biceps - dispersie. 

Pentru crampele membrului inferior se recomandă punctul „Cărarea 
munților” - VST - (fig. 39), situat la mijlocul feţei posterioare a 
gambei, în vârful V-ului format de mușchii posteriori ai gambei - 
dispersie. 


„Căutarea munţilor“ 


“„Răscrucea lang“ 
sau „Punctul culilor“ 


Fig. 38. Fig. 39. 

Alte indicaţii: hemoroizi, fisuri anale - tonifiere. 

Pentru prevenirea crampelor şi oboselii membrelor inferioare se va 
folosi punctul ,„Răscrucea IANG ” - VB35 - (fig. 39), situat la mijlocul 
feţei externe a gambei, între vârful maleolei externe și linia articulației 
genunchiului - tonifiere. 

Acest punct, cunoscut şi sub numele de punctul culilor!, a fost folosit 
de soldaţii japonezi în ultimul război mondial, pentru a putea rezista 


! Culii sunt muncitori asiatici sau africani, care lucrează cu ziua, pentru o 
remuneraţie mică. 


istovitoarelor marşuri prin junglă. Ei stimulau punctul respectiv cu o 
moxă improvizată dintr-o ţigareta aprinsă. 

Alte indicaţii: sportivi şi artişti de circ - tonifiere. 

Alte remedii: fricţionarea regiunii respective cu gheață sau aplicarea 
unui obiect metalic rece sau o piatră. 

Pentru cârceii membrelor inferioare: întinderea piciorului şi 
executarea unor mişcări bruşte, de flexie a labei piciorului spre gambă, 
de mai multe ori, apoi masarea uşoară a tendonului lui Achile, 
alternându-se cu ciupituri blânde de mai multe ori. 

După dispariția cârceilor, se recomandă băi calde la picioare. 


Criza hemoroidală 

Hemoroizii sau varicele rectului și anusului ar trece, poate, 
neobservate, dacă nu s-ar ivi complicațiile, dintre care cea mai frecventă 
este hemoragia. Hipocrate spunea despre hemoroizi că sunt o binefacere 
pentru om, deoarece pierderea de sânge, când ei se sparg, îi curăță 
organismul. 

Sângele provenit prin spargerea hemoroizilor nu se amestecă cu 
scaunul, ci, dimpotrivă, se depune la suprafaţa sa. Acest sânge este de 
culoare roşu-deschis, spre deosebire de cel provenit dintr-o hemoragie 
digestivă, care este negricios şi amestecat cu scaunul, care capătă aspectul 
de păcură. Apropo de sânge în scaun! în cancerul rectal sângele apare 
întotdeauna înaintea emisiei scaunului. 

O altă  complicaţie a 
hemoroizilor ce aduce pe bolnav la 
cabinetul medicului este şi 
tromboflebita hemoroidală, ea fiind 
cauzată de infecţii locale. În acest 
caz  hemoroizii  inflamaţi sunt 
împinși în afara, formând o coroană 
roşie-vânătă, extrem de dureroasă, Fig. 40, 
imobilizând bolnavul la pat. 

Aceasta este criza hemoroidală, complicaţie pentru care medicina 
modernă recomandă pomezi şi calmante, supozitoare, băi de șezut etc. 

Pe lângă aceste mijloace terapeutice puteţi folosi şi câteva din 
remediile medicinii tradiționale: 


— masaj liniar, începând din scobitura anterioară a tălpii, apoi pe 
marginea sa internă, pe sub maleolă, până deasupra sa (fig. 
40). Un astfel de masaj se execută de 3 ori pe zi, fiecare 


şedinţă durând 3 minute; 


— lovirea tălpilor bolnavului cu marginea palmei; 
— sărituri repetate, în picioarele goale, pe pietrele de râu. 
Aceste manevre uşurează circulaţia de întoarcere a sângelui care, în 


caz de infecţie, staţionează în venele hemoroidale. 


Alte remedii: Comprese locale cu infuzie de muşeţel, călduţă sau cu 
apă simplă, rece; pungă cu gheaţă, cataplasme cu cartofi cruzi, raşi, cu 


frunze de soc bine spălate. 


Diareea 


Cum se manifestă diareea, toată lumea ştie: scaune numeroase, 
moi sau lichide, uneori însoţite de dureri abdominale, vărsături, febră, 
stare generală rea. Cauzele diareii sunt multiple, pe primul plan fiind 
greşelile alimentare, infecțiile microbiene, intoxicaţiile etc. 


Cele mai multe din cazuri se rezolvă 
numai cu un regim alimentar adecvat; 
medicamentele, printre care antibioticele, 
sunt indicate, la nevoie, numai de către 
medic. 

De necrezut, dar statisticile chineze 
consemnează bune rezultate şi în diaree cu 
ajutorul acupuncturii, de multe ori chiar în 
dizenterie. Acest fapt nu pare atât de 
surprinzător dacă ţinem seama de relatările lui 
S. de Morant. Vestitul medic și diplomat 
francez a rămas uimit de „minunile” 
acupuncturii în tratamentul holerei, în timpul 
unei epidemii din China. 

Încercaţi, deci, pe lângă tratamentul 
prescris de medic, şi presopunctură. 


„Fiul prințului“ 
Fig. 41 


* Pentru orice eventualitate este bine să reţineţi un punct special, situat 
pe meridianul splină- pancreas, al cărui vid energetic este „marele 
vinovat” de producerea diareii. Acest punct, denumit „Fiul prințului” 


- SP4 - (fig. 41), este situat în scobitura de pe marginea internă a 
piciorului, aproximativ la jumătatea sa - tonifiere. 

Alte indicaţii: greţuri, balonări - tonifiere. 

Alte remedii: regim alimentar - în primele 24 de ore zeama de orez 
(o lingură la 1/2 litru apă + 2 g de sare), infuzie de mentă (o linguriţă la 
o cană de apă). Din lichidele de mai sus se va consuma zilnic, 1,5 litri. 

Când scaunele se reduc şi starea generală se ameliorează, 
progresiv, în continuare se va consuma orez fiert şi mere rase, apoi 
brânză de vaci, pâine prăjită, carne slabă, pireuri de legume etc. 

Se mai recomandă: infuzie de urzici, decoct de coajă de ceapă 
(îndulcite). 

Pentru durerile abdominale se recomandă comprese locale cu apă 
caldă sau buiotă caldă. 

Atenţie! Durerile abdominale pot surveni în: apendicita acută 
(dureri vii, localizate în partea de jos a abdomenului, în dreapta, 
însoţite de greţuri, vărsături, diaree şi febră), ulcer perforat (dureri vii 
în capul pieptului survenite la un vechi bolnav de ulcer); ocluzie 
intestinală sau „încurcătură de maţe” (dureri insuportabile, însoţite de 
vărsături şi oprirea scaunului), pancreatită acută (dureri în partea 
superioară a abdomenului survenite după o masă copioasă); sarcina 
extrauterină (dureri în partea inferioară, paloare şi moleşeală); cistită 
acută (dureri în partea inferioară şi urinări frecvente), dizenterie 
(dureri, febră şi scaune diareice cu sânge). 

Deci, pentru durerile acute de abdomen se impune de urgenţă 
examenul medicului. 


Durerea 
O prezenţă zilnică în cabinetul oricărui medic este şi durerea. 
Această suferinţă, care nu scuteşte pe nimeni, de-a lungul unei vieţi, face 
parte integrantă din existenţa fiecărui individ. Din cele mai vechi timpuri 
omul a fost preocupat de alinarea durerilor, act pe care Hipocrate îl 
>» 


socotea „operă divină”. Dar nici unul dintre numeroasele remedii folosite 
până acum, de la cele mai rudimentare! până la cele mai sofisticate, nu a 


! Grecii antici „anesteziau“ bolnavii, în vederea unor intervenţii dureroase, aplicându-le pe 
frunte un peşte torpilă, care le provoca un şoc electric. Vestitul chirurg A. Pare amputa membrele 
răniților chiar pe câmpul de bătălie, după ce îi îmbăta zdravăn. 


reușit să rezolve definitiv durerea. Se şi spune, de altfel, că „marea durere 
a terapiei durerii este însăși terapia durerii”. şi totuși, ca urmare a 
progreselor realizate în domeniul neurofiziologiei şi al neurochimiei 
durerii, sinteza unui antidot extrem de eficace împotriva durerii se pare că 
a fost realizată în laborator. Acest succes s-a datorit în bună parte 
descoperirii substanţelor care provoacă durerea. Ele iau naștere la nivelul 
celulelor distruse cu ocazia unei lovituri, inflamații, contracţii violente, 
lipsei sau, dimpotrivă, abundenței de sânge etc. Aceste substanțe ale 
durerii nu sunt altele decât clorura de potasiu, serotonina, histamina, 
bradikinina etc. Ele excită foarte puternic fibrele senzitive care transmit 
senzațiile de la periferie - ce iau naştere cu această ocazie - la creier, unde 
sunt percepute sub formă de durere. Până la o anumită limită organismul 
se apără împotriva acestei senzaţii penibile, durerea, cu ajutorul a două 
substanţe numite enkefaline! şi endorfine? , fabricate în creier. Dar, din 
fericire pentru om, competiţia dintre substanţele durerii și cele împotriva 
durerii va fi câștigată, până în cele din urmă, de ultimele. Am spus din 
fericire pentru om, deoarece durerea constituie un mijloc de apărare al 
organismului, o „santinelă avansată”, cum o mai denumea filozoful 
francez H. Bergson. 

Oamenii de ştiinţă au mai descoperit că organismul fabrică 
substanţe antidurere și cu ocazia unor stimuli psihici. Aşa se explică 
dispariţia durerilor de dinți de îndată ce ne aflăm în sala de aşteptare sau 
pe scaunul medicului stomatolog; frica de extracție ne-a luat ca prin 
minune durerile. Tot așa şi dispariţia durerii pe care un copil o acuză la 
nivelul degetului, în urma unei lovituri, de îndată ce mama a suflat peste 
locul cu pricina şi apoi l-a sărutat. Gestul ei de dragoste a contribuit la 
creşterea secreției de endorfine. Nu de puţine ori auzim spunându-se 
despre unii medici că-ţi „iau durerea cu mâna”, când consultă. Blândeţea 
cu care aceştia se apropie de bolnavi și încrederea ce le-o conferă sunt 
factori psihici puternici, ce contribuie la fabricarea de substanţe 
antidurere. 

Creşterea substanţelor antidurere să fie oare și secretul sugestiei și 


! Au fost descoperite în Anglia, de către H. Hughes şi H. Kosterlitz (1974). 
>. Au fost descoperite în Canada, de către o echipă de medici, în frunte cu Pomeranz (1976). 
Endorfinele sunt de 200 de ori mai puternice decât morfina şi mult mai puţin toxice. 

3 În Evul Mediu o rană se îngrijea cu cataplasme de slănină proaspătă și untdelemn de 
măsline. Mai înainte, însă, vraciul rostea deasupra rănii câteva cuvinte după care sufla puternic. Se 
spune că eroina Jeanne d'Arc, rănită fiind cu ocazia asediului orașului Orleans, pentru a-și arăta 


curajul şi „bărbăţia“, a refuzat ultima procedură. 


al autosugestiei, metode foarte mult folosite pentru combaterea durerii în 
tot mai multe ţări! ? 

Neurofiziologia durerii ne-a furnizat şi alte date. Fibrele ce 
transmit senzațiile de la periferie spre centrii nervoși superiori, unde sunt 
decodificate, sunt de două feluri: subțiri și foarte numeroase la număr, cu 
o viteză mică de conducere (40 cm - 2 m pe secundă), şi groase, puţine la 
număr, dar cu o mare viteză de conducere (30-100 m pe secundă). Prin 
intermediul fibrelor groase creierul este informat mult mai repede de tot 
ceea ce se întâmplă la periferie. În felul acesta, în cazul durerii, va lua 
măsuri de anulare, la diferite niveluri, a transmiterii senzaţiilor dureroase 
de către fibrele subțiri. Din fericire pentru om, ca și în cazul celulelor ce 
fabrică substanțele antidurere, și fibrele groase se epuizează, transmiterea 
senzaţiilor periferice devenind deficitară. În felul acesta omul, percepând 
durerea, va lua măsuri de apărare împotriva agresorului. 

Neurochimia durerii a mai descoperit că aspirina acționează 
împotriva durerii, împiedicând formarea substanţelor durerii la nivelul 
celulelor distruse, iar piramidonul şi algocalminul, prin blocarea 
conducerii senzației dureroase spre creier. 

Neurofiziologii au adus mari servicii şi  acupuncturii, 
descoperindu-i, pe baze științifice modeme, mecanismul său antidurere. 
Pomeranz, descoperitorul endorfinelor, a observat că aceste substanţe se 
produc în cantitate crescută şi cu ocazia stimul arii prin acupunctură a 
unor puncte speciale de pe piele. Același fenomen are loc şi cu ocazia 
electropuncturii. 

Alţi cercetători au demonstrat că prin stimularea continuă, în 
timpul anesteziei? prin acupunctură sau electropunctură, a anumitor 
puncte, se acționează asupra fibrelor groase, care, așa cum spuneam, au o 
mare viteză de conducere a senzaţiilor. În felul acesta senzațiile acelor 
sau curentului de la periferie vor fi transmise mai repede la creier decât 
senzaţia durerii. În consecință, senzaţia dureroasă nu va mai ajunge la 
centrii superiori nervoşi pentru a fi percepută. Pentru a obține un astfel de 
efect, stimularea punctelor trebuie făcută în mod continuu, în tot timpul 
anesteziei. 


! Într-un spital din S.U.A., pentru combaterea durerilor cronice se folosesc cu mult succes 
psihoterapia, ergoterapia, relaxarea etc. Medicamentele împotriva durerii sunt cu totul excluse. 

Prima anestezie (mai corect analgezie, deoarece acupunctura nu suprimă decât durerea) cu 
ajutorul acupuncturii a fost realizată în China, în anul 1955, în Europa (Franța) în 1971, iar la noi în 
ţară în 1972, la București, de N. N. Gheorghiu şi Cr. Dragomirescu. 


Ce ne spune medicina tradiţională despre durere? Conform 
fiziopatologiei energetice, durerea se datoreşte acumulării și stagnării, în 
anumite meridiane, a energiilor circulante. Un astfel de dezechilibru 
energetic se datorește mai multor cauze, grupate în două categorii: 
externe şi interne. În grupa cauzelor externe, pe primul plan se situează 
frigul sau căldura prea mare, iar în a celor interne, dereglările psihice și 
alimentare. 

Durerile de cauză externă sunt întotdeauna acute, ele beneficiind 
de un masaj superficial. Cele de cauză internă au un caracter cronic şi 
beneficiază de un masaj profund. 

Pentru medicul tradiționalist, durerea poate fi de tip energetic INN 
sau IANG. 

O durere de tip energetic IANG are următoarele caractere: apare 
sub formă de înţepături, torsiuni, curent electric, îmbrăcând întotdeauna 
un caracter acut. Ea este mai frecventă în timpul zilei, se agravează la 
mişcări, presiune, căldură locală şi se ameliorează la frig. 

Durerile de tip LANG se tratează prin manevre de dispersie. 

O durere de tip INN este uşoară, suportabilă, aproape permanentă. 
Ea se manifestă mai ales noaptea, se agravează la frig și se ameliorează la 
căldură, mişcare şi presiune locală. 

Durerile de tip INN se tratează prin manevre de ronifiere. 

Acupunctura este un mijloc extrem de eficace împotriva durerii, 
fapt pentru care i se mai spune și „terapia durerii”. În lipsa unui medic 
acupunctor și dumneavoastră vă puteţi trata durerile, făcând apel la 
presopunctură!. Pentru cei interesaţi, în următoarele pagini sunt expuse 
cele mai des întâlnite dureri, ce pot beneficia de un astfel de tratament. 
Pentru reuşita sa veţi folosi manevrele indicate, ținând seama de 
caracterul energetic al durerii, descris mai sus. 

Înainte de a vă prezenta durerile cele mai frecvent întâlnite, 
reamintim că tipul energetic al acestora poate fi stabilit și de dv.; în 
funcţie de caracterul lor se va folosi o manevra sau alta. 


! Autotratamentul durerii se pactică pe scară mare în China. Manevrele respective se învaţă 
încă de pe băncile şcolii. Toţi copii sunt învăţaţi să se prezinte la medic, dacă durerea” nu se 
ameliorează cu ajutorul micromasajului. 


Durerea anală 

Anusul, porțiunea prin care intestinul gros se deschide în afară, 
este dureros în următoarele împrejurări: fisuri anale (crăpături roşietice, 
de cele mai multe ori însoţite de pierderi de sânge în cantități mari, dispus 
la suprafața scaunului), eczemă (jenă dureroasă, mâncărime şi zemuire 
locală), viermi intestinali (mai mult o jenă decât durere), prolaps rectal 
(ieșirea mucoasei intestinului gros în afară). Hemoroizii devin dureroşi 
numai atunci când se complică (flebită hemoroidală). 

Când durerile anale sunt însoţite de hemoragie și sângele apare 
înaintea scaunului, ne vom gândi la un cancer rectal sau anal. 

Cei mai mulți dintre acești bolnavi sunt veșnic constipați, 
deoarece, din cauza durerilor, evită să meargă la toaletă. 

Nu încape nici o îndoială că pentru orice durere anală, mai ales 
persistentă şi însoţită de alte fenomene, trebuie să vă prezentaţi la medic, 
ceea ce nu vă împiedică să folosiţi şi presopunctură. 


Punctul cel mai uşor de 
recuperat este denumit „înfepenirea 
prelungită ” — VGI - (fig. 42), situat Di ai 
la extremitatea inferioară a şanţului 
interfesier, exact sub ultimul 
segment al coloanei vertebrale, 
numit COCCIs. 

Alte indicaţii: dureri de coccis, 
hemoroizi - dispersie; impotenţă 
sexuală - tonifiere. 

„Intepenirea prelungită“ 
Fig. 42. 


Durerea de cap 
Poate să spună cineva că nu ştie din proprie experiență cum se 
manifestă o durere de cap? Cine n-a fost niciodată obosit? Cine n-a suferit 
de guturai, de gripă sau de indigestie? Din cortegiul de simptome ale 
acestor boli atât de răspândite, cefaleea este nelipsită. Durerea de cap, 
pentru care „tot timpul se boleşte”, aşa cum ne spune o zicală 
românească, este prezentă, de asemenea, mai în toate bolile febrile, 


intoxicații, anemii, tulburări de vedere, hipertensiune arterială, artroză 
cervicală, tumori cerebrale etc. 

De multe ori, anumite caractere ale durerii pot fi criterii importante 
de diagnostic. Așa, de exemplu, o durere de cap difuză în timpul zilei este 
specifică neurasteniei, pe când cea nocturnă, unei tumori cerebrale. O 
durere de cap însoţită de febră, vărsături, înțepenirea cefei este tipică 
pentru meningo-encefalite. 

Cei mai mulți consideră durerea o suferință banală, uşor de tratat, 
mai ales că pot cumpăra de la farmacie, fără restricție, tot felul de 
antinevralgice. Este această atitudine cea mai corectă? NU, deoarece 
medicamentele respective, ameliorând durerile, pot masca boala de fond 
care, temporizată, se va agrava. Desigur că durerile de cap se vor trata 
numai de către medic, eliminarea cauzei fiind obiectivul cel mai 
important. 


„Cb/ina Sprincenelar « 


Pola /Meloohu/uje 


Punct 
”exra/meridape 


„Fundul văii“ 


Fig. 43. Fig. 44. 

Printre marile succese ale terapiei cu ace se înscrie și durerea de 
cap. De multe ori şi presopunctura, corect practicată, vă poate fi de mare 
folos. Spre convingere, încercaţi, la nevoie, următoarele puncte: , 

* „Fundul văii” - IG4 - (fig. 43), situat la unirea celor două oase 

din prelungirea degetelor mare şi arătător de la mână; 

* „Colina sprâncenelor"- V3 - (fig. 44), situat pe verticala ce trece 
prin extremitatea internă a sprâncenelor, la locul său de unire cu pielea 
păroasă a capului. 

Alte indicaţii: sinuzita frontală - dispersie; pierderea mirosului 


(anosmie) - tonifiere. 

* „Palatul înțeleptului ” — VG23 - (fig. 44), situat pe verticala dusă 
prin mijlocul nasului, la unirea sa cu pielea păroasă a capului. 

Alte indicaţii: insomnie - dispersie; trac, oboseală - ronifiere. 

* „Punct extrameridian ” (fig. 44), situat între sprâncene. 

Alte remedii: comprese locale cu apă rece sau cu infuzie rece de 
mentă (8 linguri la un litru de apă). 


Durerea de ceafă 

Una din cauzele cele mai frecvente ale durerilor de ceafă o 
constituie atitudinea vicioasă şi de lungă durată a capului și gâtului, 
adoptată în diferite ocazii: condusul automobilului pe distanţe mari, 
vizionarea unui spectacol în condiții incomode, pictarea unui plafon etc. 
În aceste situaţii durerea se datoreşte contracturii îndelungate a muşchilor 
cefel. 

După vârsta de 40 de ani, durerile de ceafă se datoresc, în cea mai 
mare parte, unei artroze cervicale. În acest caz durerile sunt mai 
accentuate dimineaţa la sculare și seara, după o zi obositoare. Unii 
bolnavi se mai plâng de amețeli, cefalee şi chiar vărsături. 


Durerile de ceafa mai pot 
fi întâlnite în tuberculoza 
vertebrelor cervicale, spondilită 
anchilopoetică, discopatie 
cervicală, cancer vertebral sau la 
vârful  plămânului,  luxaţii 
cervicale, coastă cervicală 
supranumerară etc. 

lată, deci, că diagnosticul 
unei dureri cervicale nu este un 
lucru tocmai uşor. Cât priveşte 
tratamentul, el va fi numai de 
competența medicului. Fig. 45. 

O metodă de presopunctură: 

* vă masaţi blând ceafa, insistând asupra punctului „/ereastra 

cerului ” — 1S16 — (fig. 45), situat pe orizontala ce trece prin unghiul 


„Fereastra ceruluj & 


maxilarului inferior, la întâlnirea sa cu mușchiul 
sternocleidomastoidian (mușchiul ce traversează în diagonală fața 
laterală a gâtului). 

Alte indicaţii: surditate - tonifiere; zgomote în urechi - dispersie. 


Durerea de cot 

Cotul, fiind expus la tot felul de traumatisme, din cauza lipsei unui 
manșon muscular protector, poate deveni foarte uşor dureros. O altă 
cauză a durerilor de cot, în ordinea frecvenței, o constituie inflamaţia 
proeminenţei externe a osului humerus. Această boală, cunoscută sub 
numele de epicondilită, se întâlnește la persoanele care solicită foarte 
mult cotul, ca de exemplu jucătorii de tenis. În asemenea cazuri durerile 
sunt foarte mari, chiar la cele mai mici mişcări. 

Durerile de cot mai pot fi datorate unor procese infecțioase sau 
tumori locale. Cât priveşte artroza, şi ea provocatoare de dureri, se 
localizează mai rar la acest nivel. 

* Oricare ar fi cauza durerilor de cot ele pot beneficia, pentru scurtă 
durată, de masarea următorului punct, aflat chiar în preajma articulației 
cotului, denumit „Iazul de la cotitură” - VS3 - (fig. 46), situat pe pliul 
cotului, pe marginea internă a tendonului mușchiului biceps. 


În cazul când durerile de 
cot sunt suportabile, pe tot - | 
timpul cât se masează, 
bolnavul va executa mișcări 
în axul longitudinal al 
antebraţului. După încetarea 
durerilor, pentru recuperarea 
mişcărilor, bolnavul va face 
exerciţii zilnice de răsucire a 
cheii în broasca unei uşi sau 
într-un lacăt. 

Alte indicaţii: dureri de 
antebraţ,  tremurături de 
mâini - dispersie. 


3/azul 
de /a coh/ură * 


Durerea de dinţi 

O durere care nu scuteşte pe nimeni, spun specialiștii, este durerea 
de dinți. Ea este produsă, în majoritatea cazurilor, de caria dentară, una 
din bolile secolului nostru. Cum se produce caria dentară? Smalţul 
dintelui, țesutul cel mai dur din organism, este atacat de anumite 
substanţe ce provin din descompunerea resturilor alimentare rămase 
printre dinți; mai întâi se produc fisuri mici, care se măresc datorită 
enzimelor şi microbilor ce trăiesc în gură. Caria o dată formată se poate 
infecta, procesul putând ajunge până la pulpa dintelui sau chiar la 
rădăcină. Astfel se produc complicațiile cariei, foarte dureroase, 
cunoscute sub numele de pulpită şi periodontită. 

Conform medicinii tradiționale,  caria este consecința 
dezechilibrului energetic în meridianul stomacului, dulciurile constituind 
un factor favorizant. 


„Fundul văii“ 


Fig. 47. Fig. 48. 

ŞI durerile de dinți beneficiază de serviciile acupuncturii, procedeu 
folosit și la realizarea analgeziei pentru extracţiile dentare. Înţepătura 
acelor poate fi înlocuită cu masarea energică a unor puncte speciale. Dacă 
veţi obține ameliorarea durerilor cu un astfel de procedeu, nu neglijați 
totuşi consultul medicului stomatolog, deoarece, după un scurt interval de 
timp, ele pot reveni. Ştiţi ce spune W. Shakespeare despre durerile de 
dinți? „Până acum nu a existat nici un filozof care să fi îndurat cu răbdare 
durerea de dinți”. 


Pentru asemenea situaţii, toată lumea trebuie să cunoască punctele 

eficace. Iată-le: 

* „Maxilar” - S3 - (fig. 47), situat în unghiul maxilarului inferior, 
sub linia ce trece prin comisura buzelor. 

Alte indicaţii: trismus, nevralgie de trigemen - dispersie. 

Întrucât durerea de dinţi se datoreşte şi unui exces energetic în 
meridianul intestinului gros, se mai poate stimula şi punctul „Fundul 
văii”- IG4 - (fig. 48), situat la unirea celor două oase din prelungirea 
degetelor mare şi arătător de la mână. 

Alte indicaţii: constipaţie - tonifiere; spate înțepenit — dispersie 

Alte remedii: aplicarea pe dintele dureros a unui tampon cu vată 
înmuiat în suc de usturoi, ceapă sau mentă. 


Durerea de genunchi 

Una din articulațiile cele mai expuse la traumatisme, în special la 
sportivi, este cea a genunchiului. Şi oricât de neînsemnat ar fi 
traumatismul, durerea este prezentă, ea fiind descrisă în nenumărate 
feluri. 

Genunchiul, ca orice articulaţie, poate fi şi sediul unui proces 
artrozic, unei tuberculoze, unei tumori, unui reumatism infecțios sau 
inflamator, boli din al căror tablou clinic durerea este nelipsită. 

* Pentru calmarea oricărei 
dureri de genunchi, prima 
măsură este repausul, o metodă 
terapeutică la îndemâna oricui, 
la care se mai poate adăuga 
masarea punctului denumit 
„Nas de vițel” - $35 - (fig. 49), 
situat în scobitura din afara 
tendonului rotulian. 

Alte indicaţii: dureri în capul 
pieptului - tonifiere. 


Nas de vițel“ 


Fig. 49. 


Durerea de mâini 

Mâinile, .aceste delicate instrumente ale omului, sunt expuse la tot 
felul de îmbolnăviri, în care durerea este de cele mai multe ori pe primul 
plan. Aşa, de exemplu, infecțiile, traumatismele, poliartrita reumatoidă, 
artroza etc. 

Ca orice altă durere și cea de mâini poate beneficia, într-o bună 
măsură, de presopunctură. 

Iată punctul, denumit ,„,/azul însorit” - TF4 - (fig. 50), situat pe 

dosul mâinii, pe scobitura din apropierea pliului pumnului. 

Pentru durerile de degete se vor masa: 

* „Punctele  extrameridiane” pf Mele Nr per lagee 
(fig. 50), situate pe fața dorsală a 
degetelor, în apropierea 
articulaţiilor interfalangiene; 

* Spatiile situate la unirea 
degetelor, începând cu cel dintre 
degetul mare şi arătător (fig. 50). 

Pentru aceste ultime două 
manevre, mâna bolnavului va fi 
aşezată pe masă, cu palma în Jos şi 
degetele depărtate. 


/azu/ însorif“: 


Fig. 50. 


Durerea musculară 

În acest capitol este vorba de durerile musculare ce survin după 
eforturi neobișnuite, ca de exemplu mersul pe jos, pe distanţe mari, sau cu 
ocazia practicării unui sport la intervale neregulate, de către sedentari. 
Astfel de dureri sunt cunoscute și sub numele de febră musculară. Ele se 
datoresc acumulării în mușchi de produşi chimici ce rezultă din arderea 
glucozei, care, se ştie, este combustibilul necesar oricărei activităţi fizice. 

Tratamentul cel mai eficace al febrei musculare este, în primul 
rând, evitarea eforturilor fizice mari, fără o pregătire prealabilă. O dată 
produsă, febra musculară beneficiază de repaus și masajul sau 
automasajul mușchilor dureroşi, care, de cele mai multe ori, sunt și 
contractați. 


+ Deosebit de eficace este 
masarea punctului „Izvorul din 
podișul extern “ — VB34 - (fig. 51), 
situat în scobitura de sub genunchi, 
pe faţa externă a gambei, în 
imediata apropiere a locului de 
întâlnire al oaselor tibia şi peroneu. 

Alte indicaţii: orice altă durere 
musculară, boli de oase, sechele 
după  poliomielită, la nivelul 
membrelor inferioare - fonifiere. 


„/zvorul din 
podișul exfern« 


Fig. 51. 


Durerea de ochi 

Ori de câte ori veţi avea dureri de ochi, chiar suportabile, 
adresați-vă medicului specialist. Chiar şi cele mai banale pot fi un semnal 
de alarmă pentru multe boli de ochi grave. În asemenea cazuri o cât de 
mică amânare poate duce chiar la pierderea vederii. 

Este bine pentru oricine să știe care sunt cauzele durerilor de ochi: 
tulburări de vedere, traumatisme ale ochiului sau ale regiunii învecinate, 
corpi străini în ochi, infecţii locale, tumori ale ochiului sau orbitei, 
glaucom etc. 

Ca orice durere și cele de ochi pot beneficia, pentru scurtă vreme, 
de presopunctură, fără a neglija consultul specialistului. şi pentru această 
eventualitate este bine să rețineți următoarele două puncte: 

. „Lumina ochilor” — Vi - 
(fig. 52), situat în apropierea 
unghiului intern al ochiului. 

Alte indicaţii: sinuzită - dispersie. 
„Bambuși în grămadă” — V2 - 
(fig. 52), situat la extremitatea 
internă a sprâncenei. 

Alte indicaţii: sportivi și artişti, 
pentru creşterea acuităţii vizuale - 
tonifiere. 


„Bambuşi 
2,„În grămadă“ 


„Lumina ochilor“ 


Durerea de picior (labă) 

Un picior normal, sănătos şi corect îngrijit, nu va fi niciodată 
dureros. Dimpotrivă, un picior anormal, bolnav sau prost îngrijit va fi, 
mai devreme sau mai târziu, dureros. Dintre anomaliile cele mai 
frecvente ale piciorului cităm lipsa sau diminuarea scobiturii tălpilor 
(picior plat) sau, dimpotrivă, accentuarea sa (picior scobit), răsucirea 
piciorului etc. Piciorul devine dureros în următoarele boli: reumatism 
acut, poliartrită reumatoidă, artroză, tumori, gută (această boală 
debutează cu dureri la degetul mare de la picior) etc. Încălțămintea 
strâmtă, cu tocuri înalte sau cu talpă groasă, este cauzatoare de dureri, din 
pricina bătăturilor şi deformărilor câștigate de-a lungul anilor. 

Se înţelege deci că dispariţia durerilor de picioare, depinde în 
primul rând, de îndepărtarea cauzelor. Până atunci, ele pot fi ameliorate, 
dacă: 


„A cincea în/ilnire 


* se va masa punctul 20 as 
fury «+ 


denumit „A cincea întâlnire cu 
pământul” - VB42 - (fig. 53), 
situat în spaţiul dintre cele 
două oase din prelungirea 
degetelor IV şi V. 

Alte indicaţii: tulburări de 
pipăit - tonifiere. 


Fig. 53. 


Durerea de sân 

Sânii, cele două formaţiuni glandulare şi totodată podoabe ale 
femeii, pot fi dureroși în împrejurări fiziologice (menstruaţie, sarcină, 
lăuzie, menopauză) sau în caz de boală (inflamații, traumatisme, tumori). 

Apropo de tumorile sânului! 

Ce trebuie să ştie o femeie: că nu orice mărire de volum a sânului 
înseamnă tumoare și că nu orice tumoare este un cancer, în eventualitatea 
unui cancer, dacă acesta este depistat într-un stadiu cât mai precoce, 
vindecarea este asigurată în proporție de 85-90%. Pentru o depistare cât 
mai timpurie a cancerului de sân, medicii au la îndemână mijloace sigure 
de diagnostic: mamografia (radiografia sânului), termografia (studiul 
căldurii degajate de tumoare), ecografici (evidenţierea tumorii cu ajutorul 


ultrasunetelor). 

Ce trebuie, deci, să facă o femeie pentru depistarea cât mai 
precoce a cancerului de sân: să-şi examineze sânii în fața oglinzii cât mai 
des posibil, iar lunar să și-i palpeze, în primele zile după menstruaţie, 
stând în picioare şi culcată la orizontală. Dacă va descoperi una din 
următoarele anomalii să se prezinte de îndată medicului: o mărire de 
volum, încreţirea sau înroşirea pielii sânului, devierea mamelonului, 
noduli dureroşi sau nedureroşi!, ganglioni măriţi de volum în axilă 
(subsuoară)”. Descoperirea uneia din aceste modificări nu va fi ţinută în 
secret, cum fac, din nefericire, cele mai multe bolnave, de teama unui 
cancer. Până în cele din urmă vor ajunge la medic când, probabil, va fi 
foarte târziu. 

Cât privesc durerile de sâni, îndeosebi cele survenite în 
circumstanțe fiziologice, ele pot beneficia și de presopunctură: 

* Toate femeile trebuie să 
rețină în acest scop un punct 
foarte eficient, cu un nume 
destul de sugestiv, „Aproape de 
plâns “ - VBA4I - (fig. 54), situat 
pe faţa dorsală a labei piciorului, 
la unirea oaselor din prelungirea 
degetelor IV şi V. 

Alte indicaţii: tremurături de 
picioare, dureri de umăr (unul 
din punctele principale) - 
dispersie. 


Durerea de şold 
Spre deosebire de alte articulații, cea a șoldului este mai puțin 
expusă durerilor posttraumatice, datorită poziţiei sale ascunse, cât şi 
manşonului muscular protector. În schimb, şoldul devine dureros în 
câteva boli, dintre care cităm: artroza șoldului, tuberculoza șoldului, 


| Nodulii canceroşi pot evolua multă vreme fără durere. De cele mai multe ori ei ating un 
diametru de aproximativ un cm, abia după 8-10 ani, când conţin aproximativ- un miliard de celule. 

? Ganglionii se măresc mult mai târziu, într-o fază înaintată a bolii. Este de dorit ca nici o 
femeie să nu ajungă la medic numai atunci când şi-a palpat ganglionii. 


poliartrita reumatoidă, spondilita anchilopoetică, cancerul etc. De 
menţionat că în artroza șoldului durerea apare mult mai târziu, când 
mersul, din această cauză, devine şchiopătat. Cât privește debutul acestei 
boli, el se manifestă prin imposibilitatea încheierii încălțămintei, a 
statului „picior peste picior” sau pe un scaun mic, a călăritului etc. 

Durerile ocazionate de localizarea unei tumori canceroase au un 
caracter permanent, sunt mai accentuate noaptea şi neinfluențate de 
repaus. 

Înainte de a vă prezenta la medic pentru a vă stabili cauza durerilor 
de şold, nu uitaţi că ele pot fi ameliorate, dacă veţi masa următoarele două 


puncte: 
. „Lăcaș în  bortă” 
VB29 - (fig. 55), situat pe faţa 
externă a şoldului, deasupra /ăcas în bortă 


ridicăturii de la acest nivel. 
Alte indicaţii:  înţepenirea 
şoldurilor şi genunchilor, la 
sportivi (pentru tonifierea 
muşchilor şoldului) - tonifiere. 
. „Săritor în cerc” - 
VB30 - (fig. 55), situat pe faţa 
externă a şoldului, exact pe 
vârful ridicăturii de la acest 
nivel. 

Alte indicaţii: dureri în 
membrele inferioare. 


Să//for În cerc 


Fig. 55. 


Durerea de spate 

Mai bine de jumătate din populaţia adultă se plânge de dureri de 
spate, al căror debut, de multe ori, îl descoperim încă la vârstă şcolară, ca 
urmare a atitudinii vicioase a coloanei vertebrale în timpul scrisului. 

Cu trecerea anilor, durerile de spate au și alte cauze, pe primul plan 
situându-se procesul de uzură al tuturor componentelor coloanei 
vertebrale: vertebre, articulaţii şi ligamente. În felul acesta coloana 
vertebrală, acest tub flexibil şi rezistent, considerat o adevărată minune a 


naturii, se înconvoaie şi devine rigid şi dureros!. 

Alte cauze ale durerilor de spate: hernia discală, tuberculoza 
vertebrelor (Morbul lui Pott), spondilita anchilopoetică, cancerul 
vertebral, osteoporoza vertebrală (decalcifiere) etc. 

Uneori „durerile de spate se datoresc unui ulcer duodenal (durerea 
se localizează sub osul omoplat și apare la 3-4 ore după masă) sau unor 
boli de ficat şi pancreas (durerile sunt permanente, chiar în poziție, 
culcat). 

Cei mai mulți bolnavi îşi ameliorează durerile, pentru scurtă 
vreme, cu o simplă frecţie pe spate. Acestei metode atât de cunoscute i se 
va mai adăuga 

* masarea punctului „Ultima 
limită lang ” - VGO - (fig. 56), situat 
sub vertebra VII dorsală, care se 
află deasupra orizontalei ce trece 
prin unghiul inferior al omoplaţilor. 

Alte indicaţii:  contractura 
mușchilor spatelui - dispersie. 

Altă manevră: masaj liniar (fig. 
56), de o parte şi de alta a apofizelor 
spinoase, cu ajutorul degetelor 
mari. Bolnavul va fi culcat cu fața în 
jos. Acest masaj se va executa de 
câteva ori, intensitatea manevrelor „W/himă limită long « 
crescându-se în mod progresiv. 

Fig. 56. 


Durerea de umăr 
Dintre bolile umărului, pe primul loc se situează, în ordinea 
frecventei, suferințele mușchilor şi tendoanelor, din al căror tablou clinic 
durerea este aproape nelipsită. Ea se manifestă îndeosebi cu, ocazia 
mișcărilor care, din această cauză, sunt limitate. 
Umărul mai poate deveni dureros în cazul unei poliartrite 
reumatoide, spondilite anchilopoetice, discopatii cervicale, artroze, 


! Coloana vertebrală poate suporta o greutate de 250 de kilograme. 


aceasta din urmă mult mai rar localizată la acest nivel. 

Toate durerile de umăr - şi în special cele posttraumatice - pot 
beneficia de presopunctură. Cele mai eficiente puncte s-au dovedit a fi 
următoarele: 

. „Strălucirea cerului” — TFI5 - 
(fig. 57), situat la jumătatea distanţei 
dintre gât şi umăr, pe marginea 
superioară a mușchiului trapez. 

Alte indicaţii: torticolis, sportivi (în 
special la cei care se folosesc mai mult 
de membrele superioare). 

Pentru relaxarea musculaturii se va 
folosi manevra de dispersie, iar pentru 
stimulare, cea de ronifiere. 

*  „„Strămoş divin “ — ISIL - (fig. „Strămoş divin“ 
57), situat la mijlocul inferior al osului Fig. 57. 
omoplat, de partea bolnavă. 

Alte indicaţii: amorţeli în membrele 

superioare - dispersie. 

Alte remedii: aplicarea pe locul dureros de: cataplasme cu frunze 
calde de varză fiartă, cu ceapă crudă tăiată în felii, cu hrean, cu frunze de 
mesteacăn, cu fan cald (după fierbere). 

Ingerare de decoct de coajă de salcie (2-3 linguri de coajă uscată şi 
bine pisată pentru 1 litru de apă) - 2-3 căni pe zi. 

Masarea punctelor dureroase cu vârful degetelor. 

Presopunctură: 

* Punctul „Fundul văii” (vezi durerile de dinţi) - dispersie. 


Edemele 

Edemele, sau în termenii medicinii populare, umflăturile, sunt 
produse de creşterea cantităţii de lichide din ţesuturi, în special a celei din 
piele. Edemele pot fi întinse, interesând întreg corpul, sau localizate 
într-o anumită regiune, de regulă la membrele inferioare. Dacă se va 
apăsa cu degetul pe regiunea umflată, se va produce o mică depresiune 
care persistă puţin timp. Edemele se datoresc unor tulburări în circulația 
sângelui sau a limfei, cauzate fie de un obstacol, fie de un proces 


inflamator, boli de rinichi, de inimă, de ficat, traumatisme sau carențe 
proteinovitaminice masive, ce produc cunoscutele edeme ale foamei. 

Medicina tradiţională consideră edemele ca fiind consecința 
excesului de energie din meridianul rinichiului. Pentru acest motiv, 
tratamentul cel mai indicat este 

* Stimularea unui punct de 
pe meridianul acestui organ, a 
cărei principală acţiune reiese și 
din denumirea sa, foarte 
sugestivă, , Țâșnește din nou “ 

- R7 - (fig. 58), situat la 3 
măsuri deasupra maleolei interne 
- dispersie. Fig. 58. 

Alte indicaţii: transpiraţii calde 
şi abundente - tonifiere. 

Pentru edemele gambelor şi ale labelor picioarelor, în special 
pentru cele care survin după un stat prelungit în picioare, mai ales în 
poziţie fixă sau după un mers îndelungat pe Jos, într-o încălțăminte 
incomodă, se recomandă 
e un masaj liniar, pe faţa dorsală 
a labei, începând de la degetul II sau 
degetul V, până deasupra gleznei (fig. 
59). 

Un astfel de micromasaj se va executa 

timp de 3-5 minute, primele manevre PERIE 

fiind foarte blânde. dă 
Se recomandă 3 şedinţe pe zi. La 

sfârșitul fiecărei şedinţe se va masa 

prin mișcări rotative, de o parte și de 

alta a tendonului lui Ahile, la locul său 

de inserţie pe călcâi. 


„Țişneşte din nou" 


Fig. 59. 


Enurezisul 
Enurezis, acesta este numele ştiinţific al infirmității unor copii, 
puţini la număr, care fac „pipi” în pat. 
În mod normal, autocontrolul urinării începe după vârsta de doi ani 


şi jumătate, el fiind în funcţie, în mare măsură, de dezvoltarea psihicului 
şi sistemului nervos ce comandă sfincterul vezical. Se va spune despre un 
copil că suferă de enurezis numai atunci când pierderea involuntară de 
urină va continua şi după vârsta de patru ani. Această suferință uneori 
poate dura până la 12-14 ani. 

Printre cauzele enurezisului se numără vegetaţiile adenoide, 
malformaţiile aparatului urinar, spina bifida (deschizătura canalului 
medular pe o distanță limitată, mai ales în regiunea sacrală). 

Tratamentul enurezisului este anevoios, fiecare caz trebuind 
analizat în echipă: medic şi psiholog. De obicei tratamentul începe după 
împlinirea vârstei de 7-8 ani, pentru reuşita sa cooperarea părinţilor fiind 
indispensabilă. Aceştia nu trebuie să dojenească niciodată copilul, ci, 
dimpotrivă, vor purta cu el o convorbire prietenească, prin care să-i 
explice că această suferință este trecătoare şi că vindecarea sa va depinde, 
în primul rând, de respectarea anumitor măsuri. Astfel, copilul nu va 
consuma seara nici un fel de lichid, iar noaptea, la ore fixe, va fi trezit 
pentru a merge la toaletă. În timpul somnului trebuie să fie bine învelit, 
deoarece frigul este un factor ce grăbeşte emisia de urină. 

Pentru medicul  tradiționalist,  enurezisul este rezultatul 
perturbărilor energetice din meridianele rinichiului și vezicii urinare. Se 
înţelege, deci, că dispersarea surplusului energetic din aceste meridiane 
contribuie la vindecarea sa. Înainte de a menţiona punctele mai eficiente, 
trebuie spus că enurezisul face parte din categoria marilor beneficiare ale 
acupuncturii. 

În lipsa unui medic acupunctor, o persoană din anturajul copilului, 
înarmată cu multă răbdare, va masa în fiecare seară, timp de mai multe 
săptămâni, următoarele puncte: 


„Vasul cel larg“ 


„Cea mai importantă 
vilcea“ 


Fig. 60. Fig. 61. 


* Cea mai importantă vâlcea * - R3 - (fig. 60), situat în scobitura 
dintre maleola internă (proeminența osoasă în partea inferioară a tibiei) și 
tendonul lui Ahile - dispersie. 

Alte indicaţii: colică renală, febră cu transpiraţie - dispersie; febră 
fără transpiraţie - tonifiere. 

* „„ Vasul cel larg” - V62 - (fig. 61), situat la vârful maleolei 
externe (proeminenţă situată în partea inferioară a peroneului) - dispersie. 

Alte indicaţii: acnee şi furunculoză (previne repetarea lor), dureri 
de cap - dispersie. 

Manevre Shiatsu (fig. 62); 


* pe cinci puncte situate de o e|le-—__ 

E PE cit g e ce „Regiunea 
parte i de alta a liniei mediane - ni pile; podea 
posterioare, în regiunea lombară; ele 

* pe linia mediană posterioară ei A 
în regiunea sacrată (presiunile est 

: 2 i : i „Regiunea 
Shiatsu pot fi înlocuite cu un masaj acne 
liniar); ae 


* apăsarea uşoară cu palma pe 
ceafa (această manevră va fi 


efectuată întotdeauna la sfârşit). 


Febra 

Indiferent de condițiile climatice, temperatura internă a omului 
sănătos este menţinută, în mod constant, înjur de 37*C, graţie unui 
termostat cu sediul în creier numit hipotalamus (această regiune a 
creierului mai are şi alte funcții). Când temperatura corpului va creşte 
peste 37*C, vorbim de febră!, fenomen până nu demult sinonim cu boală. 
Multă vreme s-a crezut că febra este rezultatul bolii, care dereglează 
termostatul, acesta nemaifiind capabil să menţină temperatura normală a 
corpului. Ultimele cercetări, însă, au descoperit adevărata cauză a febrei. 
Datorită pătrunderii în organism a unor microorganisme, în urma 
absorbției de substanţe toxice, a grefării unui ţesut străin, a apariţiei unei 
tumori, acesta va reacționa, printre altele, şi prin mobilizarea anumitor 
globule albe ale sângelui. Impactul acestora cu unul dintre agresorii 


de hipertermie. 


amintiți va elibera o anumită substanță proteică „piretogenă” care, 
vehiculată de sânge, va ajunge la hipotalamus, pe care îl va obliga să 
comute temperatura corpului la valori peste normal. Cu ajutorul acestei 
temperaturi ridicate organismul va acționa în mod direct împotriva 
microorganismelor care l-au invadat ! şi, indirect, prin stimularea 
mijloacelor sale de apărare. Atâta vreme cât agresorul este prezent, 
termostatul este reglat pentru temperaturi înalte. De îndată ce a dispărut, 
în mod automat termostatul se reglează la .valoarea normală de 37*C. 

Dacă febra este un mijloc de apărare al organismului, se pune 
întrebarea: va trebui sau nu combătută şi, dacă da, când? 

Cei mai mulți specialişti, considerând febra un mijloc terapeutic 
natural? , sunt de părere că folosirea drogurilor antitermice trebuie 
revizuită. Tot aceşti specialiști mai spun, însă, că valorile foarte crescute 
ale febrei constituie un risc pentru bolnav. Astfel, o temperatură de peste 
42*C la adult şi de peste 39*C la copil are un efect distructiv asupra 
celulelor nervoase. 

În concluzie, numai medicul va fi acela care va hotări tratamentul 
febrei, ceea ce însă nu vă împiedică să folosiți, împotriva febrei ridicate 
sau scăzute, o metodă terapeutică energetică. Care vor fi punctele? Pentru 
a le afla, să apelăm la textele vechi chinezești: „Când energia perversă 
atacă meridianele intestinului gros şi ale stomacului, va apărea și febra”. 
Se înţelege, deci că punctele cele mai eficiente se găsesc pe unul din 
aceste meridiane. 


„Miaştina 
sinuoasă“ 


Fig. 63. 


xee 


| Febra „terapeutică“ se folosește foarte mult în tratamentul sifilisului, gonoreii, 
tuberculozei şi chiar a cancerului (în ultima vreme). 

2 Vestitul medic grec Hipocrate făcuse şi el o asemenea observaţie. „Boala apare când una 
din cele patru umori ale corpului (sânge, limfă, bilă galbena şi neagră) este produsă în exces. Pentru a 
se apăra, organismul își măreşte temperatura, cu ajutorul căreia fierbe umoarea respectivă, pentru a fi 
apoi evacuată prin transpiraţie, vărsături fi materii fecale“. 


. Pentru o febră de durată cel mai indicat punct este „Mlaștina 
sinuoasă"-—1G11 - (fig. 63), situat la extremitatea externă a pliului cotului 
- dispersie. 

La acest punct, autorii moderni mai adaugă un altul, denumit „Marea 
vertebră ” sau „Punctul hipofiziei” (după S. de Morant) — VG14 - (fig. 
64), situat sub vertebra VII cervicală (care este cea mai proeminentă din 
toate vertebrele) - dispersie. 

Alte indicatii: tuse, dureri cervico-dorsale - dispersie. 


Vechii chinezi mai foloseau următoarea manevră: ciupirea cu două 
degete a pielii, pe faţa laterală a gâtului, sub unghiul maxilarului, pe locul 
unde pulsează artera carotidă, apoi masaj pe traiectul arterei, în Jos, spre 
clavicule. 


Frigiditatea 

Frigiditatea este suferința sau, dacă vreţi, „infirmitatea” anumitor 
femei, păstrată, de cele mai multe ori, ca o taină. Această suferință constă 
în lipsa sau scăderea satisfacției și atracției sexuale. Raporturi sexuale 
inadecvate în antecedente, oboseala, unele boli genitale, teama de sarcină 
sunt principalele cauze ale frigidității. 

Medicina tradițională consideră frigiditatea ca fiind produsă de un 
vid energetic în meridianele ce deservesc regiunea genitală. Tratamentul 
va consta, deci, din stimularea anumitor puncte, care vizează 
reechilibrarea energiilor din meridianele respective. Spre convingere, se 
recomandă: 


E 


A 


„Poarta de piatră“ sau 
„Elixir de viată lungă“ „Oceanul sclipitor“ 
Fig. 65. Fig. 66. 


* stimularea, timp de mai multe săptămâni a punctului „Poarta de 
piatră ” - VCS numit şi „Elixir de viață lungă ” (fig. 65), situat la 2 
măsuri sub ombilic - ronifiere. 

Alte aplicaţii: dureri abdominale - dispersie. 

Tot medicina tradiţională ne mai spune că meridianul rinichiului! 
stâng conţine energia sexuală a bărbatului, iar cel drept, pe cea a femeii. 
În consecință, mai stimulaţi şi acest punct, de pe gamba dreaptă, 
denumit ,, Oceanul sclipitor” — R6 - (fig. 66), situat în scobitura de sub 
maleola internă - tonifiere. 

Alte indicații:  menstruaţie dureroasă, sâni dureroşi înaintea 
menstruației - dispersie. 


Greţurile 

Aceste senzaţii dezagreabile, de cele mai multe ori sunt consecinţa 
unei proaste funcționări a ficatului și a veziculei biliare. Ele pot surveni în 
timpul unei călătorii cu avionul, vaporul sau maşina, după mese copioase, 
cu grăsimi şi ouă din abundență, mai ales la obezii constipaţi cronic. 
Unele gravide, în primele două luni de sarcină, pot prezenta grețuri, 
alături de hipersalivaţie şi vărsături. Sunt şi persoane care acuză grețuri 
numai la mirosul sau vederea unor alimente. De obicei, greţurile sunt 
însoţite de o senzație de greutate în stomac, balonări, râgâieli şi chiar 
vărsături. 

Greţurile se datoresc unui exces energetic în ,„Focarul mijlociu aşa 
ne învață medicina tradițională. Ele pot fi înlăturate numai cu ajutorul 
acupuncturii sau al presopuncturii. 

Dacă obişnuiţi să călătoriți mult, este bine să reţineți următoarele 
două puncte: 

* „Poarta liniștită ”- R21 - (fig. 67), situat mai jos de vârful osului 
stern şi puţin mai în afară, pe marginea cartilajului ce uneşte coastele VI 
ŞI VII - dispersie. 

Alte indicaţii: lipsa poftei de mâncare - tonifiere; senzaţie de nod 
în gât - dispersie. 


! În antichitatea chineză se credea că urechea şi rinichiul, datorită formei lor asemănătoare, 
au strânse legături energetice. Pentru aceste considerente, prizonierilor de război li se tăia urechea 
stângă, în credinţă că, în felul acesta, poate influenta în mod negativ potența. Reîntorşi acasă, cu 
această „infirmitate”, populaţia inamică va scădea. 


* „Bariera internă ” — VS6 - (fig. 68), situat la 2 măsuri deasupra 
mijlocului pliului pumnului - dispersie. 
„Poarta liniştită“ 


„Bariera internă“ 


Fig. 67. Fig. 68. 


Gripa 

O boală infectocontagioasă cu mare răspândire este şi gripa!. 
Agenţii patogeni care o produc se numesc virusuri, ei răspândindu-se cu 
mare ușurință prin intermediul picăturilor de salivă, cu ocazia vorbitului, 
tusei, strănutatului. Izvorul de infecţie este omul bolnav. 

Descrisă pentru prima oară de Hipocrate, cu aproape 2 500 de ani 
în urmă, simptomele gripei au rămas aceleași până azi: febră, dureri de 
cap şi în tot corpul, oboseală, stare generală rea şi uneori hemoragie 
nazală. De regulă, gripa debutează ca un simplu guturai, urmat de febră, 
frison şi dureri în tot corpul. 

O gripă fără complicaţii durează, în medie, cinci zile, tratamentul 
său constând, în primul rând, din măsuri profilactice (izolarea bolnavilor 
şi vaccinarea restului populaţiei), combaterea febrei și prevenirea 
complicațiilor. Cât privesc antibioticele, ele se vor administra numai la 
indicaţia medicului, când acesta a constatat o complicație. 

Medicina tradițională recomandă încă de la primul frison 
acupunctură şi chiar micromasaj, pentru a se mobiliza energia de apărare 


! Gripa a fost multă vreme considerată o boală produsă sub influenta aștrilor, fapt pentru 
care i se spunea influencia astrorum sau influență. 


a organismului împotriva energiei perverse, cea care a produs boala 
(frigul, umezeala, vântul; în interpretarea medicinii modeme, microbii). 
Pentru un astfel de obiectiv, cel mai indicat punct este 

* „Fundul văii" - IG4 (fig. 69), situat la 
unirea celor două oase din prelungirea 
degetelor mare şi arătător de la mână - 
tonifiere. 


fundul văi « 


Guturaiul 

Guturaiul este boala care iscăleşte fişa de sănătate a fiecăruia 
dintre noi. Ca şi gripa, el este produs de virusuri, a căror pătrundere în 
organism va declanşa o reacție din partea acestuia, tradusă prin strănut, 
tuse, înfundarea şi umflarea nasului, scurgeri lichide, indispoziţie, 
cefalee, subfebrilitate. De cele mai multe ori, guturaiul constituie debutul 
unei gripe, bronșite, laringite. 

Ca şi gripa, ne spune medicina tradițională, guturaiul este produs 
de energia perversă, factorul principal fiind vântul (Fong). Acesta 
transportă microbii guturaiului şi ai gripei, care vor ataca căile respiratorii 
superioare aflate sub protecția a două meridiane cuplate: cel al 
plămânului şi cel al intestinului gros. Energia perversă devine mult mai 
activă, când intervin dereglări climatice neobișnuite, ca de exemplu o 
primăvară târzie sau o iarnă neobișnuit de blândă. 

Cu ocazia unui guturai, la nivelul feței se produce un exces de 
energie INN, în special la mucoasa nasului, a gurii şi a ochilor, care se 
inflamează. Stimularea anumitor puncte cu ajutorul acelor şi masajului 
dirijează spre faţă energia LANG, care va anula excesul INN. În felul 
acesta boala se va vindeca. 

Întrucât guturaiul este o suferință frecventă, fiecare dintre noi este 


bine să cunoască punctele ce pot fi stimulate cu ajutorai masajului. Un 
astfel de tratament poate fi aplicat chiar în mod profilactic, în cazul unei 
epidemii. lată aceste punct: 

O 


„Intilnirea 


A S Miaştina 
| miresmelor 


vînturilor 


Fig. 70. Fig. 71. Fig. 72. 

* „Fundul văii” - IG4 - (fig. 70), situat la unirea celor două oase 
din prelungirea degetelor mare şi arătător de la mână - ronifiere. 

* „Întâlnirea miresmelor ” - 1G20 - (fig. 71), situat în apropierea 
aripilor nasului - tonifiere. 

Alte indicaţii: acnee, mâncărimea feţei - tonifiere. 

* Pentru evacuarea energiei perverse, cât şi pentru combaterea 
febrei mari, se va stimula punctul ,„M/aștina vânturilor “ - VB20 - (fig. 
72), situat pe ceafă, pe orizontala ce trece pe sub lobul urechii, în 
scobiturile de sub protuberanţele (proeminențe) occipitale - ronifiere. 

Alte remedii: repaus într-o cameră bine încălzită, în care să nu se 
fumeze; ceaiuri fierbinţi, miere, fructe şi legume bogate în vitamina C; 
băi fierbinţi la picioare; comprese calde la față (pentru ameliorarea 
durerilor locale). 


Hemoragia nazală 
Pierderile de sânge prin nas, în general, sunt uşoare, cea mai mare 
parte oprindu-se spontan, fără intervenţia medicului. În anumite cazuri, 
ca de exemplu în hipertensiunea arterială, cu cifre tensionale foarte mari, 
la unii bolnavi de inimă sau la femeile lipsite de menstruaţie, hemoragia 
nazală este binevenită, constituind un fel de supapă de siguranță pentru 
organism, surplusul de sânge fiind eliminat pe această cale. şi textele 


vechi chinezeşti amintesc despre caracterul salutar al hemoragiei nazale 
în asemenea circumstanţe. Cu ajutorul său excesele de energie și sânge 
sunt diminuate. 

Alte cauze ale hemoragiei nazale: traumatismele la nivelul nasului, 
inhalarea de praf, boli de sânge, boli infecțioase, căldura etc. Marea 
frecvență a acestei hemoragii este explicată și prin fragilitatea crescută a 
vaselor de la nivelul mucoasei nazale. 


pE> EN 
să) F-.> 
„Vilceaua 
din spate“ 
„Intiinirea 
miresmelor“ 
Fig. 73. Fig. 74. 


Presopunctură. lată punctele: 

* „, Vâlceaua din spate - 153 - (fig. 73), situat pe marginea internă a 
palmei, la nivelul primului pliu din palmă (linia capului în chiromanţie) 
- tonifiere. 

Alte indicată: astenie, dureri de cap - tonifiere. 

„Întâlnirea miresmelor” - 1G20 - (fig. 74), situat la marginea 
aripilor nasului - tonifiere. 

Alte remedii: apăsarea energică cu vârful degetului pe narina din care 
se scurge sângele; aşezarea bolnavului pe un scaun, cu capul uşor 
aplecat pe spate, departe de orice sursă de căldură; aplicarea de gheață 
sau comprese reci pe urechi şi pe coloana vertebrală, între omoplaţi 
(acest procedeu produce o vasoconstricţie la distanță, asupra vaselor 
mucoasei nazale.) 

Dacă aceste manevre rămân fără rezultat, se va introduce, în narina din 
care se scurge sânge, o meşă îmbibată în apă oxigenată. 


Hipertensiunea arterială 

Prin tensiune arterială se înțelege presiunea cu care sângele circulă 
prin artere, fiind împins de inimă. Ea se măsoară cu aparate speciale, 
numite fensiometre, valorile constatate exprimându-se în centimetri sau 
milimetri /(coloană de mercur). 

Tensiunea arterială are două valori: maximă (sistolică), ea 
reprezentând forţa cu care este împins sângele în artere, și minimă 
(diastolică) sau presiunea sângelui din artere, în momentul de repaus al 
inimii (când nu mai împinge sânge). 

Un adult sănătos trebuie să aibă o tensiune maximă între 11-14 cm 
(110-140 mm) şi minimă între 7-9 cm (70-90 mm). O tensiune normală 
variază între aceste cifre, în cursul aceleiași zile, în funcţie de stările 
emoţionale sau efortul depus de persoana respectivă. După vârsta de 60 
de ani, tensiunea arterială creşte, fără a fi socotită boală, deoarece acest 
fenomen este normal, datorită reducerii elasticității arterei aorte, cât şi 
procesului de ateroscleroză, specifice bătrânilor. 

Vorbim de hipertensiune arterială când valorile amintite, la o 
persoană adultă, sunt depășite: maxima peste 16 cm şi minima peste 9,5 
cm. Constituie un semnal de alarmă o tensiune cu valori maxime între 
14-16 cm şi minime între 9-9,5 cm. 

În lumina  fiziopatologiei tradiţionale, hipertensiunea — este 
consecinţa unui exces energetic în anumite meridiane, energia INN fiind 
perturbată de „o mânie violentă”, iar energia IANG de o „bucurie prea 
mare”. 

Hipertensiunea arterială beneficiază de terapiile energetice numai 
în prima fază, când cifrele tensionale cresc puţin şi revin repede la 
normal. Un astfel de bolnav mai prezintă unele simptome întâlnite și în 
nevroza astenică: amețeli, dureri de cap, oboseală, palpitaţii, insomnii etc. 


Li 
„Miaştina 


| 
i „Valea luminoasă“ 
vînturilor“ h, 


Fig. 75. Fig. 76. 


Desigur că hipertensiunea arterială va fi tratată numai de către 
medic, ceea ce nu contraindică şi masajul următoarelor două puncte: 

„Mlaștina vânturilor” - VB20 - (fig. 75), situat pe ceafa, pe 
orizontala ce trece pe sub lobul urechii, în scobitura de sub protuberanţele 
(proeminenţele) occipitale - tonifiere. 

Acest punct are acţiune asupra sistemului nervos vegetativ simpatic. 
Prin stimularea sa, excesul energetic din anumite meridiane este drenat 
spre unul din meridianele curioase. 

„ Valea luminoasă ”- R2 - (fig. 76), situat pe marginea internă a 
piciorului, la 2 măsuri înaintea .şi maleola internă (proeminenţa din 
partea inferioară a tibiei) - dispersie. Acest punct favorizează eliminarea 
lichidelor în exces. 

Alte indicaţii: edemele membrelor inferioare - dispersie; amorţeli în 
membrele inferioare - fonifiere. 

Alte remedii: limitarea consumului de sare, usturoi; infuzie de talpa 
gâștei (3-5 linguri pe zi); infuzie de păducel (o cană pe zi); decoct de 
secară (1-2 căni pe zi). 


Hipotensiunea arterială 

Se consideră hipotensiv adultul care, la măsurători repetate, va 
prezenta cifre tensionale sub 10 cm pentru maximă și sub 6 cm pentru 
minimă, iar peste vârsta de 60 de ani, sub 12 cm pentru maximă și sub 7 
cm pentru minimă. Cei mai mulţi se obișnuiesc cu aceste valori scăzute. 
Alţii, în schimb, acuză oboseală, amețeli, zaomote în urechi și răceală la 
extremități. Unele femei pot prezenta şi menstruaţii neregulate sau 
insuficiente. 

Hipotensiunea arterială poate fi întâlnită ca un simptom în tabloul 
clinic al unor boli de inimă, endocrine sau metabolice, în aceste cazuri, 
tratamentul hipotensiunii va fi înscris în cel al bolii de bază. 

Cauza cea mai frecventă a hipotensiunii arteriale este dereglarea 
sistemului nervos vegetativ. 

Hipotensiunea arterială se mai poate instala și brusc, punând astfel 
în pericol viaţa bolnavului. O asemenea hipotensiune ocazională poate fi 
întâlnită în sincope, şocuri sau colaps. Ea necesită un tratament de 
urgență din partea medicului. 

Hipotensiunea arterială permanentă, cronică, beneficiază de 


măsuri igieno-dietetice: plimbări zilnice pe Jos, practicarea unui sport 
ușor, proceduri hidroterapice pentru fortifierea organismului şi regim 
alimentar cu ceva mai multă sare decât de obicei. 
Pentru orice fel de hipotensiune arterială folosiți și presopunctura. 
* Un punct ce poate fi 
destul de uşor şi repede 


reperat, cu acţiune asupra — 
circulației sângelui, este 

„Asaltul central” - VS9 - AR 
(fig. 77), situat în apropierea E 
unghiei degetului mijlociu de D=n—N 


la mână - tonifiere. Pentru 
urgențe  strângeți energic 
vârful degetului mijlociu. 
Alte indicaţii: frică, 
impotența sexuală - fonifiere. 


„Asaltul central“ 
Fig. 77. 


Impotenţa sexuală 

Este incapacitatea unui bărbat de a îndeplini actul sexual din cauza 
neputinței, lipsei de vigoare sau ejaculării precoce. Se mai vorbeşte și de 
o impotență a fecundării, caracterizată prin lipsa spermatozoizilor, ca 
urmare a unor boli ale testiculelor. 

Cauza cea mai frecventă a impotenţei este de ordin psiho-afectiv, 
generată de eşecuri anterioare. La originea sa mai pot fi şi unele boli ale 
organelor genitale sau diabetul zaharat. Motive, deci, suficiente pentru a 
vă prezenta la medic, cât mai devreme posibil. 

Pentru medicina tradițională energia sexuală este o parte integrantă 
a energiilor care circulă prin organism. O perturbare energetică într-unul 
din cele 12 meridiane perechi poate contribui la instalarea impotenței. În 
acest context, un rol de seamă îl joacă sistemul celor Trei focare!. Astfel, 


! În sistemele celor Trei focare sunt încadrate funcţiile organismului care transformă 
energiile externe (aer și alimente) în energii necesare vieții. În Focarul inferior, situat între pubis și 
ombilic, se găsesc rinichii, vezica urinară, intestinul gros şi ovarele; în Focarul mijlociu, situat între 
ombilic și diafragm, se găsesc ficatul, stomacul şi intestinul subțire; în Focarul superior, situat în 
cutia toracică, se află plămânii și inima. 


un vid energetic în Focarul inferior sau un exces în Focarul mijlociu 
(datorită unui diabet sau suprasolicitări) şi cel superior (datorită unor boli 
de inimă sau plămâni) sunt considerate cauzele impotenţei. 

Trataţi, deci, impotenţa sexuală prin reechilibrarea energiilor cu 
ajutorul acupuncturii sau chiar cu cel al presopuncturii. Așa cum 
medicina tradițională recomandă: 

*  masaţi zilnic, timp de mai multe săptămâni, punctul „Oceanul 

energiei” - VC6 (fig. 78), situat la 1,5 măsuri sub ombilic - ronifiere. 

Alte indicaţii: astenie - tonifiere. 

Tot medicina tradițională ne mai spune că energia sexuală se 
acumulează în ficat, potenţa depinzând în cea mai mare măsură de starea 
de sănătate a acestui organ. Într-o locuţiune populară chineză se spune 
despre cel care a fost căsătorit de mai multe ori că are „ficatul cald”. În 
India, ficatul era socotit organul care le animă pe celelalte. 

lată, deci, de ce se mai recomandă şi stimularea încă a două puncte 
ce se află pe meridianul ficatului. Aceste puncte sunt: 

* „Asaltul suprem ** - F3 - (fig. 79 şi 81), situat pe faţa dorsală a 
labei piciorului, în locul unde se unesc cele două oase din prelungirea 
degetelor I şi II - ronifiere. 

Alte indicaţii: frigiditate - tonifiere. 

„Izvorul de la cotitură ” — F8. - (fig. 80), situat pe faţa internă a 
genunchiului, deasupra pliului său de flexie - tonifiere. 


REP „Oceanul 
E: N G energiilor“ „Asaltul suprem“ 
pi 
A 
Fig. 78. Fig. 79. 


* De reţinut încă un punct eficace, „AI treilea interval” - S$36 - (fig. 
81), situat la 3 măsuri sub vârful rotulei, între cele două oase ale gambei, 
tibia şi peroneul - tonifiere. 


Alte manevre: masajul coloanei vertebrale în regiunea lombo-sacrată 
şi masajul feţelor interne ale membrelor inferioare. 


„Asaltul suprem“ 


) Izvorul de cotitură“ 


ar 


Fig. 80. Fig. 81. 


De menționat că impotenţa survenită în urma epuizării fizice şi 
psihice de cele mai multe ori este trecătoare. 


Indigestia 

Incapacitatea stomacului de a digera alimentele survine după o 
masă copioasă, din care n-au lipsit grăsimile, maioneza sau crustaceele. 
La unele persoane, indigestia se produce după o emoție oarecare, din 
cauza încetării bruşte a secreției stomacului. O cauză des întâlnită este 
consumul de alimente alterate sau pe cale de alterare. 

Organele responsabile de indigestie sunt stomacul şi ficatul cu 
vezicula biliară. 

Bolnavul de indigestie se plânge de gura uscată şi amară, halenă 
fetidă!, râgâieli, sete, diaree sau constipaţie, limbă uscată şi încărcată. 
Uneori mai prezintă o stare generală proastă, cu febră. Atenţie! Un 
asemenea tablou clinic se întâlneşte şi în apendicite, febra tifoidă sau 
intoxicații acute. 


| Expiraţie cu miros puternic și respingător, un produs al stagnării în stomac a energiilor 
perverse. 


„Stomac inferior“ 


N 
„Fiul prințului“ A 
Fig. 82. Fig. 83. 


De regulă, o indigestie durează 1-2 zile, rareori mai mult. Această 
suferință este uşor de tratat, întrucât suspendarea alimentelor „vinovate” 
şi instituirea unui regim hidric sunt măsuri la îndemâna oricui. 
Vărsăturile, în acest caz, sunt binevenite, iar când vor lipsi, vor fi 
provocate prin orice mijloace, cel mai simplu fiind atingerea luetei 
(omuşorului). După încetarea vărsăturilor se recomandă infuzie rece de 
mentă (3-4 căni pe zi), decoct rece de mușeţel (3-4 căni pe zi). 

La aceste măsuri obligatorii mai puteți adăuga și stimularea 
următoarelor puncte: 

. „Fiul prințului” - SP4 - (fig. 82), numit şi „Marele punct al 
digestiei”, situat în scobitura din mijlocul marginii interne a labei 
piciorului - tonifiere. 

Alte indicaţii: balonări - tonifiere. 

e  „Stomacinferior" — VC10 - (fig. 83), situat la 2 măsuri deasupra 
ombilicului - tonifiere. 

Alte indicaţii: vărsături - dispersie. 


Insolatia 
Cu câtă nerăbdare aşteptaţi să vă petreceţi un concediu la mare și 
cât de dezamăgiţi sunteţi când l-aţi ratat din cauza unei insolaţii făcută 
chiar din prima zi, dacă nu aţi respectat indicațiile medicului de a vă 
expune la soare în mod progresiv. 
Cine a suferit de insolație nu poate uita frisonul pentru care nu-i 
ajungeau nici trei pături, insuportabilele dureri de cap sau „bătaia” 


tâmplelor. V-aţi mai ales, poate, şi cu arsuri ale pielii, uneori chiar de 
gradul II. Toate aceste neajunsuri v-au prilejuit pierderea multor zile de 
plaje sau băi în mare. 

Pe lângă o asemenea insolaţie, considerată ușoară, se mai întâlnesc 
cazuri mai grave, cu respiraţia grea şi zgomotoasă, sudori reci, puls abia 
perceptibil şi chiar pierderea cunoștinței. Astfel de insolaţii necesită un 
tratament de specialitate, de urgență. Până la venirea medicului, pentru 
orice fel de insolaţie, oricare dintre dumneavoastră poate lua următoarele 
măsuri: 

- să îndepărteze bolnavul din focarul luminos sau caloric! și să îl 
aşeze la umbră sau într-o cameră răcoroasă şi lipsită de lumină; 

- să-i desfacă hainele; 

- să-i pună pe cap şi pe față comprese reci sau să-l stropească cu 
apă rece; 

- să improvizeze un evantai cu care să-i facă vânt, 

- să-i pună sub nas, să inspire, oţet, amoniac sau eter. 


„Șanțul cu apă" 


Fig. 84. Fig. 65. 

Insolaţia, spune medicul tradiționalist, este provocată de „foc”, 
unul din cei 6 factori ai energiei perverse. Adăugaţi, deci, la măsurile 
amintite, şi masarea următoarelor două puncte: 

„Bariera internă ” — VS6 - (fig. 84), situat la 2 măsuri deasupra 
mijlocului pliului pumnului - dispersie (în insolaţiile uşoare); 

* „Șanțul cu apă “* - VG25 - (fig. 85), situat sub nas - fonifiere (în 
insolații severe). 


Alte indicaţii: redoarea (înţepenirea) coloanei vertebrale - tonifiere. 


| Asemenea măsuri se aplică în cazul unui soc caloric, survenit la persoanele care lucrează 
lângă cuptoare cu temperaturi foarte înalte. 


Insomnia 

Somnul este indispensabil vieţii, întocmai ca apa şi alimentele. 
Dacă un om poate trăi fără mâncare mai bine de 50 zile, după o lipsă 
totală de somn, de numai 11 zile, va muri. În trecut unele popoare 
obișnuiau să-şi execute condamnații la moarte prin privaţiune de somn. 
Somnul ocupă o treime din durata vieţii noastre, iar visele, o treime din 
cea a somnului. În primii ani de viață somnul depăşeşte ca durată starea 
de veghe, raportul inversându-se la bătrâneţe, când sunt suficiente doar 
5-6 ore. Vârstnicii mai prezintă şi o altă caracteristică: dorm mai mult 
ziua decât noaptea. Această dereglare a somnului este explicată de către 
medicina tradițională astfel: între ritmul încet de scurgere al energiilor 
INN şi LANG, prin meridianele bătrânilor, şi mişcările INN şi LANG din 
Univers se produce un decalaj, care perturbă ritmicitatea somnului. 

Fiecărui individ îi sunt necesare, 
zilnic, 8 ore de somn. O insomnie se 
manifestă fie prin reducerea orelor de 
somn (1-3 ore pe noapte), fie prin 
imposibilitatea de a adormi. 
Insomnia este o suferinţă în continuă 
creştere, fiind considerată o boală a 
secolului nostru, ca urmare a 
deprinderilor omului modem: 
consumul abuziv de cafea, alcool, 
tutun, medicamente stimulente, viață Fig. 56. 
sedentară, alimentaţie iraţională etc. 

Pe lângă aceste cauze, insomnia mai poate fi întâlnită ca un 
simptom în unele boli: de plămâni, de inimă, de stomac sau nervoase. 

Cum se tratează insomnia? Foarte simplu, vor spune cei mai mulți, 
cu somnifere! Poate fi acest mijloc terapeutic remediul cel mai eficace? 
întrebaţi pe marii consumatori de medicamente, somnifere sau 
tranchilizante şi veţi afla că ei se scoală dimineața mult mai obosiţi, 
uneori chiar cu dureri de cap şi indispuşi. Ce-i de făcut? Renunţaţi la 
automedicație și prezentaţi-vă la medic, care, descoperindu-vă cauza 
insomniei, o va putea trata în modul cel mai corect. Pe lângă tratamentul 
său rețineţi câteva sfaturi: culcaţi-vă seara la ore fixe, după ce aţi aerisit 
bine camera; faceţi o baie călduţă la picioare, înainte de culcare; dacă 
aveţi condiții, culcaţi-vă cu capul spre nord. 

Referitor la igiena somnului, iată ce spunea Napoleon: „Seara, la 


„Calea spiritului“ 


culcare, trage obloanele peste creier, iar dimineața scoală-te din pat cât 
mai repede şi nu lâncezi”. 

Tulburările somnului, conform teoriei INN-IANG, aşa cum reiese 
din textele vechi, se datoresc unui exces de energie IANG, ca urmare a 
dereglării energiei .mentale, şi unei dereglări energetice din meridianul 
veziculei biliare. 

O insomnie poate fi învinsă numai prin dirijarea energiei INN spre 
cap. În acest scop, se pot masa următoarele puncte: 

* Calea spiritului “ - C4 - (fig. 86), situat la 1,5 măsuri deasupra 
pliului pumnului, în apropierea marginii interne a antebraţului - 
dispersie. 

Alte indicaţii: frică, palpitaţii - dispersie. 

* „Poarta spiritului ” - CT - (fig. 86), situat la extremitatea internă a 
pliului pumnului - dispersie. 

Alte indicaţii: frică, palpitaţii - dispersie. 

Aceste puncte se vor masa seara, înainte de culcare. 

Manevre Shiatsu: 

* presiuni uşoare şi repetate pe feţele laterale ale gâtului; 

* din poziţia culcat la orizontală se execută mişcări rapide cu degetele 
de la picioare (în felul acesta o mare cantitate de sânge adunându-se la 
picioare, creierul va fi mai puţin irigat, ceea ce va produce somn). 


Isteria 

Atotştiutorul, chiar și în ale medicinii, este gata cu diagnosticul său 
de isterie pentru orice manifestare capricioasă, mai ales la femei. Pentru 
evitarea unor asemenea false afirmații, câteva cuvinte despre această 
boală. Ea se manifestă sub forma unor crize de plâns sau râs, senzaţii de 
sufocare, mutism, tulburări de sensibilitate, pareze sau paralizii. Se 
descriu chiar come isterice, când bolnavii nu mai reacționează nici la cele 
mai puternice excitaţii externe. În Evul Mediu astfel de bolnave, într-o 
stare de totală relaxare, erau considerate posesoarele unor puteri 


! Vechii greci, așa după cum ne spune Aristotel, în insomnii comprimau și ei vasele laterale 
ale gâtului. De fapt, ei comprimau vasele ce transportau sânge la creier. Pentru faptul că o astfel de 
manevră producea somn, vasele respective s-au numit carotide (care provoacă somn, de la caros, 
care în grecește înseamnă somn). Şi în Indonezia se obișnuieşte să se comprime vasele carotide în 
cazul insomniilor. Pugiliştii japonezi, în timpul luptelor tradiționale aremis, urmăresc aplicarea unei 
lovituri de grație în zona arterelor carotide. 


demonice. Dacă nu reacționau la proba arderii cu fierul roșu, erau 
condamnate la moarte şi arse pe rug. Nu de puţine ori crizele de isterie 
izbucneau în masă. 

O criză de isterie apare în circumstanţe psihoemoţionale deosebite: 
certuri sau conflicte sentimentale. După criză, bolnavul îşi reia 
activitatea, ca şi cum nimic nu s-ar fi întâmplat. 

În antichitate isteria era considerată o suferinţă specifică femeii, ea 
fiind cauzată de îmbolnăvirea organelor genitale. De aici şi numele de 
isterie (hustera în limba greacă însemnând uter). După ce multe secole 
de-a rândul isteria a fost considerată o boală mintală, Freud o încadrează 
în grupul nevrozelor. 

Medicina tradițională ne spune despre Ye și Ti Li (isterie) că este 
produsă de un exces energetic în meridianele cordului și vase-sex. lată ce 
se scrie în această privinţă în NEI-KING: „Dacă este plenitudine în 
meridianul cordului, bolnavul râde fără încetare, iar dacă este vid, el se 
vaită întruna”. 

Pentru Ye şi Ti Li medicina tradițională recomandă stimu- . larea 
anumitor puncte speciale. Astfel: 

* pentru bolnavii care râd fără 
încetare sau plâng cu gemete, 
punctul „Podișul cel mare” - 
VS7 - (fig. 87), situat la mijlocul 
pumnului - dispersie. 

Alte indicaţii: insomnie, 


„Calea spiritului“ 


i ; sd „Punctul stăpinirii 
hipertensiune arterială - de sine“ 
dispersie: 

„Podişul cel mare“ 


* pentru crizele de mutism, 

„Punctul stăpânirii de sine” - CS 

- (fig. 87), situat în apropierea 

marginii interne a antebraţului, la 

o măsură deasupra pliului 

pumnului - dispersie. 

Alte indicaţii: 

*  palpitaţii - dispersie; hipotensiune arterială - tonifiere; 

* pentru orice isterie, folosiți punctul denumit, Ca/ea spiritului ” C4 
- (fig. 87), situat la 1,5 măsuri deasupra pumnului, în apropierea marginii 
interne a antebraţului - dispersie. 

Alte indicaţii: arterite - tonifiere. 


Fig. 87. 


Kuatsu! 

Primele mărturii despre folosirea masajului sau a altor tehnici 
manuale în scopul reanimării unui bolnav în stare gravă le găsim în 
tratatul medicului chinez Ko-Hong (281-340 e.n.), Tcheou-Heou-Pei- 
Tsi-Fang (,„Prescripţii de urgenţă”), reeditat de mai multe ori. Într-unul 
din capitolele sale, autorul menţionează cum poate fi salvat de la moarte 
un bolnav în stare gravă, dacă i se ciupesc energic urechile. 

O parte din metode au fost preluate de către japonezi, care le-au 
adus îmbunătăţiri substanţiale. Primul tratat de medicină de urgenţă în 
limba-japoneză, numit K6keisai Kyâh6, apare în anul 1790. 

Manevrele Kuatsu au fost multă vreme păstrate în mare secret, ele 
fiind practicate de un foarte restrâns număr de medici. Treptat au fost 
admişi în rândul lor şi unii sportivi, pentru a putea veni în ajutorul 
colegilor lor accidentați cu ocazia competițiilor tradiționale de Judo, 
Karate, Aikido şi Kendo. Candidaţii pentru lecţii Kuatsu erau în mod 
riguros selecționați, ei trebuind să treacă cu succes câteva probe, unele 
din ele chiar dificile, printre care o ştrangulare de probă reanimată prin 
metoda Kuatsu. 

Primele urgențe care au beneficiat de metoda Kuatsu au fost 
lpotimia, sincopa, loviturile violente cu pierderea cunoștinței. 

Pentru Kuatsu se folosesc masajul, percuţia, presiunea anumitor 
zone sau puncte de pe corp, executate cu ajutorul degetelor, palmei, 
pumnului, cotului, genunchiului sau călcâiului. Cele mai multe dintre 
manevre sunt destul de uşor de executat, chiar fără o pregătire de 
specialitate. Aplicate cu mare iuțeală şi precizie, ele .pot acționa de la 
distanță, în mod reflex, asupra inimii şi plămânului, în extremă suferință 
în urgențele amintite. 

Europenii au luat cunoștință despre metodele Kuatsu pentru prima 
dată în anul 1925, grație lucrărilor lui J]. Regnault și E. Winter. 

Pentru cei interesaţi să folosească această metodă de reanimare, în 
cazul unei lipotimii, sincope, lovituri violente, înecaţi, spânzurați etc., 
vom expune cele mai simple manevre ce pot fi întrebuințate de oricine, 
după simpla lectură a rândurilor ce vor urma. 


| Termenul este de origine japoneză (Kua = viaţă; Tsu = tehnică), el definind manevrele de 
reanimare (revenire la viață). 


Lovituri la cap: 

e masaj blând pe tâmple şi ceafa (fig. 88 a,b); 

e percuţii uşoare cu palma pe regiunea lombară (şale), iar cu vârful 
degetelor, pe vertebra III lombară (fig. 88 c). 

Lovituri la gât: 
e percuţii uşoare cu vârful degetelor pe vertebra VII cervicală (fig. 88 
d). Această vertebră este cea mai proeminentă. 
Lovituri la testicule: 
e percuţii cu pumnul pe marginea internă a tălpilor (fig. 89). 
Leşin-sincopă: 

e se va deschide gura bolnavului în mare grabă, prin apăsare cu două 
degete pe obraz, între maxilare; pentru uşurarea acestei manevre, mai 
înainte se va ciupi obrazul (fig. 90 a): 

e se va apăsa puternic cu unghia, în șanțul dintre gingia şi buza 
superioară (fig. 90 b). 

Înecaţii: 

e victima va fi luată în spate (fig. 91) sau se aşază pe un butoi sau capră, 
cu faţa în jos; în aceste două ultime poziţii se va percuta uşor cu palma 
pe spate; 

e dupăcea vărsato cantitate apreciabilă de apă (într-una din poziţiile de 
mai sus) şi îşi va relua cunoştinţa, se continuă prin alte manevre: se 
aşază în poziţie orizontală, cu membrele inferioare întinse, iar celor 
superioare salvatorul le va imprima mişcări de rotaţie. 

Dacă manevrele au rămas fără rezultat, victima se pune în poziție 

şezând, cu capul aplecat în faţă; salvatorul, susținându-i pieptul cu o 

mână, îi va percuta rapid întreaga coloană vertebrală, cu cealaltă. 


După reanimare, victima va fi ajutată să se ridice şi, însoţită de 
salvator, va face mici plimbări. Pe timpul plimbării i se va percuta uşor 
spatele cu palma. 

Spânzurații: 

e se taie cât mai repede posibil cordonul de care s-a spânzurat victima, 
apoi se va așeza pe un scaun; această poziție îi va favoriza reluarea 
respirației cât şi executarea în cele mai bune condiţii a altor manevre: 
masajul cefei (fig. 88 e) şi percuţia cu vârful unui deget pe vertebra 
VII cervicală (fig. 88 d); plasarea unei surse de căldură (o ţigaretă 
aprinsă) în apropierea degetului mare de la picior. 


Fig. 90. Fig. 91. 


Lipotimia 

Una din urgențele medicale care beneficiază de serviciile 
acupuncturii sau chiar ale presopuncturii este şi lipotimia sau, în termenii 
medicinii populare, leșinul. 

Un asemenea accident survine fie din cauza unei proaste irigații cu 
sânge a creierului, fie produs de o durere violentă, de un şoc emoțional 
puternic, lipsă de aer sau căldură excesivă (cu ocazia unei aglomeraţii). 

În momentul iniţial persoana respectivă simte cum totul șe 
învârtește în jurul său, apoi cade, pierzându-și cunoștința. În această stare 
faţa devine palidă, extremităţile reci, pulsul greu perceptibil, iar pupilele 
se micșorează. 


Cei mai mulţi dintre cititori cunosc, de bună seamă, măsurile de 
urgentă ce se impun într-o asemenea situaţie. Le reamintim, totuşi: 


e bolnavul va fi aşezat orizontal, cu capul mai jos decât picioarele, 
într-un loc bine aerisit; 


e i se vor desface hainele; 
e va fi bătut ușor pe față cu palma sau cu o batistă muiată în apă rece; 
e i se va pune sub nas, să inspire, oţet, amoniac sau eter. 


X„Șantul cu apă“ 


Fig. 92. Fig. 93. 


Pe lângă aceste manevre folosiţi şi presopunctura: 

* Întrucât medicina energetică consideră lipotimia ca fiind produsă 
de vidul energetic din meridianul cordului, se va masa un punct de pe 
acest meridian, al cărui nume este foarte sugestiv în legătură cu acţiunea 
sa. Acest punct este „Bucuria de a trăi” - C9! (fig. 92), situat în 
apropierea unghiei degetului mic de la mînă - ronifiere. 

EI poate fi stimulat de urgenţă prin strângerea energică a vârfului 
acestui deget. 

e  Unaltpunct eficient şi uşor de reperat este „Șanțul cu apă “ - 
VG25 - (fig. 93), situat sub nas, pe buza superioară - tonifiere. 

Alte indicaţii: sincopă - tonifiere. 

Atenţie! Nu confundați lipotimia cu: sincopa (oprirea bruscă a 
bătăilor inimii şi respirației), apoplexia (pierderea bruscă a cunoștinței, 


! Groparii Evului Mediu, înainte de înhumarea cadavrelor, pentru a se convinge că nu au 
de-a face cu o moarte aparentă, le mușcau vârful degetului mic de la mână, în apropierea unghiei. 
Pentru acest considerent, respectivul punct mai este cunoscut şi sub numele de „Punctul cioclilor”. 


paralizia unei jumătăţi de corp și respirație zgomotoasă; coma isterică 
(vezi „Isteria”): convulsiile (vezi „Convulsiile”). 


Lumbago 

Prin lumbago se înţelege suferinţa coloanei vertebrale la nivelul 
segmentului său lombar, cunoscut în termenii medicinii populare sub 
numele de șale. Principala, sa caracteristică este durerea, care poate fi 
acută (vie, persistentă şi insuportabilă) sau cronică (permanentă şi 
suportabilă), pe fondul căreia se pot instala crize acute. Bolnavii mai 
prezintă contractura muşchilor regionali şi limitarea mișcărilor, ceea ce 
va împiedica o activitate normală. În stadiul cronic, când durerea este 
suportabilă, crizele acute se instalează după un efort mare sau brusc, după 
un mers prelungit pe jos sau stat mult timp în picioare. La declanşarea 
crizelor dureroase, un rol de seamă îi joacă frigul și umezeala. 

Cauzele lombalgiilor sunt numeroase, pe primul plan situându-se 
bolile articulaţiilor lombo-sacrate, leziunile mușchilor şi ale ţesuturilor 
fibroase locale, dar mai ales hernia discului intervertebral lombar. De 
multe ori în spatele unei dureri de şale se pot ascunde unele boli de rinichi 
ale organelor genitale (atât la femei, cât şi la bărbaţi), procese infecțioase 
locale, tumori (metastaze la nivelul vertebrelor) etc. După înşiruirea 
acestor boli ce pot fi însoţite de lombalgii, se poate trage o importantă 
concluzie: pentru orice lombalgie trebuie să vă adresaţi medicului, chiar 
dacă se ameliorează după unele tratamente. 

Si vechii chinezi cunoșteau această boală. lată ce se scrie în 
NEI-KING „Când Tching (meridianul veziculei biliare) este în suferință 
se produc dureri în regiunea rinichilor... bolnavul nu se mai poate apleca 
nici în față, nici înapoi, nici să-și întoarcă capul într-o parte sau alta, căci 
acest Tching trece prin gât, umeri şi marginile corpului. În acest caz 
trebuie înțepat şi sângerat punctul Jang Ling Tsiuann („Izvorul podişului 
extern”), dar nu în sezonul cald...” 


„Poarta destinului“ 


„IZvorul podişului 
extern“ 


„Bariera lahg“ 
Fig. 94. Fig. 95. 


* Masaţi deci punctul „Jzvorul podișului extern” - VB34 (fig. 94), 
situat în scobitura de sub genunchi, pe faţa antero-externă, la unirea 
celor două oase, tibia şi peroneul - dispersie. 

Alte indicaţii: boli de muşchi şi sechele după poliomielită la membrele 
inferioare - tonifiere. 

Dar tot medicina tradițională ne mai spune că lombalgiile se 
datoresc şi unui blocaj energetic în meridianul Vasul Guvemor. Pentru a 
le ameliora, masaţi şi următoarele două puncte: 

* „Poarta destinului” - VG4 - (fig. 95), situat sub vertebra II 
lombară - dispersie. 

Alte indicaţii: impotenţa sexuală, reanimare, sportivi şi artişti (pentru 
creşterea condiţiei fizice) 

- tonifiere. 

„Bariera LANG ” - VG3 - (fig. 95, situat sub vertebra IV lombară 

(prin corpul acestei vertebre trece orizontala ce uneşte marginile 
superioare ale oaselor bazinului) - dispersie. 

Alte indicaţii: dureri postoperatorii - dispersie pareza gambei şi a labei 
piciorului - țonifiere. 


Masajul energetic al trunchiului 
V-aţi întrebat vreodată de ce vă simţiți reconfortat după o fricție 
bună pe spate, executată ori de câte ori sunteţi obosit sau bolnav? V-aţi 
mai întrebat, de ce, în asemenea ocazii, se fricționează mai mult spatele și 


nu alte segmente ale corpului? Iată răspunsul la aceste întrebări: în timp 
ce se masează spatele sunt interceptate numeroase puncte situate pe 
meridianele care îl brăzdează - vasul Guvernor şi vezica urinară. Pe 
acesta din urmă se găsesc câteva puncte cu acţiune specială, numite 
puncte Shu. Ele au legături energetice cu cele mai multe din organe: 
inimă, plămân, ficat, stomac, splină etc. În timpul masajului punctele Shu 
sunt şi ele stimulate și astfel, indirect, sunt stimulate şi organele cu care 
sunt legate energetic. Așa se explică acea stare de bine, de confort, 
resimțită în urma masajului, care acţionează indirect asupra tuturor 
organelor. 

Punctele Shu mai au o calitate: aceea de a acţiona, chiar dacă sunt 
masate, numai atunci când organele respective sunt într-un dezechilibru 
energetic. Așa se explică de ce chiar masajul unui nespecialist este urmat 
de bune rezultate. 

Pe lângă acest masaj nesistematizat al spatelui, practică răspândită 
în toată lumea, se mai folosește, de curând, în unele țări occidentale, un 
masaj sistematizat al trunchiului, denumit masaj energetic, deoarece are 
drept scop mobilizarea energiilor. De fapt acesta este un masaj liniar 
executat cu unul sau două degete. Aşa cum se observă în fig. 96-99, se 
masează anumite trasee liniare de pe feţele trunchiului. La început 
manevrele vor fi blânde, ca apoi pe parcurs să crească în intensitate. 

Aceste manevre sunt: 

- masajul liniei mediane anterioare, între pubis şi barbă, apoi al 
liniilor situate pe flancuri și torace (fig. 96); 


Fig. 96. Fig. 97. 


-masajul liniilor situate pe fețele laterale ale gâtului, trunchi şi 


coapse (fig. 97); 
AI i 


Fig. 9. Fig. 99. 


- masajul blând al liniei mediane posterioare, al liniilor de pe faţa 
posterioară a trunchiului, în sens descendent (fig. 98): 

- masajul liniei mediane posterioare până în creștetul capului, pe 
liniile de pe ceafa și partea superioară a spatelui (fig.99). 

Acest masaj poate fi executat de profesionişti şi neprofesionişti, de 
trei ori pe zi, la sfârşitul şedinţelor de acupunctură sau de presopunctură. 


Menopauza (tulburări) 

Menopauza sau încetarea menstruației survine în mod fiziologic, 
de obicei între 45 şi 48 de ani, datorită scăderii funcţiei hormonale. 

Menopauza debutează prin scăderea şi rărirea menstruației, 
modificări ale caracterului (tristeţe sau iritabilitate), palpitaţii, bufeuri de 
căldură, dureri de cap, amorţeli, zgomote în urechi, creşterea tensiunii 
arteriale. Acest episod fiziologic se tratează, când situaţia o va impune, 
numai de către medic. 

Pentru orice tulburare survenită cu ocazia menopauzei acupunctura 
şi chiar presopunctură sunt de mare folos şi niciodată dăunătoare. 


Deci, este bine ca toate femeile să 
rețină un punct destul de eficient, 
„Stâlpul cerului”- V10 - (fig. 100), 
situat pe orizontala ce trece prin 
comisura buzelor, la aproximativ 1,5 
măsuri, de o parte și de alta a liniei 
mediane posterioare. Acest punct va fi 
masat prin manevra de tonifiere pentru 
menopauză cu bufeuri de căldură, 
însoţite de transpirații reci (din punct 
de vedere energetic INN), şi dispersie, 
pentru bufeuri de căldură, însoţite de 
sudori calde (din punct de vedere 
energetic IANG). 


= 
„Stâlpul cerului“ 


Fig. 100. 


Menstruaţia (tulburări) 

Menstruaţia este scurgerea fiziologică de sânge uterin, ce survine 
la un interval de 24—32 de zile (în 1. latină: menstruus = în fiecare lună), 
la o femeie normală, în anii perioadei de reproducere. Durata medie a 
hemoragiei este de 3 zile, iar pierderea de sânge, de 50-100 ml. O abatere 
de la această regulă înseamnă o menstruație anormală, cauzele sale fiind 
de natură inflamatorie, endocrină sau tumorală. 

Tulburările de menstruaţie pot beneficia de stimularea anumitor 
puncte cu ajutorul acupuncturii şi al presopuncturii. Redăm mai jos 
tulburările de menstruaţie și punctele cele mai eficiente. 


„Regiunea 
celor trei Inn“ 


„Muntele Kroun Lun“ 


Fig. 101. Fig. 102. 


Menoragia sau menstruaţia prelungită mai mult de 7 zile: 
*  „„Reuniunea celor trei INN” — SP6 - (fig. 101), situat la 4 măsuri 
deasupra maleolei interne - fonifiere. 
Alte indicaţii: menopauză. Îmbătrânirea precoce a unor femei - 
tonifiere. 
Dismenoree sau menstruaţia însoțită de dureri: 
„Muntele Kroun Lun” — V60 - (fig. 102), situat în scobitura 
dintre maleola externă şi tendonul lui Ahile - ronifiere. 
Alte indicaţii: pentru grăbirea naşterii şi eliminarea placentei 
-tonifiere (procedeul este foarte mult folosit în China). 


„Fiul prințului“ 


Fig. 103. Fig. 104. 

Alte remedii: infuzie de coada şoricelului (2 căni pe zi, 8 zile la rând, 
înaintea menstruației), infuzie de flori de muşeţel (1-2 căni pe zi până la 
încetarea durerilor), infuzie de frunze de melisa (1- 2 căni pe zi); 
cataplasme calde cu frunze de varză pe partea inferioară a abdomenului. 

Menstruaţia neregulată sau nerespectarea intervalului de 24-32 de 
zile: 

*  „„Hleleșteul însorit” - TF4 - (fig. 103), situat pe faţa dorsală a 
mâinii, în apropierea pliului pumnului - dispersie (pentru o menstruație 
care vine în avans); 

* „Fiul prințului” - SP4 - (fig. 104), situat la mijlocul marginii 
interne a labei piciorului - fonifiere (pentru o menstruaţie care întârzie). 

Alte indicaţii: dureri testiculare - dispersie. 


Migrena 

De cele mai multe ori migrena este confundată cu cefaleea. Pentru 
evitarea unei astfel de greşeli, trebuie spus, de la bun început, că migrena 
este localizată la o jumătate de cap, pe când cefaleea la întregul cap, ea 
putând fi accentuată într-o anumită regiune: occipitală, frontală, parietală 
sau temporală. 

Migrena se manifestă sub forma unei crize dureroase localizată la o 
jumătate de cap, având o durată de câteva ore sau chiar zile. Cu un debut 
în adolescentă, această suferință se întâlnește mai ales la femei, ea fiind 
favorizată de menstruaţie, oboseală, abuz de alcool sau de tutun. 

Cauzele migrenei pot fi: digestive (disfuncţii ale intestinului şi 
veziculei biliare), inflamatorii (sinuzită), senzoriale (tulburări de vedere), 
reumatismale (artroză cervicală), circulatorii etc. 

O durere migrenoidă se localizează mai frecvent la ochi, frunte, 
tâmple, ea fiind însoțită şi de alte fenomene, ca: lăcrimare, umflarea 
pleoapei, greţuri, vărsături. 

Medicina tradițională descrie două tipuri de migrenă: 


m 0 suf3 

„Fundul văii“ 


Fig. 105. Fig. 106. 

* prin exces de energie INN, caracterizată prin dureri profunde, 
difuze şi permanente, mai ales noaptea; pentru o asemenea migrenă se 
va masa punctul „Fundul văii” - IG - (fig. 105), situat la unirea celor 
două oase prin prelungirea degetelor mare şi arătător de la mână - 
tonifiere. 

* prin exces de energie ILANG, caracterizată prin dureri vii, ce survin 


mai ales ziua; pentru o asemenea migrenă se va masa punctul „O sută 
de adunări”- VG19 - (fig. 106), situat în depresiunea dinapoia 
creştetului capului - dispersie. 
Alte indicaţii: somnolenţă, pierderea memoriei, în scop stimulativ 
(sportivi şi artişti) - fonifiere. 
În timpul unei crize puternice se vor mai masa și următoarele 
puncte: 
„ Valea adunării - VB8 (fig. 106), situat la o măsură deasupra 
marginii superioare a urechii - dispersie; 
* „„Bambuși în grămadă" - V2 - (fig. 106), situat la extremitatea 
internă a sprâncenelor - dispersie. 
Alte indicaţii: sportivi şi artişti (crește acuitatea vizuală) - tonifiere. 
„Poarta urechii “ — TR23 - (fig. 106), situat în scobitura din faţa 
urechii, ce se formează când se deschide gura - dispersie. 
* Pentru orice migrenă mai pot fi masate, blând, fruntea, ceafa şi 
punctul dintre sprâncene - dispersie). 
Pentru migrene cu localizare în orbită se recomandă masajul lobului 
urechii, în dispersie. 
Alte remedii: comprese cu apă rece pe cap, infuzie de iasomie (2-3 
căni pe zi); infuzie de flori de tei (3 căni pe zi); infuzie de mentă (3 căni 
pe zi). 


Miopia 

Printre defectele principale ale vederii se numără şi miopia, în care 
caz subiectul vede mai bine de aproape decât de la distanță. Ochiul 
miopului fiind mai lung, imaginea se formează înaintea retinei. Un astfel 
de defect se corectează foarte bine cu ochelari sau cu lentile de contact. 

Medicina energetică ne spune că vederea unui om depinde în mare 
măsură și de echilibrul energetic din meridianele ficatului şi stomacului. 
Cât despre miopie ea poate fi de tip IANG (cu ochi mari și scoși în afară) 
şi INN (cu ochii înfundaţi în orbite). 

Acest defect de vedere, ne mai spune medicina tradițională, poate 
beneficia pe masarea anumitor puncte. Această metodă, foarte răspândită 
în China, este practicată în masă, încă de la vîrsta preșcolară. Toţi copiii, 
după un program bine stabilit, îşi masează zilnic timp de 2-3 minute, câte 
2-3 puncte. Acest tratament, cu scop preventiv, este compus din mai 


multe cure, cu pauze între cure de 2 săptămâni. O cură cuprinde 10 
şedinţe. 

Pentru cei interesați în efectuarea unui astfel de tratament 
profilactic sau chiar curativ, vom expune câteva puncte uşor de reperat: 


„Frimeşte lacrimile“ 


"i 


„Pa/ru pefe albe“ 


„Mlaşhna 


2rpa Ș 3 vînfurilor 
„Marea scobitură“ iei 


Fig. 107. 

„Primeşte lacrimile” — S4 — (fig. 107), situat sub marginea 
orbitei - fonifiere. 

Alte indicaţii: lăcrimare, spasmele pleoapelor - dispersie. 

* „Patru pete albe” - S5 - (fig. 107), situat sub punctul de mai sus, 
într-o mică scobitură - tonifiere. 

Alte indicaţii: nistagmus, spasmele pleoapelor - dispersie. 

* „Marea scobitură” — S6 - (fig. 107), situat la unirea verticalei ce 
trece prin pupilă (subiectul privind înainte) cu orizontala de sub nas - 
tonifiere. 

„Mlașştina vânturilor ” — VB20 - (fig. 107), situat pe ceafa, pe 
orizontala ce trece pe sub lobul urechii, în scobiturile de sub 
protuberantele occipitale - tonifiere. 

Alte indicaţii: febră, glaucom, - dispersie. 


Nevralgia sciatică 
În anumite boli durerea iradiază de-a lungul unui traseu liniar. O 
astfel de durere urmează de fapt traiectul unui nerv, numindu-se 
nevralgie. Ea va purta întotdeauna numele nervului în suferință. Printre 


nevralgiile cele mai des întâlnite este cea a nervului sciatic, nervul cel mai 
lung și cel mai gros din organism, care inervează membrul inferior. 

Nevralgia sciatică debutează cu ocazia unui efort, când bolnavul 
spune că „i s-a rupt ceva la şale”. Durerea de la șale va iradia ulterior de-a 
lungul membrului inferior, fiind însoţită de amorţeli şi furnicături. La 
strănut, tuse sau mișcări bruște, durerea se accentuează. Pentru a evită 
creșterea durerilor, bolnavul adoptă poziţii care nu-i provoacă suferință, 
de obicei cu şoldurile şi genunchii îndoiți, nu face mişcări inutile, se 
fereşte să tuşească sau să strănute. Când durerile devin cronice şi nu au 
fost luate măsurile necesare chirurgicale, se pot instala complicaţii: 
pareze sau paralizia piciorului, cu pierderea sensibilităţii locale. 

Medicina tradițională consideră nevralgia sciatică ca fiind produsă 
de energii perverse (vânt, frig, umezeală) care pătrund în muşchi. Boala 
se va produce numai atunci când energia Wei, de apărare, este ineficientă 
sau când efortul fizic a fost prea mare şi brusc. La declanşarea crizei 
contribuie o oboseală excesivă. 


_„Săritor în cerc“ 


„Muntele Kroun Lun“ 
sau „Punctul aspirină“ 


„Muntele Kroun Lun“ 


Fig. 108. Fig. 109. 
Pentru combaterea durerilor, medicina tradițională recomandă 
reechilibrarea energiilor  perturbate, cu ajutorul  acupuncturii, 
auriculopuncturii şi masajului. S. de Morant susține că: 


* punctul cel mai eficace este „Muntele Kroun Lun ” — V60 - (fig. 
108 şi 109) numit, pentru calităţile sale antialgice deosebite, şi „Punctul 
aspirină”. El se găseşte în scobitura dintre maleola externă şi tendonul 
lui Ahile - fonifiere. Acest punct va fi masat în dispersie pentru durerile 
difuze şi ameliorate la căldură și în fonifiere pentru durerile vii şi 
ameliorate Ia frig. 

* Întrucât durerile unei astfel de boli se datoresc şi perturbării 
energiilor din meridianul veziculei biliare, se va mai stimula şi punctul 
„Săritor în cerc * — VB30 - (fig. 109), situat pe faţa extremă a șoldului, 
în zona sa cea mai proeminentă - dispersie sau tonifiere - în funcţie de 
caracterul energetic al durerii. 

Alte indicații: sportivi, pentru tonifierea musculaturii membrului 
inferior -fonifiere. 

După masarea acestor două puncte se va executa un masaj liniar, 
pe faţa posterioară a membrului inferior, insistându-se pe punctele 
dureroase întâlnite în timpul masajului (fig. 109). 


Nevralgia de trigemen 

lată o altă suferință în numele căreia se consumă antinevralgice de 
tot felul, de cele mai multe ori peste măsură, fără a se ști, probabil, că ea 
se numără printre marile beneficiare ale acupuncturii şi presopuncturii. 
Se ştie oare de către acești bolnavi că banalul antinevralgic în cantități 
mari poate fi dăunător sănătății? Fenacetina, nelipsită din compoziția 
celor mai multe antinevralgice, este una din substanţele responsabile de 
producerea cancerului vezical. 

Nevralgia facială se datorește lezării ramurilor senzitive ale 
nervului trigemen, care inervează fata, dinţii şi limba. Întâlnită mai ales la 
femeile în vârstă, o astfel de nevralgie se manifestă sub forma unor crize 
dureroase, de scurtă durată, localizate la o jumătate de faţă. Uneori este 
însoțită de lăcrimare, congestionarea ochilor şi spasme musculare locale. 
Criza dureroasă poate fi provocată de infecţii dentare, sinuzite, tumori ale 
feței. De multe ori criza apare fără o cauză precisă, durerea fiind 
declanșată de mestecatul alimentelor, de pătrunderea aerului în gură. 
formele cronice şi rebele la tratament ajung, de cele mai multe ori, pe 
masa de operaţie. 

Pentru cei interesaţi să folosească presopunctură într-o astfel de 


nevralgie, prezentăm câteva puncte dintre cele mai eficace: 

//eru foarta... 
pre Urechije 


„Marea scobrfură“ 


Fig. 110. 


* „„Gaura pupilei” — VBI (fig. 110), situat în apropierea unghiului 
extern al ochiului - dispersie. 

„Marea scobitură ”- S6 - (fig. 110), situat la unirea verticalei ce 
trece prin pupilă (bolnavul privind înainte) și orizontala dusă sub nas - 
dispersie. 

Alte indicaţii: sinuzită maxilară - dispersie sau tonifiere, în funcţie de 
caracterul energetic. 

* „, Valea adunării “ — VB8 -(fig. 110), situat la o măsura deasupra 
marginii superioare a urechii - 

dispersie; 

„Poarta urechii" TF23 - (fig. 110), situat în scobitura din fața 
urechii, ce se formează când se deschide gura - dispersie; 

* „„Bambuși în grămadă” — V2 - (fig. 110), situat la extremitatea 
internă a sprâncenei - dispersie. 
Alte indicaţii: strabism - tonifiere. 


Obezitatea 
Un alt atribut pe care omul îl plăteşte vieții modeme este și 
obezitatea. 
Cei mai mulţi obezi se luptă cu foamea din considerente pur 
estetice. Medicii însă combat obezitatea prin toate mijloacele posibile, 


conştienţi fiind de efectele sale dăunătoare asupra sănătăţii. O statistică 
recentă, în acest sens, ne spune că după vârsta de 50 de ani, un obez din 
doi se consideră un diabetic sau prediabetic, că inima sa este mai mare şi 
mai grea decât a unui om slab, iar insuficienţa cardiacă, de două ori mai 
frecventă. Aceeași statistică ne mai arată că obezii sunt mai amenințați de 
hipertensiune arterială, ateroscleroză, boală artrozică sau infecții. 

Motive, deci, sunt suficiente pentru a determina începerea unui 
tratament mai înainte ca obezitatea să se instaleze, mai ales la cei cu astfel 
de bolnavi în familie, ştiut fiind rolul eredității în transmiterea 
predispoziției depunerii de grăsimi. 

Metoda de slăbire cea mai cunoscută este reducerea rației 
alimentare la nevoile zilnice. Un proverb indian spune: „Mâncarea de 
dimineaţă să o consumi singur, cea de la prânz împarte-o cu prietenii, iar 
cea de seară dă-o dușmanului”. 


„Plată cruntă“ 
(e a e 


Fig. II]. Fig. 112. 


„Poarta spiritului“ 


_ „Punctul foamei“ 


Conformându-ne ciclului zilnic al energiei, ar trebui să mâncăm o 
singură dată pe zi, cel mai indicat interval de timp, în acest sens, fiind în 
prima jumătate a zilei, între orele 10-13. Persanii Marelui Imperiu, cu 
toate că nu mâncau decât o dată pe zi, s-au dovedit foarte puternici în 
lupte. Filozoful Socrate spunea despre acei care mănâncă mai mult de 
două ori pe zi că sunt „barbari”. Mâncând puţin, dar mestecând mult, ne 
spune medicina tradițională, contribuim la o mai bună absorbţie a 
energiilor din alimente. 

Persoanele cu poftă de mâncare crescută pot apela la serviciile 
acupuncturii și chiar ale presopuncturii, întrucât stimularea următoarelor 
puncte contribuie la diminuarea sa: 

e „„Platăcruntă “ - S45 - (fig. 111), situat lângă unghia degetului II 
de la picior - fonifiere (cu unghia). 

Alte indicaţii: indigestie, edeme - ronifiere. 

* „Poarta spiritului” (fig. 112), situat în foseta triunghiulară de pe 
pavilionul urechii - tonifiere (cu unghia). 


„Împărțirea apelor“ 
sau 
„Punctul taliei“ 


Se uit 


P 
Fig. 113. 


* „Punctul foamei (fig. 112), situat la faţa urechii, pe obraz - tonifiere 
(cu unghia). 

Eliminarea lichidelor în exces contribuie, de asemenea, la procesul de 
slăbire. lată un punct cu această acţiune, al cărui nume este foarte 
sugestiv, „Împărțirea apelor” - VCO - (fig. 113), situat la | măsură 
deasupra ombilicului. Acest punct mai este cunoscut şi sub numele de 
„Punctul taliei ” - tonifiere. 

Alte indicaţii: edeme - tonifiere. 

Ce trebuie să mai facă un obez? Să se prezinte la medic, deoarece 
obezitatea nu este numai consecinţa unei supraalimentaţii, ci şi a unor 
boli ale glandelor cu secreție internă (hipofiză, tiroidă, ovare); să nu 
folosească medicamente pentru „slăbire” (diuretice sau amfetamine), 
deoarece ele sunt nu numai ineficiente, dar chiar periculoase. 


Oboseala 

Ca și durerea, oboseala este o suferință cunoscută de toată lumea. 
Ambele sunt semnale de alarmă pe care organismul le trage când se află 
în pericol, pentru a se lua măsurile necesare, în timp ce durerea ne dă de 
veste că într-o anumită regiune are loc un proces de distracţie a 
ţesuturilor, oboseala ne avertizează că rezervele organismului încep să se 
epuizeze. 

Oboseala, acest fenomen atât de răspândit în secolul nostru, se 
manifestă prin dureri în tot corpul, cu deosebire de cap, scăderea atenţiei, 
întârzierea reflexelor, toate acestea influențând, în mod negativ, 
randamentul în muncă. 

Spre deosebire de această oboseală, survenită în urma unui efort 


fizic prelungit, fiecare dintre noi cunoaşte o oboseală „normală”, după o 
zi de muncă, care dispare însă după cele opt ore de somn, din timpul 
nopții. După o astfel de oboseală vă treziri dimineaţa odihniţi şi bine 
dispuşi. 

Pentru oboseala permanentă adresați-vă medicului, deoarece ea 
poate fi un semn revelator al unei boli, încă nemanifestă, ca de exemplu 
cancerul, tuberculoza, hepatita etc. 

Pe lângă această oboseală fizică, secolul nostru mai este confruntat 
cu un alt tip de oboseală - psihică - cunoscută şi sub numele de astenie. Ea 
este în continuă creştere, datorită noului mod de viață, din care consumul 
medicamentelor stimulente al cafelei, alcoolului și tutunului este nelipsit. 
Or, se ştie că toate acestea, pe lângă stresurile zilnice, sunt factorii care se 
află la originea asteniei. O astfel de oboseală se caracterizează prin dureri 
de cap, insomnie, scăderea capacității muncii intelectuale, irascibilitate 
sau, dimpotrivă, apatie. 

Cât priveşte tratamentul oboselii psihice, el este obiectul 
medicului, în timp ce al oboselii fizice depinde, în cea mai mare măsură, 
de fiecare dintre noi. Pe primul plan se situează prevenirea oboselii prin 
alcătuirea unui program de lucra raţional, intercalat cu pauze, cînd se vor 
executa exerciţii fizice de scurtă durată. La terminarea programului un 
duş reconfortant este bine venit. În orele libere se recomandă plimbări pe 
jos sau activităţi sportive adecvate vîrstei. 

De menţionat că drogurile stimulente nu constituie cel mai eficient 
tratament al oboselii, ele producând obişnuință, devenind, cu vremea, 
chiar toxice. 

Medicina tradițională ne vine în ajutor cu metodele sale pentru 
combaterea oboselii, care este consecinţa dezechilibrului energiilor long 
ŞI Wei. 


„AI treilea 


i ri 
„Palatul celor interva 


O sută de oboseli“ 


Fig. 115. 


Oboseala, fiind o suferință destul de frecventă reţineţi următoarele 

două puncte: 

„Palatul celor o sută de oboseli” - VGI13 - (fig. 114), situat sub 
vertebra I dorsală (deasupra sa se află vertebra cea mai proeminentă, a 
Vil-a cervicală) - tonifiere. 

Alte indicaţii: reanimare (Kuatsu), sportivi şi artişti (pentru creşterea 
condiţiei fizice) - fonifiere. 

+ Pentru oboseala fizică și psihică aveţi la îndemână un punct extrem 
de eficace, denumit „1 treilea interval” - S36 - (fig. 115), situat la trei 
măsuri sub vârful rotulei, între cele două oase ale gambei (tibia şi 
peroneul) - tonifiere. 

Acest punct mai poate fi stimulat cu ajutorul unei țigarete aprinse, 

care se va apropia de piele, la 1 cm, având grijă să nu producem arsuri. 

Irochezii, unul din triburile indiene din America, stimulează acest 

punct pentru prevenirea oboselii şi ameţelilor. Ei sunt muncitorii preferați 
pentru construcția clădirilor foarte înalte. Acest punct, pentru a fi mai 
uşor și mai repede stimulat, se tatuează. 

Pentru oboseala psihică se va masa şi rădăcina nasului. 


Palpitaţia 

Adeseori se prezintă la medic unele persoane alarmate de 
perceperea unor senzații anormale în regiunea inimii, sub formă de bătăi 
cu lovituri neregulate, însoțite uneori de amețeli şi senzații de „sfârșeală”. 
Aceste „bătăi de inimă”, numite palpitații, apar după un consum peste 
măsură, de cafea, ceai, alcool, sau fumat excesiv. Palpitaţiile se mai 
semnalează cu ocazia pubertăţii, menopauzei, aerofagiei, bolilor de 
stomac sau ale glandei tiroide. 

Ar fi imprudent să se spună că palpitaţiile nu pot fi un semn de 
suferință a mușchiului inimii. In acest caz, palpitațiile, de cele mai multe 
ori, sunt însoţite și de tulburări ale ritmului cardiac, care se observă numai 
pe electrocardiogramă. Un motiv serios, deci, să vă prezentaţi medicului, 
ori de câte ori palpitaţiile se repetă, în absenţa cauzelor amintite la 
început. 

Bătăile de inimă, ne spune medicina tradițională, se datoresc unui 
dezechilibru energetic în meridianele vase-sex şi cordului. Echilibrarea 


energiilor din aceste puncte cu acul sau cu ajutorul masajului, va fi 
urmată de dispariţia acestor „bătăi de inimă”. lată două puncte destul de 
uşor de reperat: 
„ Poarta vâlcelei” - VS4 (fig. 116), situat la 5 măsuri deasupra 
mijlocului pliului pumnului - dispersie; 
* ,„„Poala spiritului” - CT - (fig. 116), situat la extremitatea internă a 
pliului pumnului - dispersie. 


„Poarta viicelei“ căi 
e. 
3 ZPR A / 


vel 


=, „Miaştina 
i vînturilor 


Fig. 116. Fig. 117. 


Un alt punct eficace, pentru acţiunea sa asupra sistemului nervos 
vegetativ, este „Mlaștina vânturilor” - VB20 - (fig. 117), situat pe 
ceafă, pe orizontala ce trece pe sub lobul urechii, în scobiturile de sub 
protuberantele (proeminențe) occipitale - dispersie. 


Paralizia facială 

Prin paralizie facială se înţelege nefuncţionarea mușchilor unei 
jumătăţi de faţă. Această suferință se produce în urma lezării nervului 
facial pe traseul său. În funcţie de sediul leziunii, paralizia poate fi de 
două feluri: totală, când toate mișcările jumătăţii respective a feţei sunt 
absente, şi parțială, când bolnavul mai poate încreţi fruntea și mișca 
pleoapele din partea bolnavă. Paralizia totală, numită și periferică, de 
cele mai multe ori este de origine infecțioasă, pe când cea parțială sau 
centrală are drept cauze o hemoragie, tromboză sau tumori cu localizare 
cerebrală. 


Ambele forme de 
paralizie necesită un 
tratament cât mai precoce 
pentru a se preveni instalarea 
unei contracturi musculare, 
de cele mai multe ori 
ireversibilă. Deci, adresaţi-vă 
cât mai degrabă medicului, în 
cazul unei astfel de suferințe. „Marea 
î scobitură“ 
La tratamentul recomandat 
de specialist, adăugaţi chiar 
în prima zi acupunctură sau 
presopunctură. Fig. 8, 
Un astfel de tratament va începe prin masarea următoarelor două 
puncte: 
*  ,„„Poarta urechii” - TF23 - fig. 118), situat în scobitura din faţa 
urechii, ce se formează când se deschide gura - fonifiere; 
* ,, Marea scobitură “—S6- (fig. 118), situat la unirea verticalei ce 
trece prin pupilă (bolnavul privind înainte) şi orizontala dusă pe sub nas 
- tonifiere. 
Se va execută apoi un masaj liniar la nivelul feţei, conform fig. 118: 
a - din unghiul maxilarului inferior până în dreptul buzelor; 
b - din unghiul maxilarului inferior până la mijlocul obrazului; 
c - din unghiul maxilarului inferior până în faţa urechii. 
Toate aceste manevre vor dura 10 minute, având grijă ca ele să fie 
la început destul de blânde. Acest micromasaj al feţei se va repeta de trei 
ori pe zi, fără a neglija gimnastica facială recomandată de medic. 


„Poarta 
urechii“ 


Presopunctură mâinii 

Kinezia, o ştiinţă recentă, care studiază comunicările neverbale ale 
omului, ne spune că, după faţă, segmentul cel mai folosit în acest scop 
este mâna. De-a lungul vieţii fiecare individ îşi însuşeşte un limbaj 
propriu al mâinilor. Cu ajutorul lor el își poate exprima gândurile, 
sentimentele, unele acţiuni etc. Indiferent de gradul de cultură, fiecare 
popor, în urma unei experienţe proprii, şi-a făurit un al doilea limbaj, 
limbajul mâinilor. Până la dobândirea acestor excepţionale calităţi, 


mâinile au trecut prin diverse stadii de dezvoltare, de-a lungul evoluție' 
speciei umane. La începutul începuturilor mâinile au fost adevărate 
antene cu care Homo sapiens a luat contact cu lumea înconjurătoare şi cu 
propriul său corp. Cu vremea, ele i-au devenit şi primele instrumente cu 
care şi-a procurat hrană şi şi-a construit adăpost. Participând zi de zi la 
activitatea fiinţei superioare, mâna a devenit simbolul acesteia. De aici și 
denumirea, de către anglosaxoni, a fiinţei superioare, man, de la manus 
(în limba latină = mână). 

„Inteligenţa” mâinilor se datoreşte legăturilor lor directe cu 
creierul, de unde primesc toate comenzile. Elementele sale cele mai 
independente și mobile, degetul mare și cel arătător, ocupă o suprafaţă de 
proiecţie pe creier de 12 ori mai mare decât a piciorului. 

Pentru medicul tradiționalist mâna are şi alte semnificații. Ea este 
locul de proiecţie a tuturor organelor şi de trecere a şase meridiane 
principale. Pentru aceste motive mâna are o valoare diagnostică și 
terapeutică deosebită, mai ales la copil. Tradiția orientală ne spune că 
degetul mare corespunde plămânului şi ficatului, degetul arătător, 
intestinului gros; degetul mijlociu, circulației sângelui (la frig, acest deget 
degeră cel dintâi), degetul inelar, sistemului nervos; degetul mic, 
sexualității. 


Din punct de vedere 
energetic, mâna stângă 
este IANG, iar cea 
dreaptă, INN, această 
polaritate inversându-se 
la stângaci. Când unim 
cele două mâini, cu 


fujeolă 


ocazia unor momente pu ARI 
0 Pranspirahiei 
solemne, sau le frecăm 
A . . AA 
una de alta înaintea unui mincare 
scăzufiÎ—— — Conshipatie 


eveniment deosebit, nu 
facem altceva decât să 


uşurăm scurgerea 

energiilor de la un pol la 

altul, atât de necesară în ! 
aceste circumstanţe. Fig. 119. 


Prin aceste gesturi instinctive contribuim de fapt la liniştea 


sistemului nervos, solicitat în situaţiile amintite. 

Comparativ cu alte segmente ale corpului, mâna este folosită cu 
predilecție în scopuri terapeutice, în special la copii. Micromasajul mâinii 
este foarte răspândit în China, unde, conform tradiţiei, la băieţi se 
masează mâna stângă, iar la fetițe, cea dreaptă. 

Toate mamele este bine să rețină, pentru orice eventualitate, câteva 
boli benefice ale micromasajului mâinii (fig. 119). Iată-le: 

* rujeola (în prima zi de boală): se va masa degetul mare; 

e  pofia de mâncare scăzută: se va masa proeminenţa musculară de 
la baza degetului mare (în palmă); 

* diaree: se masează faţa palmară a degetului arătător, până la baza 
degetului mare (în palmă); 

e febră şi provocarea transpiraţiei: masaj circular în scobitura din 
palmă, apoi masaj liniar bifurcat, până la baza degetelor mijlociu şi 
inelar; 

*  tuseuscată: masaj linear pe faţa palmară a degetului inelar, până 
la pliul pumnului; 

*  enurezis: se va ciupi pulpa degetului mic, în fiecare seară, înainte 
de culcare; 

e  constipaţie: masaj liniar pe faţa palmară a degetului mic, până 
dincolo de pliul pumnului. 

Și adultul poate beneficia de un astfel de tratament. lată care sunt 
bolile (fig. 120): 

* astmul bronșic - dispnee (respiraţie dificilă: masajul pulpei 
degetului mare; 

* dureri de dinţi: masajul pulpei degetului arătător; 

*  impotenţă sexuală: masajul energic ai pulpei degetului mijlociu; 

*  transpirații nocturne: masajul pulpei degetului inelar; 

*  incontinență de urină, leşin, palpitaţii şi sincopă: masajul pulpei 
degetului mic; 

* tulburări de transpiraţie: masaj energic în scobitura palmei. 


ii 5 -Dureri dinți — -/mpofen/ă sexuală 
| In toate aceste cazuri Eriegţă pă n mec, 
masajul va fi energic, iar 
acolo unde va fi posibil, va 
fi înlocuit cu ciupire. 


Transprrahi nocturne 


-/ncon/finer fă 
— Ash bronsic de urină 
— rspnee lesin 
- Papi hai 
Sia 
-Tulburân 
de /ransprralie 


Fig. 120. 


Presopunctură tălpilor 

Cine şi-ar fi putut imagina că tălpile noastre, atât de bătătorite şi 
istovite de cele 10 vagoane pe care le transportă zilnic, de-a lungul zecilor 
de ani, sunt oglinzi ale sănătăţii? Ele mai posedă și o bogată claviatură cu 
zone reflexogene ce pot fi folosite în scopuri terapeutice. Toate aceste 
misterioase calități ale tălpilor sunt folosite de mii de ani de către 
popoarele Extremului Orient. În Japonia există specialişti care folosesc în 
exclusivitate piciorul în scop terapeutic și diagnostic, noua specialitate 
fiind cunoscută sub numele de sokushindo. 

Milenara metodă a început să fie folosită, în ultimele decenii, și în 
țările occidentale, ea fiind redescoperită şi pusă în toate drepturile de 
către W. H. Fitzgerald (S.U.A.) şi denumită, tot de el, zonoterapie. 

lată, deci, că şi acest neînsemnat segment al corpului, în lumina 
teoriilor medicinii energetice, a căpătat noi dimensiuni. Așa după cum se 
poate observa din fig. 121 a-b, tălpile noastre sunt locuri de proiecţie ale 
tuturor organelor. Astfel, pe talpa dreaptă se găsesc proiectate energetic, 


sub forma unor puncte sau zone mai mari, organele situate în jumătatea 
dreaptă a corpului (ficat, veziculă biliară, apendice, o parte din intestinul 
gros), iar pe cea stângă/ organele respectivei jumătăţi de corp (inimă, 
splină, cealaltă parte a intestinului gros): Restul celorlalte organe se află 
proiectate, deopotrivă, pe ambele tălpi. 

Deci, tălpile pot fi folosite în scop diagnostic şi terapeutic, în cazul 
unei îmbolnăviri, dacă se vor cerceta cu atenţie tălpile, se vor descoperi 
unul sau mai multe puncte dureroase, exact în locul de proiecție al 
organului suferind. Dacă acest punct va fi masat până la (dispariţia durerii 
locale, se poate ameliora respectiva suferință, mai ales durerile. Masajul 
se poate executa cu vârful unui deget, cu un beţigaș de lemn, stilou sau o 
baghetă de sticlă, cu capătul lor rotunjit. Durata unui astfel de masaj este 
de câteva minute, mai precis până la dispariţia durerii şi granulați- ilor de 
sub punctul respectiv. În felul acesta sunt deblocate toate energiile din 
corp, îmbunătățindu-se, pe cale reflexă, normalizarea funcției organului 
în suferință. 

Pielea tălpilor trebuie să fie curată și sănătoasă (fără răni, bătături, 
tumori etc.), iar masajul executat fără a se folosi nici un fel de substanţă, 
fie ea uleioasă sau apoasă. În timpul presopuncturii tălpilor, bolnavul va 
sta culcat cu fața în sus, iar executantul va avea o poziţie cât mai comodă. 

În funcţie de suferință pot fi masate unul sau mai multe puncte 
într-o singură şedinţă, care poate dura până la 30 de minute. Pentru 
suferințele acute se recomandă 1-3 şedinţe pe zi, iar pentru cele cronice, 
2-3 pe săptămână. 

Punctele care vor fi masate, în funcție de boală, sunt numerotate, 
după cum se observă, în figura 121 a-b. Pentru fiecare boală sunt 
menţionate unul sau mai multe puncte. 


Fig. 12la. Fig. 121b. 

lată câteva boli ce pot beneficia de presopunctura tălpilor: 

Acnee 21; Alergie 21, 22, 23, 24, 13; Anemie 34; Arsuri 21, 22, 23, 
24, 13; Artroză 21, 22, 23, 24; Artroză genunchi 35, 21, 22, 23, 24; 
Angină pectorală 21, 22, 23, 24, 15, 33; Astm bronşic 21, 22, 23, 24, 
13,14; Atrofie musculară 4, 21, 22, 23, 24, 13; Boala Basedow 12, 4; 
Boli infecțioase 21, 22, 23, 24, 13; Boala Parkinson 21, 22, 23, 24, 1,7, 
13; Boli de rinichi 21, 24; Boli veziculă biliară 16, 18, 19; Boala 
Scheuermann 22, 24; Bronşită 14, 13, 21; Cataractă 21, 22, 23, 24, 1; 
Căderea părului 36, 21; Celulită 36; Cistită 22, 23, 24; Colaps 33, 21; 
Colită 15, 25; Constipaţie 31; Coxartroză 21, 22, 23, 24, 15, 16; Colică 
abdominală 15, 25; Crampe musculare 13; Criptorhidie 4, 36; Diabet 
zaharat 15, 16, 17; Diaree 15, 25; Dispnee 14, 1, 33, 6; Dureri de cap 1; 
Dureri de ceafa 7; Discopatie 22, 23, 24, 15, 25, 18, 19; Dureri de stomac 


15; Enurezis 22, 23, 24; Edeme 21, 22, 23, 33; Epilepsie 1; Epistaxis 6, 
13; Flatulentă 15, 16; Febră 34; Fractură 15, 25; 13; Glaucom 22, 23, 21, 
1, $; Gripă 34,2, 6; Guşă 4, 12; Gută 21, 22, 23, 24; Guturai 6, 14; Halenă 
15; Halux valgus 12; Hemoroizi 31, 21, 22, 23, 24; Hipocalcemie 13; 
Hipertensiune arterială 22, 23, 24, 3; Hipotensiune arterială 22, 23, 24, 3; 
Hipermetropie 22, 23, 24, 8; Icter 16, 18, 19; Inapetenţă 15, 25, 12; Leşin 
33, 21; Menstruaţie dureroasă 36, 4; Menstruaţie neregulată 36; Migrenă 
5, 15; Nevralgie sciatică 21, 22, 23, 24, 35; Nevralgie trigemen 5; 
Nervozitate 22, 23, 24; Oboseală 22, 23, 24, 13, 1; Obezitate 12; Oftalmie 
de zăpadă 8, 21; Oreion 36; Orgelet 8; Osteoporoză 13; Pneumonie 14, 
21, 13; Reumatism 21, 22, 23, 24 13; Rinită alergică 21, 22, 23, 24, 13,6, 
14; Strabism 1, 8; Slăbire 15, 25, 18; Surditate 9; Spondilită 22, 23, 24, 
15; Tulburări hepatice 15, 16, 18, 19; Tulburări de creştere 4; Tromboză 
21, 22, 23, 24; Tuse 14, 13, 21; Tulburări de vedere 22, 23, 24, 8; Varice 
21, 22, 23, 24; Vasoconstricţie 13, 21, 22, 23, 24; Vasodilataţie 33, 13, 
21, 22, 23 24; Zona zoster 21, 22, 23, 24, 12. 


Zonele reflexe ale piciorului drept (fig. 121 a) 

1. Cap (creier) emisfera stângă; 2. Sinus, partea stângă a capului; 3. 
Trunchi cerebral, cerebel; 4. Hipofiză; 5. Tâmplă stângă, nerv trigemen; 
6. Nas; 7. Ceafa (grumaz), 8. Ochi stâng; 9. Ureche stângă; 10. Umăr 
drept; 11. Trapez drept; 12. Tiroidă; Paratiroidă; 14. Plămân drept, 
bronhii; 15. Stomac; 16. Duoden; 17. Pancreas; 18. Ficat; 19. Veziculă 
biliară; 20. Plex solar; 21. Suprarenală dreaptă; 22. Rinichi drept; 23. 
Ureter drept; 24. Vezică urinară; 25. Intestin subțire; 26. Apendice 
vermicular; 27. Valvulă ileo-cecală; 28. Colon ascendent; 29, Colon 
transvers; 35. Genunchi drept; 36. Glande genitale drepte (ovare sau 
testicule). 


Zonele reflexe ale piciorului stâng (fig. 121 b) 

1. Cap (creier) emisfera dreaptă; 2. Sinus, partea dreaptă a capului; 
3. Trunchi cerebral, cerebel; 4. Hipofiză, 5. Tâmplă dreaptă, nerv 
trigemen; 6. Nas; 7. Ceafa (grumaz), 8. Ochi drept; 9. Ureche dreaptă; 10. 
Umăr stâng; 11. Trapez stâng; 12. Tiroidă; 13. Paratiroidă;, 14. Plămân 
stâng, bronhii; 15. Stomac; 16. Duoden; 17. Pancreas; 20. Plex solar; 21. 
Suprarenală stângă; 22. Rinichi stâng; 23. Ureter stâng; 24. Veziculă 
urinară; 25. Intestin subţire; 29. Colon transvers; 30. Colon descendent; 
31. Rect; 32. Anus; 33. Inimă, 34. Splină; 35. Genunchi stâng; 36. Glande 
genitale stângi (ovare sau testicule). 


Ridurile feţei 

Dintotdeauna visul omului a fost să descopere „elixirul tinereţii 
veşnice”, dar nici unul din miile de remedii folosite de-a lungul timpurilor 
nu a reuşit să învingă, până acum, inexorabila bătrânețe. Dacă toate 
organele, fără excepţie, se uzează cu trecerea anilor, singurul pe care îl 
vedem cu propriii noștri ochi cum îmbătrânește este pielea. De la an la an 
fizionomia noastră se schimbă datorită apariției ridurilor și modificării 
culorii pielii. 

Ridurile (zbârciturile) feţei se produc din cauza pierderii 
elasticităţii pielii și scăderii cantităţii de apă din celulele sale. La aceste 
două principale cauze se mai adaugă una: dezechilibrai dintre muşchii 
feţei, ca urmare a unor deprinderi zilnice şi deselor schimbări de mimică!. 
La îmbătrânirea feţei mai contribuie și accentuarea șanțurilor moştenite. 

Dacă ridurile sunt, printre altele, şi consecinţa deselor schimbări 
ale mimicei, ocazionate de stările noastre emoţionale zilnice, pentru 
prevenirea lor o măsură eficientă ar fi și aceea de a ne controla 
sentimentele, să nu mai râdem, să nu mai plângem? Desigur că prevenirea 
ridurilor printr-un control al expresiei feţei este un lucru imposibil de 
realizat. 

Ridurile vor fi combătute prin cu totul altfel de mijloace, în primul 
rând printr-o igienă riguroasă a pielii și apoi prin tratamente cosmetice 
speciale. Pe lângă aceste mijloace, nu uitaţi acupunctura sau 
presopunctură ridurilor, metode foarte răspândite pe toate meridianele 
globului. 

Medicina tradițională recomandă pentru prevenirea sau tratarea 
ridurilor stimularea anumitor puncte de pe faţă, cunoscute și sub numele 
de puncte chinezeşti. Stimularea poate fi făcută cu ajutorul acelor sau 
masajului punctiform. Un astfel de tratament, pentru reuşita sa, cere 
foarte multă răbdare, care, ne spune un proverb chinez, „poate preface 
frunza de dud în mătase”. 

Pentru fiecare rid al feţei se folosesc, cu o singură excepție, două 
feluri de manevre: relaxare şi stimulare (tonifiere). 


! Din studiul unui cercetător american, A. Meharabian, reiese că 7% din conţinutul unei 
conversații este dat de sensul cuvintelor, 38% din maniera în care sunt exprimate și 50% din expresia 
feţei. „Indiferent de gradul de cultură și civilizaţie, spunea Darwin, toţi oamenii își exprimă emoțiile 
prin mimica feţei“. 


Shmu/are | Simulare Shnulare 


felăxare 


Shulere 


Fig. 124. Fig. 125. 


Dacă se va folosi masarea punctelor, cu pulpa degetului, manevrele 
se vor executa astfel: 
* relaxarea: apăsarea pe punctul respectiv, în mod continuu, timp de 
2-3 minute, slăbind presiunea din 15 în 15 secunde; 
* stimularea: lovituri uşoare pe punctul respectiv, timp de 30 de 
secunde. 
Manevrele se execută succesiv, de mai multe ori, având grijă 
totdeauna să se înceapă cu cea de relaxare. 
Se recomandă 3 şedinţe pe zi: dimineaţa, prânz și seara. Nu uitaţi ca 
pielea să fie curată şi uscată. 
Redăm, în continuare, cele mai frecvente riduri. 
+  Ridul „Afenţiei”: - relaxarea punctului situat la rădăcina nasului; 
* stimularea punctelor situate deasupra sprâncenelor, la aproximativ 
2,5 cm de o parte şi de alta a liniei mediane anterioare, la 1 cm (fig. 
122). 


* Ridul „Laba gâștei”: - relaxarea punctelor situate în scobitura 

de sub orbită, pe verticala pupilei; 

* stimularea punctelor situate în mijlocul sprâncenelor (fig. 123). 

Ridul „Punga ochilor ”: - stimularea punctelor situate în scobitura de 
sub orbită și a celor din apropierea unghiului intern al ochilor (fig. 124). 

Ridul „Mercurian ”: - relaxarea punctelor situate la comisura buzelor; 

* stimularea punctelor situate între narine și buza superioară (fig. 
125): 

Ridul „Marțian ”: - relaxarea punctelor situate la comisura buzelor; 

* stimularea punctelor situate pe acest rid (șanțul nasului), în dreptul 
narinei (fig. 126). 

Ridul ,„Gurii” - relaxarea punctelor situate lângă comisura buzelor; 

* stimularea punctelor situate pe verticala pupilei între narină şi 
comisura buzelor (fig. 127). 

Ridul „Jupiterian ”: - relaxarea punctului situat pe acest rid (între 
buza inferioară şi barbă); 


-S/rmulare — 
fe/axare 


S//mw/are 

Fig. 126. Fig. 127. 


Sfinulzre 


* stimularea punctelor situate la baza narinelor (fig. 128). 

Pentru tonifierea sprâncenelor: 

* Stimularea punctelor situate pe frunte, menţionate la ridul 
„Atenţiei”, a celor de la extremitatea internă a sprâncenelor şi a 
punctului de la rădăcina nasului (fig. 129). 

După fiecare ședință nu uitaţi să vă neteziţi faţa cu palma. 

Dacă pentru început un astfel de tratament vă obosește şi sunteți 
tentaţi să-l abandonaţi, amintiţi-vă de poetul francez La Bruyere, care 
spune că: „Cel mai frumos spectacol este o față frumoasă!” 


Setea 

Setea este semnalul de alarmă pe care îl trage organismul când apa 
din interiorul său scade cu 0,2% din greutatea corpului. Pierderea masivă 
de apă este urmată de o deshidratare a organismului, cum se observă, la 
naufragiaţii privați de apă, în deşert sau pe mare. La o deshidratare de 2% 
omul prezintă o sete imperioasă. La o pierdere de 4% este extrem de 
obosit, cu o labilitate psihică neobișnuită (apatic sau agresiv); la 6% este 
epuizat, mersul este aproape imposibil şi temperatura îi creşte; peste 8% - 
ceea ce reprezintă 5,6 litri la o greutate corporală de 70 kg individul 
devine confuz. Moartea survine la pierderi de apă de peste 15%. 


„Mlaştina Sinuoasă“ 


epocii" 
Fig. 130. Fig. 131. 

Care este mecanismul setei? O dată cu scăderea volumului 
sângelui, datorită aportului insuficient de apă, va scădea şi presiunea 
arterială, ceea ce va declanşa producerea de către rinichi a unui hormon 
numit renină. Acesta, după ce suferă o transformare în sânge, va acţiona 
asupra creierului, excitând o zonă anumită, care va provoca senzația de 


sete. Consumul exagerat de alimente sărate provoacă, de asemenea, sete. 
În această situaţie apa din celule va ieși în afară, pentru a dilua mediul 
exterior bogat în sare, provenit din alimente. O astfel de sete poartă 
numele de sete osmotică, spre deosebire de cea de dinainte, care se 
numește sete hipovolemică. 

Cum se tratează setea? Toată lumea știe: prin ingerare de apă în 
cantități suficiente. 

Pentru situaţii excepţionale, când apa necesară nu este la 
îndemână, medicina tradiţională recomandă, în scopul potolirii setei 
pentru un foarte scurt timp, câteva manevre, ca muşcarea vârfului limbii 
şi înghiţirea salivei şi masarea următoarelor puncte: 

* „Mlaștina sinuoasă" — IG11 - (fig. 130), situat la extremitatea 
externă a pliului cotului - dispersie. 

Acest punct se va folosi pentru sete exagerată; 

* „Poarta epocii" — FI4 - (fig. 131), situat pe verticala dusă prin 
mamelon, în spaţiul VI intercostal - dispersie. Acest punct se va folosi şi 
pentru uscăciunea gurii. 

Alte indicaţii: lipsa poftei de mâncare - ronifiere. 

Nu uitaţi! O sete constantă și insațiabilă chiar cu cantități crescute 
de apă şi însoțită de eliminarea unor cantități mari de urină este 
caracteristică diabetului. 


Sinuzita 

Oasele din jurul nasului, maxilarul superior, frontalul, sfenoidul și 
etmoidul au în interiorul lor nişte goluri numite sinusuri. Inflamația 
mucoasei, cu care sunt căptușite aceste goluri, produce acea boală 
cunoscută sub numele de sinuzită. Ea poate fi o complicaţie a rinitelor 
(inflamaţia mucoasei nasului), a unor boli de dinţi, a unor traumatisme 
sau tumori ale feţei. 

Bolnavii cu sinuzită au dureri de cap şi scurgeri mucopurulente din 
nas, care comunică cu toate sinusurile. 

Nu încape nici o îndoială că sinuzita se va trata numai de către 
medicul specialist. Tratamentul acestuia nu vă împiedică însă să folosiţi, 
împotriva durerilor, și presopunctură. 

Medicina tradițională chineză ne spune că sinuzita este o boală 
produsă de energia perversă, care intră în organism prin intermediul 


anumitor puncte situate pe meridianul intestinului gros. 

« Pentru sinuzita maxilară 
se va stimula un punct de pe 
acest meridian, denumit 
„Întâlnirea miresmelor *“ — 
1G20 - (fig. 132), situat la 
marginea aripilor nasului. 

« Pentru sinuzita frontală 
se va stimula un alt punct, 
numit „Palatul înţeleptului” - 
VG23 - (fig. 132), situat pe 
verticala dusă prin mijlocul 
nasului, la locul de unire cu 
pielea păroasă a capului. Fig. 132. 

Alte indicaţii: cefalee cu localizare frontală. 

« Pentru durerile de tip energetic INN (surde, cu scurgeri 

abundente) folosiți manevrele de tonifiere. 

*  Pentrudurerile de tip energetic IANG (vii şi fără scurgeri) folosiţi 

manevrele de dispersie. 


„Palatul 
înteleptului“ 


„Intilnirea 
miresmelor“ 


Sughiţul 
Cine nu cunoaşte sughițul acea inspirație profundă, bruscă şi 
însoțită de zgomote caracteristice? E este produs.de contracția spastică a 
mușchiului diafragmei, datorită frigului, ingerării rapide de alimente, în 
special reci, emoţiilor etc. În toate aceste circumstanţe sughiţul este 
trecător. În dizenterie, entente, peritonite, encefalite poate persista mai 
mult timp. Destul de rar, sughiţul este permanent, devenind astfel o 
infirmitate. Un asemenea bolnav nu se mai poate alimenta, nu mai poate 
dormi. Se citează cazuri de sughiț survenit după o emoție puternică şi 
oprit tot cu ocazia unui eveniment asemănător. 
Împotriva sughiţului ocazional, care persistă totuşi mai mult timp, 
devenind supărător, se va recurge la una din următoarele remedii: 
-  inspiraţii profunde şi prelungite, pe nas; . 
- oprirea respirației, cât mai mult timp posibil; 
-  înghiţirea repetată de mici cantități de apă rece, în timp ce o altă 
persoană apasă cu palmele pe urechile bolnavului. 
Dacă în urma acestor manevre sughițul nu va înceta, se va apăsa 


puternic, cu pumnul, în capul pieptului, sau se va fixa în această regiune 
un prosop îndoit, peste care se va trece un bandaj abdominal. 

Acesta va fi menţinut timp de 24 de ore, chiar dacă sughițul a 
încetat. 

La oprirea sughiţului 
poate contribui şi masarea 
următoarelor puncte: 

Poarta mare - F13 - 
(fig. 133), situat pe 
abdomen, la extremitatea 
coastelor XI - dispersie. 

Alte indicaţii: vărsături, 
dureri de ficat - dispersie. 

„Stomac central” - 
VCI12 - (fig. 133), situat la 


„So mac 
cen/ral** 


„Poar/a marea 


jumătatea distanței dintre — 
ombilic şi vârful osului (A) 
stern - dispersie. Fig. 133. 


Alte indicaţii: sportivi şi artişti, pentru întărirea mușchilor abdominali 
- tonifiere. 


Tabagismul 

Toată lumea ştie că tutunul este un real pericol pentru sănătate și 
totuşi se fumează, mult, chiar foarte mult. O statistică recentă ne spune că 
mai bine de 51% din populația adultă fumează, dintre care 29% femei. 

De ce se fumează, totuși, atât de mult? Iată câteva din răspunsurile 
primite la această întrebare, cu ocazia unei anchete efectuate printre 
fumători: „Fumez pentru că mă stimulează, îmi dă curaj”; „Fumez pentru 
că mă relaxează”; „Fumez din obișnuință”. Au fost şi fumători care n-au 
„Justificat” nicicum consumul licitului drog. 

La întrebarea care sunt consecinţele fumatului asupra sănătății, cei 
mai mulți n-au știut să spună măcar o boală generată de acesta. Tuturor 
fumătorilor le vom veni în ajutor, pentru o eventuală anchetă. Toţi 
fumătorii - şi chiar vecinii lor, ne- fumători - trebuie să ştie care sunt 
efectele fumatului asupra organismului. Fumul care rezultă din arderea 
tutunului conține o multitudine de elemente toxice, ca: acroleina, o 


substanță iritantă care atacă mucoasele aparatului respirator, provocând 
tuşea; nicotină, o otravă specifică pentru sistemul nervos, cu efect la 
început, excitant, apoi paralizant; oxidul de carbon, care alterează funcția 
de oxigenare a globulelor roşii; hidrocarburi, denumite gudroane, al căror 
rol în formarea cancerului este unanim recunoscut etc. Fumatul provoacă 
sau favorizează multe boli, printre care; stomatite, faringite, laringite, 
gastrite, ulcer de stomac, cancer la buză, limbă, laringe, plămân!, stomac, 
arterite, bronşite etc. 

lată, deci, că plăcerea efemeră a scoaterii câtorva rotocoale de fum 
se poate solda cu una din bolile de mai sus, scurtându-ne viaţa. „Dacă nu 
aş fi fumat, spunea marele clinician rus S.F. Botkin (1832-1889), sunt 
convins că aş mai fi trăit câțiva ani, fără vreo suferință”. După 80 de ani 
de la afirmaţia savantului rus, un studiu efectuat în Franţa avea să ajungă 
la următoarea constatare: un fumător de 9 ţigări pe zi trăieşte cu 4,5 ani 
mai puţin decât un nefumător; la 10 ţigări pe zi, cu 5,5 ani mai puţin; la 
20-30 de ţigări, cu 6 ani mai puțin, iar peste 40 de țigări pe zi, cu 8 ani mai 
puțin. 

Argumente, deci, suficiente pentru fumători, de a-i convinge să se 
lase de fumat, cât mai devreme cu putinţă. Suficiente sunt şi metodele ce 
pot fi folosite în acest scop, pe primul plan fiind, desigur, voința. 

Printre numeroasele metode pentru abandonarea fumatului se află 
şi acupunctura, cu ajutorul căreia se poate acționa asupra voinței, dar mai 
ales pentru provocarea dezgustului față de „buruiana morţii”. În lipsa 
unui medic acupunctor, încercaţi presopunctură. lată câteva puncte ce se 
recomandă a fi masate zilnic: 


1! O statistică a anului 1970, efectuată în Franţa, ne dezvăluie cifre de-a dreptul 
înfricoşătoare: din cei 10 000 de decedați prin cancer pulmonar, 9 000 fuseseră mai mult sau mai 
puțin fumători înveterați. 


. „Întâlnirea 
miresmelor ” - IG20 - (fig. 


134), situat în apropierea „Valea 
aripilor nasului - PE i acute 
tonifiere; (CSA 
eo) (etă + „Punctul 

. » Valea adunăr ul |] diafragmului“ 
— VB8 - (fig. 134), situat 
la o măsură deasupra d SER | „Punctul 
marginii superioare a  „piea ul PTR 

e 3 miresmelor“ 

urechii - tonifiere. 

* Acest punct este 
foarte mult folosit de 
acupunctori în Extremul litiu: 
Orient, la intoxicații de 
droguri. 


Următoarele două puncte sunt situate pe pavilionul urechii (fig. 134): 
+ „„ Punctul diafragmului situat pe rădăcina helixului,; 
* „„Punctul plămânului ”, situat în scobitura urechii, numită concă. 

Ambele puncte pot fi stimulate cu unghia sau cu capul rotunjit al 
stiloului. 

Înaintea începerii unui astfel de tratament, persoana respectivă nu 

va fuma timp de două ore. În tot timpul tratamentului nu se vor consuma 
alimente sau băuturi cu gust amar, care pot „trezi” pofta de fumat, tutunul 


având şi el gust amar. 


Torticolisul 

Prin torticolis se înţelege răsucirea gâtului într-o parte (în 1. latină: 
tortus = răsucit, collum=gât), datorită contracţiei muşchilor din acea 
regiune. Ca și lumbago, torticolisul se produce în urma unui efort 
muscular local, cauzat de poziția rigidă şi incomodă a gâtului în anumite 
situații: vizionarea unui spectacol, pictarea unui plafon, dormitul pe o 
pernă nepotrivită etc. Torticolisul mai poate, fi întâlnit cu ocazia unei 
suferințe a coloanei cervicale: hernie discală sau artroză. În asemenea 
situații, la producerea torticolisului un rol de seamă îl joacă frigul şi 
umezeala. 

În practică se mai întâlneşte un torticolis congenital, ca o 
consecinţă a dezvoltării asimetrice a mușchilor stemocleidomastoidieni, 


cât şi un forticolis dobândit în timpul unor manevre obstetricale brutale. 
Pentru tratamentul torticolisului, medicina tradiţională chineză 
recomandă comprese calde locale, ventuze, masaj, acupunctură și 
micromasaj. Cele mai folosite puncte sunt următoarele: 
* „Fereastra cerului” — 1S16 — (fig. 135), situat pe marginea 
posterioară a mușchiului stemocleidomastoidian, pe orizontala ce trece 
prin unghiul maxilarului inferior - dispersie. 

Fig. 135. Fig. 136. 

„Mlaștina vânturilor” - VB20 - (fig. 135), situat pe ceafă, pe 
orizontala ce trece pe sub lobul urechii, în scobiturile de sub 
protuberantele occipitale - tonifiere. 

Alte indicaţii: dureri cervicale. 

Pentru torticolisul nou-născutului şi al copilului mic se recomandă 
manevre Shiatsu (fig. 136 a, b,c): 

* 10-15 presiuni blânde, cu pulpa degetului, pe mușchii cefei (a); 

* 10-15 presiuni blânde, cu pulpa degetului, pe faţa laterală a gâtului 
(o. 

* 10-15 presiuni blânde, cu pulpa degetului, pe mușchiul ce 
traversează în diagonală faţa laterală a gâtului (mușchiul 
stemocleidomastoidian) (c). 

Toate aceste manevre se vor executa de trei ori pe zi. 


Tracul 
Tracul este sentimentul de nelinişte, de frică, pe care cei mai mulți 
dintre noi l-am trăit de mai multe ori în viață, cu ocazia unei manifestări 
în public: examene, conferinţe, competiţii sportive sau artistice etc. 
Tracul se întâlneşte mai frecvent la artişti, mai ales la debutanţi, 
când printre spectatori se află personalităţi de prestigiu. Celebrul dirijor 


von Karayan, într-un interviu, spunea că în întreaga sa carieră a putut 
studia tracul, manifestat sub diferite forme, la toți artiştii instrumentiști 
sau vocali cu care a colaborat. 

Cine a avut trac îşi mai amintește cum îi „băteau” tâmplele, de 
senzaţia unui nod in gât, care nu dispărea, cu toate eforturile de înghiţire, 
de articularea primelor cuvinte cu foarte multă dificultate din cauza 
uscăciunii gurii. De cele mai multe ori, toate aceste fenomene sunt 
precedate de numeroase drumuri la toaletă. 

Pentru combaterea tracului, cei mai mulți recurg la diverse 
medicamente tranchilizante. Ba unii, în credinţa că alcoolul le dă mai 
mult curaj, consumă înaintea evenimentului respectiv diverse „tării”. 
Ambele mijloace vor deveni, cu vremea, nocive pentru organism, pentru 
a nu mai vorbi de influențarea, în mod negativ, a calităţii interpretării la 
artişti, de ratarea competiției la sportivi sau a examenului la studenți. 

Pentru prevenirea tracului, de mai multă vreme se folosesc, 
înaintea marilor competiţii sportive, psihologi, al căror rol s-a dovedit 
extrem de util. 

Si medicina tradițională chineză recunoaște existența acestui 
sentiment de frică. El se datoreşte vidului energetic din meridianul 
cordului, cunoscut ca meridianul activităţii psihice. Stimularea anumitor 
puncte de pe acest meridian poate preveni tracul. 

* Cel mai uşor punct de reperat este denumit „Punctul stăpânirii de 
sine ” - CS - (fig. 137), cunoscut şi sub numele de „Marele punct al 
tracului situat la o măsură deasupra pliului pumnului, în apropierea 
marginii interne a antebraţului — fonifiere. 

Alte indicaţii: timiditate, lhpotimie - fonifiere; palpitaţii - dispersie. 


„Punctul stăpinirii „Casa comorilor“ 


de sine“ 


Întrucât meridianul stomacului, alături de meridianele cordului şi 
rinichiului acționează asupra tulburărilor psihice, se mai poate folosi 
punctul denumit 

* „Casa comorilor * - 514 - (fig. 138), situat pe verticala ce trece prin 
mamelon, la aproximativ 1,5 măsuri sub claviculă - tonifiere. 

Alte indicaţii: surmenaj intelectual, supărări, şocuri psihice sau fizice 
- tonifiere. 

Acest punct poate fi masat fără a fi dezbrăcat de haină sau de 
cămașă. 


Tusea 

Printre suferinţele care nu scutesc pe nimeni se numără şi tusea. Ea 
este o prezență permanentă în cabinetul medicului, mai ales în sezonul 
rece; e ocazionată de inflamaţia mucoaselor aparatului respirator, leziune 
nelipsită în guturai, faringite, laringite, bronșite etc. 

Tusea este un act reflex, excitația pentru producerea sa fiind la 
nivelul plămânului, dar şi în alte teritorii, cum se întâmplă în unele boli de 
inimă sau nervoase. 

Pentru clinician tusea este de mai multe feluri. Noi să reținem doar 
două: umedă, când este însoţită de eliminarea unei spute, şi uscată, 
iritativă. 

Atenţie! Cancerul pulmonar sau tuberculoza pulmonară pot 
debuta printr-o banală tuse uscată. 

Cât priveşte tratamentul 
tusei, este de la sine înțeles că el se 
înscrie în tratamentul bolii care a 
produs-o. Totuşi se folosesc 
remedii naturale şi pentru acest 
simptom. Tusea umedă nu se va 
combate, ci, dimpotrivă, va fi 
uşurată, pentru a se favoriza 
eliminarea produselor patologice 
din arborele bronșic. Tusea uscată 
fiind supărătoare și totodată 
dăunătoare va fi combătută prin 


„Salt spre cer“ 


>„Atelier centra/' 


_„Mijlocul 
70 — pieptului“ 


toate mijloacele posibile. 

Printre acestea deosebit de eficace s-au dovedit acupunctura şi chiar 

presopunctura. lată două puncte cu acţiune calmantă asupra tusei uscate: 
* „„Saltspre cer” - VC22 - (fig. 139) situat deasupra scobiturii osului 
stern - tonifiere. 
Alte indicaţii: faringite, laringite - tonifiere. 

„Mijlocul pieptului ” - VCIT7 - (fig. 139), situat pe osul stem, în 
mijlocul orizontalei ce trece prin cele două mameloane - tonifiere. 
Alte indicaţii: frică, angină pectorală - dispersie. 

+ Pentruo tuse umedă, pentru a se uşura eliminarea mucozităţilor, se 
va masa punctul „Atelier central” — PI - (fig. 139), situat sub 
claviculă, la extremitatea spaţiului II intercostal - dispersie. 

Alte indicaţii: boli de inimă şi plămâni, cu greutate în respirație - 
dispersie: sportivi şi artişti, pentru regularizarea ritmului respirator - 
tonifiere. 

Remedii: 

* pentru tusea uscată: lapte cât mai cald, îndulcit cu miere (1-2 căni 
pe zi); lapte cald îndoit cu decoct de frunze uscate de ceapă, îndulcit 
cu miere (1-2 căni pe zi); 

* pentru tusea umedă: sirop de praz (15 linguri de praz tăiat la un 
litru de apă + 10 linguri de zahăr sau miere - 3 căni pe zi); decoct de 
țelină (3 căni pe zi). 


Varicele 

Varicele sunt dilataţiile anormale şi permanente ale venelor, ca 
urmare a slăbirii pereților şi valvulelor cu care sunt înzestrate. Ele se 
produc mai ales la membrele inferioare, în special la persoanele care stau 
mult timp în picioare, datorită profesiei, sau la cei care merg pe jos, pe 
distanţe mari. Gravidele, în. ultimele luni de sarcină, din cauza 
surplusului de greutate, fac cu ușurință varice, datorită unei circulații 
venoase anevoioase. Ereditatea joacă un rol de seamă în producerea 
varicelor, ceea ce explică de ce nu toată lumea care stă mult timp în 
picioare şi nu toate gravidele fac varice. 

Varicele pot apărea şi la nivelul altor vene: în jurul esofagului, la 
bolnavii cu ciroză hepatică avansată (ruperea lor fiind una din cauzele 
morții acestor bolnavi), în regiunea anusului, producând hemoroizii, în 


regiunea scrotului la tineri, formând varicocelul, în regiunea vulvei la 
gravidele în ultima lună de sarcină. 

Tratamentul varicelor este destul de anevoios, pe primul plan 
situându-se măsurile de prevenire, printre care menționăm: 
— evitarea statului prelungit în picioare, mai ales în poziţii fixe; 
— evitarea purtării de jartiere care împiedică circulația sângelui în 
venele picioarelor; 
— tratamentul corect al constipaţiei; 
— menţinerea unei riguroase igiene a membrelor inferioare; 
— purtarea de bandaje sau ciorapi elastici, gimnastică medicală, cât și 
tratamentul fizic sunt permise numai cu avizul medicului. 

Textele vechi chinezești, citate de S. de Morant, ne spun că 
varicele sunt produse de o insuficiență energetică în meridianul ficatului. 
Se deduce, deci, că stimularea punctului de pe acest meridian contribuie 
la prevenirea varicelor. 

Acest punct este denumit „Izvorul de la cotitură ” — F8 - (fig. 140) şi 
este situat pe faţa internă a genunchiului, deasupra pliului de flexie - 
tonifiere. 

Pentru varicele membrelor inferioare, însoţite de edeme, se va stimula 
punctul denumit „Colina negustorului” - SPS! - (fig. 141), situat la 
intersecţia verticalei ce trece pe marginea anterioară a maleolei 
interne, cu orizontala dusă prin vârful său - dispersie. Acest punct mai 
este cunoscut şi sub numele de „Punctul venelor” (conform 
fiziologiei tradiţionale chineze, meridianul splinei-pancreas are un rol 
deosebit în circulația sângelui în vene). 


„Colina negustorului“ 
sau 


N 
„IZvorul de la cotitură“ „Punctul venelor“ 


Fig. 140. Fig. 141. 
Alte indicaţii: hemoroizi - dispersie; dureri de genunchi sau picior - 


! în ulcerele varicoase, acest punct are şi o acţiune cicatrizantă. 


dispersie sau tonifiere, în funcţie de caracterul durerilor. 

Alte remedii: băi de picioare, reci, cu decoct de salvie sau de păpădie; 
spălarea înainte de culcare a picioarelor cu decoct rece de frunze de 
brad. Infuzie de flori de coada şoricelului (2 căni pe zi), între mese, de 
frunze de alun (2 căni pe zi) de frunze de viţă de vie (2 căni pe zi). 
Băi de picioare cu apă rece, zilnice; învelirea picioarelor într-o pânză 
muiată în apa rece simplă sau cu oţet sau în decoct de stejar (coaja); 
duş rece la picioare, de 3 ori pe zi. Băile fierbinţi sunt interzise! 


Vărsăturile 

Eliminarea bruscă şi explozivă a conţinutului stomacului se 
întâlneşte în unele boli de stomac (ulcer, cancer, indigestie), ale veziculei 
biliare, în intoxicații alimentare, în unele boli infecţi- oase, migrenă, 
tumori cerebrale, sarcină (în primele două luni) etc. Vărsăturile sugarilor 
se datoresc, în cea mai mare măsură, greșelilor în alimentaţie sau 
infecțiilor. Malformaţiile congenitale ale tubului. digestiv, suferințe 
destul de rare, pot fi și ele însoțite de vărsături. 

Dacă vărsăturile prezintă unul din următoarele caractere, ele vor fi 
considerate „urgenţe”, deoarece pot primejdui viaţa bolnavului, dacă nu 
se iau măsurile necesare: 

dacă conţin alimente ingerate în ultimele 24 de ore; 

dacă survin noaptea şi aspectul lor este lichid; 

dacă apar la o gravida, cu frecvenţă sporită; 

dacă sunt însoţite de constipaţie, dureri abdominale şi stare 
generală proastă. 

Tratamentul vărsăturilor diferă de la caz la caz. Cele survenite cu 
ocazia unor intoxicații acute, voluntare sau involuntare, nu se vor 
combate ci, dimpotrivă, vor fi grăbite. Când nu există, acestea vor fi 
provocate imediat, prin orice mijloace, cel mai la îndemână fiind 
atingerea luetei (omuşorului). Vărsăturile care pun în pericol viața 
bolnavului, din cauza marilor pierderi de apă și săruri minerale, se vor 
combate. 


„A! treilea 

Fig. 142. Fig. 143. 


Vărsăturile, conform medicinii tradiționale, sunt produse de un 
surplus energetic în „ Focarul mijlociu “. 

* Va trebui să masăm punctul denumit „Stomac central” - VCI2 - (fig. 
142), situat la jumătatea distanţei dintre ombilic și vârful osului stern - 
dispersie. 
Alte indicaţii: oboseală - tonifiere. 
Un alt punct eficace este denumit „A/ treilea interval” - S36 - (fig. 
143), situat la 3 măsuri sub vârful rotulei, între cele două oase ale 
gambei (tibia şi peroneul) - ronifiere. 
Alte remedii: infuzie de seminţe de mărar (0 cană pe zi); infuzie de 
flori de pelin (o cană pe zi); infuzie de mentă. Pentru vărsăturile 
gravidelor: infuzie de frunze de roiniță (2-3 căni pe zi). 


Zgomotele în urechi 

De foarte multe ori unii bolnavi cu hipertensiune arterială sau 
suferințe ale urechii interne se plâng de perceperea unor zgomote 
anormale în urechi, sub forma unor ţiuituri, fluierături, vâjâituri, bătăi de 
clopot sau de ciocan zgomote se percep mai ales noaptea, când bolnavul 
stă cu capul pe pernă, ele pro- ducându-i insomnii rebele. Această 
suferință mai poate fi întâlnită la bolnavii psihici sau în cazul 
intoxicaţiilor cu chinină. Desigur că și alte cauze se ascund în spatele 
zgomotelor în urechi, ele putând fi descoperite numai de către medic. 

Pentru medicul tradiționalist zgomotele în urechi se datoresc unui 


exces energetic în meridianul „Trei focare”, ele putând fi înlăturate cu 
ajutorul stimulării anumitor puncte de pe acest meridian, care sunt: 


. „Ecranul - TFIT (fig. 
144), situat în scobitura dinapoia 
lobului urechii - dispersie. 

Alte indicaţii: surditate, vorbire 
dificilă - tonifiere. 

. „ Poarta urechii * - TR23 
- (fig. 144), situat în scobitura din 
faţa urechii, ce se formează când 
se deschide gura - dispersie. 

Alte indicaţii: boli de urechi - 
dispersie; sportivi şi artiști (creşte 
acuitatea auditivă) - tonifiere. 
Alte indicaţii: ciupirea energică a 
marginii urechii, inclusiv a 
punctului ce o uneşte cu faţa (fig. 
144). 

„Ecranul“ 


Fig. 144. 


Alte remedii: va pune în urechea respectivă suc de ceapă în fiecare 
dimineaţă, câteva picături sau se va introduce în ureche un tampon de 
vată îmbibat în acest suc; băi calde la picioare cu faină de muștar. 

